Riyaasee Launch Gai Ehcheh Gohvaali Mahsalaigai Jalahli Papa Minivan Vehjje - Vaguthu\nރިޔާސީ ލޯންޗްގައި އެއްޗެއް ގޮއްވާލި މައްސަލައިގައި ޖަލަށްލި ޕާޕާ މިނިވަންވެއްޖެ\nރިޔާސީ ލޯންޗު " ފިނިފެންމާ" ގައި އެއްޗެއް ގޮއްވާލި މައްސަލައިގައި ޖަލަށް ލާފައިވާ ސިފައިންގެ މާލޭ އޭރިއާގެ ކުރީގެ ކޮމާންޑަރު ކެޕްޓަން އަހުމަދު ފަޔާޒު (ޕާޕާ) މިނިވަންވެއްޖެއެވެ. ޕާޕާ މިނިވަންވެފައިވަނީ ހުކުމުގެ މުއްދަތު ހަމަވުމުގެ ސަބަބުންނެވެ.\nރިޔާސީ ލޯންޗުކޮޅު ގޮވި ހާދިސާ ހިނގިއިރު، ސިފައިންގެ ސްޕެޝަލް ޕްރޮޓެކްޝަން ގްރޫޕާއި ބަޑި ގުދަނުގެ ވެރިޔާގެ މަގާމުގައި ހުރި ޕާޕާގެ މައްޗަށް ކޮށްފައިވަނީ އަދުލު އިންސާފު ގާއިމުކުރުމަށް ހުރަސްއެޅުމުގެ ދައުވާ އާއި ގާނޫނު ތަންފީޒު ކުރާ މުވައްޒަފެއްގެ މަސައްކަތަށް ގަސްތުގައި ހުރަސްއެޅުމުގެ ދަޢުވާއެވެ. މިދެ ދަޢުވާވެސް ޕާޕާގެ މައްޗަށްވަނީ ސާބިތުވެފައެވެ.\n2016 ވަނަ އަހަރު ޖޫން މަހުގެ 19 ވަނަ ދުވަހު ޕާޕާގެ މައްޗަށް ކުރި ދެ ދަޢުވާ ސާބިތުވެ އޭނާ ޖަލަށް ލުމަށް ޙުކުމް ކުރެވުނެވެ. ޕާޕާާގެ މައްޗަށް އުފުލި ދެ ދައުވާގެ ތެރެއިން އަދުލު އިންސާފު ގާއިމުކުރުމަށް ހުރަސްއެޅުމުގެ ދައުވާ ސާބިތުވުމުން އޭނާއަށް އިއްވީ ދެ އަހަރުގެ ޖަލު ހުކުމެކެވެ. ގާނޫނު ތަންފީޒު ކުރާ މުވައްޒަފެއްގެ މަސައްކަތަށް ގަސްތުގައި ހުރަސްއެޅުމުގެ ދައުވާ ސާބިތުވުމުން ފަޔާޒަށް އިއްވީ ތިން މަހާއި 18 ދުވަހުގެ ޖަލު ހުކުމެކެވެ.\nލޯންޗުގައި އެއްޗެއް ގޮވުމުގެ ޙާދިސާ ހިގުމަށްފަހު ޕާޕާ އަދާ ކުރަމުން ދިޔަ ދެ މަޤާމުން ވަކިކޮށް އޭނާވަނީ ސިފައިންގެ ގޭގައި ބަންދުކޮށްފައެވެ.\nޖަލުގަ މީހުންނަށް އަނިޔާކުރި މީހެއް މީ. މިއަދު އެއްވެސް ބާރެއްނެތް.\nޖޫން 11, 2018 19:06\nކެއްތެރި ކަމާއެކު ހުއްނަކޮމެ މީހަކަވެސް އަވަހައް ނަސުރު ދެއްވާނެ


SunOnline: Anna mahu Netflix ah anna faahaga kohlevey film thah\nއަންނަ މަހު ނެޓްފްލިކްސްއަށް އަންނަ ފާހަގަކޮށްލެވޭ ފިލްމުތައް\nމުޙައްމަދު ޝާނިފް 30 Oct 2021, 10:04\nއަންނަ މަހު ވެސް ނެޓްފްލިކްސް އަށް ތަފާތު އެތައް ފިލްމުތަކަކާއި ސީރީސްތަކެއް އަންނާނެއެވެ. އަންނަ މަހު ތަފާތު އާ ފިލްމުތަކާއި އާ ސީރީސްތައްވެސް ނެޓްފްލިކްސް އަށް އަންނަ އިރު މި ބަލާލަނީ އެންމެ ފާހަގަކޮށްލެވޭ ފިލްމުތަކާއި ސީރީސް ތަކަށެވެ.\nނޮވެމްބަރު އެކަކީ އެހެން ދުވަސްތަކާއި ހިލާފަށް ގިނަ ފިލްމުތަކަކާއި ސީރީސްތަކެއް އަންނާނެ ދުވަހަކެވެ. އެގޮތުން 30 ފިލްމެއް ނެޓްފްލިކްސް އަށް އަންނާނެއެވެ. މީގެ ތެރެއިން ފާހަގަކޮށްލެވޭ ފިލްމުތަކަކީ\nދަ ޖެނެރަލް ޑޯޓާ\nދަ ބިގް ވެޑިންގް\n21 ޖަމްޕް ސްޓްރީޓް\nއަ ރިވާ ރަންސް ތުރޫ އިޓް\nލާސްޓް އެކްޝަން ހީރޯ\nދަ ކްލައުސް ފެމިލީ\nހަމައެހެންމެ ނޮވެމްބަރު ދެވަނަ ދުވަހު ބަރައުން ބޭގް ގެ ފިލްމެއް ކަމަށްވާ "ރައިޑްލޭ ޖޯންސް ސީޒަން 2" ނެޓްފިލިކްސް އަށް އަންނާނެއެވެ. މި ފިލުމަކީ ކުޑަ ކުދިންނަށް ހާއްސަ ފިލްމަކަށް ވުމާއެކު މި ފިލުމުގެ ފުރަތަމަ ބައި ވެގެން ދިޔައީ އެތައް ކުޑަކުދިންގެ މަގުބޫލުކަން ހޯދި ފިލްމަކަށެވެ.\nމީގެ އިތުރުން ނޮވެމްބަރު މަހުގެ ފަސްވަނަ ދުވަހު ވެސް ފާހަގަކޮށްލެވޭ ފިލްމުތަކެއް އަންނާނެއެވެ. އޭގެ ތެރޭގައި ހިމެނެނީ\nއަ ކޮޕް މޫވީ\nނާކޯސް: މެކްސިކޯ: ސީޒަން 3\nޒީރީ ޓު ޒީރޯ\nމީގެ އިތުރުން ނޮވެމްބަރު ފަހެއް ވެގެންދާނީ ލޯބީގެ ފިލްމުތަކަށް ލޯބިކުރަމުން އަންނަ ނެޓްފްލިކްސް ގެ ބެލުންތެރިންނަށް އުފާވެރި ދުވަހަކަށެވެ. އެއީ މިއަހަރުގެ ލޯބީގެ އެންމެ މަގުބޫލު އެއް ފިލްމު ކަމަށްވާ "ލަވް ހާޑް" އަންނާނެ ދުވަހަށް ވާނެތީއެވެ. މި ފިލުމަކީ މަޝްހޫރު ތަރި ޑަރެން ބާނެޓާއި ނިނާ ޑޮބްރެވް ފެނިފައިވާ މަޝްހޫރު ފިލުމެކެވެ.\nމި އަންނަ މަހުގެ 17 ވަނަ ދުވަހު އަންނާނެ ފިލްމުތަކުގެ ތެރެއިން ފާހަގަކޮށްލެވޭ އެއް ފިލުމަކީ "ޓައިގާ ކިންގް 2" އެވެ، މި ފިލްމުކީ "ނެޓްފްލިކްސް އޮރިޖިނަލް"އަލަށް ވާއިރު މި ފިލްމުން ތަފާތު ފެންނާނެ ކަން ފިލްމުގެ ޓްރެއިލާ ބަލާލި ނަމަވެސް ޔަގީންވެގެންދެއެވެ.\nހަމައެހެންމެ "ލާސްޓް ދަ ނައިޓް" ވެގެންދާނީ ރޮމޭންޓިކް ޑްރާމާ އަށް ލޯބިކުރަމުން އަންނަ ބެލުންތެރިންނަށް ހާއްސަ ޑްރާމާ އަކަށެވެ. މި ފިލުމު ނެޓްފްލިކްސް އަށް އަންނާނީ ނޮވެމްބަރު މަހުގެ 26 ވަނަ ދުވަހުގައެވެ. މި ފިލުމުގައި ހޮލީވުޑްގެ މަޝްހޫރު ތަރި އިވާ މެންޑެސް ވެސް ފެނިގެންދާނެއެވެ.\nމި ފިލުމުތަކުގެ އިތުރުން ވެސް އެތައް ރީތި ފިލުމުތަކާއި ސީރީސްތަކާއި ކާޓޫންތަކެއް ވެސް މި އަންނަ މަހުގެ ނެޓްފްލިކްސް އަށް އަންނާނެއެވެ.


Kolamaafuishi 18 meehun bandhugai thibumakee vote ah asarukuraane kameh: Vakeelun\nކޮލަމާފުށީ 18 މީހުން ބަންދުގައި ތިބުމަކީ ވޯޓަށް އަސަރުކުރާނެ ކަމެއް: ވަކީލުން\nކޮލަމާފުށިން ހައްޔަރު ކުރި 18 މީހުންގެ ވަކީލުންގެ ތެރޭގައި ހިމެނޭ ކުރީގެ ބަންޑާރަ ނައިބު ހުސްނުއް ސުއޫދު-- އަވަސް ފައިލް ފޮޓޯ\nކޮލަމާފުށިން ހައްޔަރު ކުރި މީހުން ބަންދުގައި ތިބުމަކީ ކުރިއަށް މި އޮތް ރިޔާސީ އިންތިހާބުގެ ވޯޓަށް ވަރަށް ބޮޑަށް އަސަރު ކުރާނެ ކަމެއް ކަމަށް އެ 18 މީހުންގެ ވަކީލުން ވިދާޅުވެއްޖެ އެވެ.\nސަރުކާރު ހިންގާ ޕީޕީއެމް އާއި އިދިކޮޅު އިއްތިހާދުގެ ސަޕޯޓަރުންގެ މެދުގައި ގއ. ކޮލަމާފުށީގައި ހިނގި ހަމަ ނުޖެހުމެއްގައި ހައްޔަރުކޮށްފައިވާ އިދިކޮޅު އިއްތިހާދަށް ނިސްބަތްވާ 18 މީހުންގެ ވަކީލުންގެ ފަރާތުުން ބޭއްވި ނޫސްވެރިންގެ ބައްދަލުވުމެއްގައި ވާހަކަފުޅު ދައްކަވަމުން ކުރީގެ ބަންޑާރަ ނައިބު ހުސްނުއްސުއޫދު ވިދާޅުވީ، އެ 18 މީހުންގެ ތެރޭގައި އެއްފޮށްޓަކަށް ކަނޑައަޅާފައިވާ އިދިކޮޅު އިއްތިހާދުގެ އޮބްޒާވަރުން ހިމެނޭކަމަށެވެ.\nސުއޫދު ވިދާޅުވީ، އެގޮތަށް އެކަން ދިމާވުމުން، އެފޮށި އޮބްޒާވް ކުރުމުގެ ފުރުސަތު އިިކޮޅު އިއްތިހާދަށް ގެއްލިގެންދާ ކަމަށާއި، އެހެން ކަމުން އެ ފޮއްޓަން އަލުން އޮބްޒާވަރުން އައްޔަން ކުރުމަށް އިލެކްޝަންސް ކޮމިޝަނުން ފުރުސަތު ދޭން ޖެހޭ ކަމަށެވެ. އަދި އެ 18 މީހުންނަށް ވޯޓު ލެވޭނެ ފަދަ ގޮތެއް ހޯދައިދިނުމަށް ވިލިނގިލީ ޕޮލިސް ސްޓޭޝަންގައި އެދިފައިވާކަމަށާއި، އެއަށް ޖަވާބެއް ލިބުމުން އިތުރު ގޮތެއް އެކަމާއި މެދު ނިންމާނެ ކަމަށް ސުއޫދު ވިދާޅުވި އެވެ.\nސުއޫދު އިތުރަށް ވިދާޅުވީ، ދެ ފަރާތުުންވެސް ހަމަނުޖެހުން ހިންގި އިރު ވަކި ބަޔަކު ހައްޔަރުކުރުމުން ސުވާލު އުފެދޭ ކަމަށާއި، އެ މައްސަލަ ތަހުގީގު ކޮށްފައިވަނީ ތަހުގީގު ކުރަން ކުފޫ ހަމަނުވާ ބައެއް ކަމަށެވެ. އެގޮތުން އާންމު މިހަކު ސިއްސައިގެން ދާވަރަށް ކުއްތަކުގެ ތުހުމަތު ކޮށްފައިވާ ކަމަށް ސުއޫދު ވަނީ ވިދާޅުވެފަ އެވެ.\n"މި ފެންނަނީ 2013 އިން ފެށިގެން ބަންޑާރަ ނައިބު އޮފީހާއި، ޕީޖީ އޮފީހުގައި ތިއްބަވާ ބޭފުޅުންނަށް ޓެރަރިޒަމްގެ މާނަ ނޭގިދަނީ. އެއީ ނޭނގޭ ކަމެއް ކަމަށް ހަދައިގެން ތިބެނީ. މި ހިންގަނީ ސަރުކާރެއްތޯ ނުވަތަ ގޭންގެއްތޯ ސުވާލު އުފެދޭ،" ސުއޫދު ވިދާޅުވި އެވެ.\nހައްޔަރުކޮށްފައިވާ މީހުންގެ ވަކީލުންގެ ތެރޭގައި ހިމެނޭ މަރިޔަމް ޝީނާ ވިދާޅުވީ، އެ މީހުންގެ ބަންދުގެ މުއްދަތު އިތުރުކުރި މަޖިލީހުގައި ވޯޓުލުމުގެ ހައްގުގެ ވާހާކަ ދައްކަން މަސައްކަތް ކުރި ހިސާބުން، އެވާހަކަ ފަނޑިޔާރު ވަނީ ހުއްޓުވާފައި ކަމަށެވެ. އަދި އެއީ ކުރެވިގެންވާނެ ކަމެއް ނޫން ކަމަށްވެސް އޭނާ ވަނީ ވިދާޅުވެފަ އެވެ.\nމީގެ އިތުރުން އެ 18 މީހުން ހައްޔަރު ކުރަން ނުޖެހޭ ކަމަށާއި، ދޫކޮށްދިނުމަށް އެދި ކޮލަމާފުށީގެ ވަރަށް ގިނަ ބަޔަކު ޕެޓިޝަނެއް ތައްޔާރުކޮށްފައިވާކަން ވަކީލުން ފާހަގަ ކުރެއްވި އެވެ. އެ ޕެޓިޝަންގައި ކޮލަމާފުށީގެ ޕީޕީއެމްއަށް ނިސްބަތްވާ ގިނަ ބަޔަކުވެސް ސޮއެކޮށްފައިވާ ކަމަށް ވަކީލުން ވަނީ ބުނެފަ އެވެ.\nއެމްޑީޕީ ރިޔާސީ އިންތިހާބު 2018 ހުސްނުއް ސުއޫދު\nސުއޫދު ވާހަކަ ދައްކާފައިވަނީ ތެދު ނިޔަތުގައި: އެމްޑީޕީ


Qaumee teamuge kulhuntherin udhaasthakaai shakuvaathah ohsaalaifi | Mihaaru\nބަންގްލަދޭޝް، ޑާކާ: ބަންގުބަންދު ސްޓޭޑިއަމް: ސެޕްޓެމްބަރު 16، 2018: ސާފް ސުޒުކީ ކަޕުގެ ޗެމްޕިއަންކަން ދިވެހިރާއްޖޭން ހޯދުން: ރާއްޖެ މި ތަށި ހޯދީ ފައިނަލުގައި އިންޑިއާ އަތުން 2-1 އިން މޮޅުވެގެން. –ފޮޓޯ: އިމޭޖަސް އެމްވީ\nޝަކުވާތައް ފުނި ޖެހި، ގައުމީ ޓީމުގެ ކުޅުންތެރިން މާޔޫސްވެފައި!\n09 އޮކްޓޯބަރ 2018 - 23:24 53 comments\n"މިހާރު"ގެ ނޫސްވެރިންނާ ބައްދަލުކޮށް ޓީމުގެ ކުޅުންތެރިން މިރޭ ބުނީ އެއްވެސް އުއްމީދެއް ނެތް ފަހަރެއްގައި ގޮސް ހޯދި ކާމިޔާބީ ދިވެހި ރައްޔިތުން ބަލައިގަނެ ޝުކުރުއަދާކޮށްފައިވާ ކަމަށާއި އެކަން ހެޔޮ ހިތުން ގަބޫލުކުރާ ކަމަށެވެ. އެކަމަކު ކަމާބެހޭ އެއްވެސް އިދާރާއެއްގެ ފަރާތުން އެކަން ބަލައިގަން ކަމުގެ ނިޝާނެއް ނުފެންނަ ކަމަށް އެ ކުޅުންތެރިން ބުންޏެވެ.\nގައުމީ ޓީމުގެ ކުޅުންތެރިންނަށް މިދިޔަ ތިން މަސް ދުވަހުގެ މުސާރަ އަދި ނުލިބެ އެވެ. ބައިނަލްއަގްވާމީ މުބާރާތްތަކުން ކާމިޔާބީ ހޯދުމުން ބޯނަސް ދޭން ސަރުކާރުން ކަނޑައަޅާފައިވާ އުސޫލުގެ ދަށުން ޓީމުގެ ކޮންމެ ކުޅުންތެރިޔަކަށް 35،000ރ. ދޭން ޖެހެ އެވެ. އަދި އެފްއޭއެމުން ވެސް ފައިނަލަށް ދިއުމުންނާއި ތަށި ހޯދުމުން ވަކިވަކި ބޯނަސްތަކެއް ދޭން ވައުދުވި ކަމަށް ކުޅުންތެރިން ބުނެ އެވެ. މީގެ އިތުރުން ޗެމްޕިއަންކަން ހޯދުމުގެ ލިބުނު އިނާމް ފައިސާ ކަމަށްވާ 50،000 ޑޮލަރު (771،000ރ.) ގެ ތެރެއިން ވެސް ބައެއް، ކުޅުންތެރިންނަށް ދޭނެ ކަމަށް އެފްއޭއެމާ ހަވާލާދީ ކުޅުންތެރިން ބުންޏެވެ.\n"އަޅުގަނޑުމެން އޭރު (މުބާރާތް ތެރެއިން) އެ ވާހަކައެއް ނުދައްކަން. އަޅުގަނޑުމެން ބެލީ ރާއްޖެ އަށް ތަށި ގެނެވޭތޯ. އެ ވިސްނުމުގައި އެކަމަށް އޭރު މަސައްކަތްކުރީ. އަދި ތަށި ލިބުމުން ވެސް އެ ވާހަކަ ނުދައްކަން. އެއީ ތަށްޓާ އެކު ލިބުނީ އާދަޔާހިލާފު ހިތްހަމަޖެހުމަކަށްވާތީވެ،" މި ބައްދަލުވުމުގައި ޓީމުގެ ފަރާތުން ވާހަކަދެއްކި ކުޅުންތެރިޔާ ބުންޏެވެ.\nއެކަމަކު ކްލަބްތަކަށް މާލީ މައްސަލަތައް ދިމާވެ ކުޅުންތެރިންނަށް ކްލަބްތަކުން ވެސް މުސާރަ ނުލިބި އަތްމަތި ދަދިވުމުން ބޯނަސްގެ ވާހަކަދައްކަން މަޖުބޫރުވީ ކަމަށް ކުޅުންތެރިން ބުންޏެވެ.\n"ގައުމީ ޓީމުގެ ކުޅުންތެރިންގެ މުސާރަ އަކީ އާއްމު އުސޫލުން ދޭ އެއްޗެއް. އެކަމަކު އެ ނުލިބި ވެސް ތިން މަސް ދުވަސް ވެއްޖެ. އަދި ދޭން ބުނި އެއްވެސް ބޯނަހެއް މިހާތަނަށް ލިބިފައެއް ނުވޭ،" ކުޅުންތެރިޔާ ބުންޏެވެ.\nސާފް ސުޒުކީ ކަޕުގެ ފައިނަލަށް ފަހު އެފްއޭއެމްގެ ރައީސް ބައްސާމް (ވ-2) އާއި ޖެނެރަލް ސެކްރެޓަރީ ޖަވާޒް (ކ-2) އަދި ކުރީގެ ކެޕްޓަން އައްސަދު (ކ) މިހާރުގެ ކެޕްޓަން އަކްރަމާ އެކު ފޮޓޯ ނަގަނީ. –ފޮޓޯ: އިމޭޖަސް އެމްވީ\nއެފްއޭއެމްގެ ޖެނެރަލް ސެކްރެޓަރީ ހުސެއިން ޖަވާޒް ވިދާޅުވީ ފައިސާގެ ކަންކަން ހަމަޖައްސަން ފިނޭންސް މިނިސްޓްރީއަށް ފޮނުވާފައިވާ ކަމަށާއި ސަރުކާރު ބަދަލުވުމުގެ މަރުހަލާގައި އޮތުމުން ލަސްތަކެއްވީ ގަބޫލުކުރެވޭ ކަމަށެވެ. އަދި ބުރާސްފަތި ދުވަހު ޖަމާކުރެވޭނެ ކަމަށް މިނިސްޓްރީއާ ހަވާލާދީ ޖަވާ ވިދާޅުވި އެވެ.\nރާއްޖޭން 2008 ވަނަ އަހަރު މި މުބާރާތް ކާމިޔާބުކުރުމުން، އޭރުގެ ރައީސް މައުމޫން އަބްދުލްގައްޔޫމް، ކޮންމެ ކުޅުންތެރިޔަކަށް 200،000ރ. ބޯނަހެއް ސަރުކާރުގެ ފަރާތުން ދެއްވަން ނިންމެވި އެވެ. އަދި އެ ފައިސާގެ ޗެކް ކުޅުންތެރިންގެ ފައި އެއާޕޯޓުގައި ޖެހުމާ އެކު ހަވާލުކުރި އެވެ. މީގެ އިތުރުން ކުންފުނިތަކާއި އަމިއްލަ ފަރާތްތަކުން ދިން އެހީއާ އެކު ކޮންމެ ކުޅުންތެރިޔަކަށް ޖުމްލަ 308،000ރ. ގެ ބޯނަހެއް ލިބުނެވެ.\nއެ ފަހަރު ގައުމީ ޓީމަށް ވަނީ އާދަޔާހިލާފު މަރުހަބާއެއް ވެސް ކިޔައިފަ އެވެ. ވީއައިޕީން ރައީސް މައުމޫން މަރުހަބާ ދެންނެވިއިރު އެއާޕޯޓުން މާލެ ގެނައީ ހާއްސަ އުޅަނދެއްގަ އެވެ. އަދި މާލޭ ރަސްމީ ފާލަމުން ކޮންމެ ކުޅުންތެރިޔަކަށް ވަކިވަކިން މަރުހަބާކީ އިރު މާލޭގެ ބޮޑުމަގުތަކުގައި ލޮރީ ބުރެއް ބޭއްވި އެވެ. އެ ބުރު ގަލޮޅު ދަނޑަށް ނިންމާލައި އެތަނުގައި ވެސް ސަޕޯޓަރުންނާ އެކު އުފާފާޅުކުރުމަށް ކުޅުންތެރިން ގެޔަށް ދިޔައީ ކޮންމެ ކުޅުންތެރިޔަކަށް ހާއްސަކޮށްފައި އޮތް ޕްރައިވެޓް ކާރެއްގަ އެވެ.\nއޭރާ ބަލާއިރު މި ފަހަރުގެ މަރުހަބާ ވަރަށް ވަނދެވެ. ވެލާނާ އެއާޕޯޓުގެ އާ ރަންވޭ ހުޅުވަން ގެނައި އިއްތިހާދު އެއާވޭޒްގެ އޭ380 ގެ ބޯޓުން ޓީމު ގެނެސް، އެއާޕޯޓުން މަރުހާބާ ކީ ރަންވޭ ހުޅުވަން ބޭއްވި ރަސްމިއްޔާތުގެ ތެރެއިންނެވެ. އެހެންވެ ގައުމީ ޓީމަށް މަރުހަބާ އަށް ވަރަށް ބޮޑަށް ހިޔަނި އެޅުނެވެ.\nޓީމަށް މަރުހަބާ ކިޔަން މެންދުރުފަހުން ފެށިގެން އާއްމުން ބްރިޖް ދޮށަށް އެއްވި ނަމަވެސް، އެ ރަސްމިއްޔާތަށް ފަހު ޓީމު މާލެއާ ހަމައަށް ފޯރީ އިރުއޮއްސުނު ފަހުންނެވެ. އެހެންވެ ވަރަށް ގިނަ ބަޔަކު އެތަނުން ވަނީ ގޮސްފަ އެވެ. އަދި މާލެ ތެރޭގައި ވެސް ލޮރީ ބުރެއް ނުބާއްވަ އެވެ.\n"މި ޓީމުގެ ގިނަ ކުޅުންތެރިންނަށް 2008 ގައި ކަންތައްތައްވީ ގޮތާއި ކީ މަރުހަބާ ފެނިފައިވަނީ. އެހެންވެ ކުޅުންތެރިންގެ އުއްމީދުތައް ހުރީ މަތީގައި. ޒުވާން ކުޅުންތެރިން ތިބީ އޭރު އެ ކީ ފަދަ ބަތަލުންގެ މަރުހަބާއެއްގެ އިންތިޒާރުގައި. އެކަމަކު މި ފަހަރު އެފަދަ އެއްވެސް ކަމެއް ނެތް،" ސީނިއާ ކުޅުންތެރިޔަކު ބުންޏެވެ.\nސާފް ސުޒުކީ ކަޕްގެ ތަށި ހިފައިގެން ގައުމީ ޓީމު މާލެ އައިއިރު ބޭއްވި އުފާފާޅުކުރުމުގެ ތެރެއިން. -- ފޮޓޯ: ނިޝާން އަލީ/ މިހާރު\nއެ ރަސްމިއްޔާތުތަކަށް ފަހު 2008 ގައި ޓީމަށް މަރުހަބާ ކިޔަން ސަރުކާރުން ހާއްސަ ރަސްމީ ޖަލްސާއެއް ދަރުބާރުގޭގައި ބޭއްވި އެވެ. މި ފަހަރު އަދި އެފަދަ ރަސްމީ އެއްވެސް ކަމެއް ނެތެވެ. މި ފަހަރު މިހާތަނަށް އޮތީ ޓާފް ދަނޑުގައި ބޭއްވި ފޮޓޯ ސެޝަނަކާއި ކުޅުންތެރިން ނިސްބަތްވާ ރަށްރަށަށް ތަށި ގެންދިއުމުގެ ދަތުރުތަކެކެވެ. އަދި އެމްޕީއެލް، އައިޖީއެމްއެޗާއި މީރާގެ އެދުމުގެ މަތިން އެތަންތަނަށް އެފްއޭއެމުން ޓީމު ގެންދިޔަ އެވެ.\n"އަޅުގަނޑުމެންނަށް އިހުސާސެއް ނުކުރެވޭ މިއައީ ސަރަހައްދީ ތަށްޓެއް ހޯދައިދެން ކަމަށް. ރަސްމީ އެއްވެސް ބަޔަކު އެކަމެއް ފާހަގައެއް ނުކުރޭ. މުބާރާތަށް ދިޔައީ އެއްވެސް އުއްމީދެއް ނެތި. އެކަމަކު ކުޅުންތެރިންގެ ހިތްވަރާއި ސަޕޯޓަރުންގެ ހެޔޮ ދުއާއާ އެކު އަޅުގަނޑުމެން ތަށި ނެގީ. މިއީ ޒުވާން ކުޅުންތެރިންގެ ކެރިއަރަށް ވެސް މުހިއްމު ކާމިޔާބެއް. އެކަމަކު އެކަން ބަލައިގަންނާނެ ބަޔަކު ނެތް،" އޭނާ ބުންޏެވެ.\nއެ ކުޅުންތެރިން ވަނީ ޓްރެއިނިން ކޭމްޕާއި މުބާރާތާ އެކު ރާއްޖޭން ބޭރުގައި އާއިލާއާ ދުރުގައި 42 ދުވަސް ހޭދަކޮށްފަ އެވެ. އެކަމަކު ޓްރެއިނިން ކޭމްޕް ނިމެނިކޮށް ދިން 400 ޑޮލަރުގެ ޕޮކެޓް މަނީ ފިޔަވައި މިހާތަނަށް އެއްވެސް ފައިސާއެއް ނުލިބެ އެވެ.\n"އަޅުގަނޑުމެންގެ ކާމިޔާބީ ރައްޔިތުން ބަލައިގެންފި. އެކަމާ ސުވާލެއް ވެސް ނެތް،" ކުޅުންތެރިޔަކު ބުންޏެވެ. "އަޅުގަނޑުމެން މިފަދަ ވާހަކައެއް ވެސް ނުދައްކާ ތިބެފިން. އެކަމަކު މުބާރާތަށް ފަހު މާލެ އައިތާ ތިން ހަފުތާ ވެއްޖެ. ކްލަބްތަކުން ވެސް މުސާރަ ނުލިބި ކުޅުންތެރިން ތިބީ ވަރަށް ހާލުގައި. އެހެންވެ މި ހުރިހާ ވާހަކަތަކެއް ރައްޔިތުންނާ ހިއްސާކުރަން ބޭނުންވީ،" ކުޅުންތެރިޔަކު ބުންޏެވެ.\nމި ފަހަރުގެ ގައުމީ ޓީމުގައި ހިމެނިގެން ސާފަށް ދިޔަ ގިނަ ކުޅުންތެރިންނަށް މިއީ ބައިނަލްއަގްވާމީ ބޮޑު މުބާރާތެއްގައި ރާއްޖެ ތަމްސީލްކުރަން ލިބުނު ފުރަތަމަ ފަހަރެވެ. އެ ފުރުސަތުގައި އެތަކެއް ގުރުބާނީއެއްވެ، އެ ކުޅުންތެރިން ރާއްޖެ އަށް ރީތި ނަން ހޯދައިދޭން އެކުގައި ބުރަ މަސައްކަތެއް ކުރި އެވެ. އަދި މަސައްކަތުން މުޅި ގައުމަށް ބޮޑު ކާމިޔާބެއް ހޯދައިދިންއިރު، އެކަމުން އެކަށީގެންވާ ރީތި ނަމެއް ނުލިބި ދިރިއުޅުމަށް ވެސް އުފަލެއް ނުލިބުމަކީ، ކުޅުންތެރިން ފާހަގަކުރި ގޮތުގައި ބޮޑު މާޔޫސްކަމެކެވެ.


Furathama leg gai Sevilla in Barcelona balikoffi | Mihaaru\nރޭގެ މެޗުގައި ލަނޑު ޖެހުމަށް ފަހު ބެން ޔެޑާ އުފާފާޅުކުރިއިރު އެމިލިއާނޯ ސަލާ އަަށް ލިޔެފައިވާ މެސެޖު ދައްކާލަނީ.-- ފޮޓޯ: އޭއެފްޕީ\nފުރަތަމަ ލެގުގައި ސެވިއްޔާ އިން ބާސެލޯނާ ބަލިކޮށްފި\n24 ޖެނުއަރީ 2019 - 08:44 22 comments\nސެވިލް، ސްޕެއިން (ޖެނުއަރީ 24) - ސްޕެނިޝް ކަޕްގެ ކުއާޓާ ފައިނަލުގެ ފުރަތަމަ ލެގުގައި ރޭ އަމިއްލަ ދަނޑުގައި ކުޅުނު ސެވިއްޔާ އިން 2-0 އިން ބާސެލޯނާ ބަލިކޮށްފި އެވެ.\nއެންމެ ފަހުން ހަތަރު ފަހަރު މި މުބާރާތުގެ ތަށި އުފުލާލި ބާސެލޯނާ އަށް މިހާރު ޖެހިފައިވަނީ އަންނަ ހަފްތާގައި ކުޅޭ ދެ ވަނަ ލެގުގައި ސެވިއްޔާ އަތުން އަމިއްލަ ދަނޑުގައި ތިން ގޯލުގެ ތަފާތަކުން މޮޅުވާށެވެ. މިދިޔަ އަހަރު މި މުބާރާތުގެ ފައިނަލުގައި ބާސެލޯނާ ވަނީ ސެވިއްޔާ އަތުން 5-0 އިން މޮޅުވެފަ އެވެ.\nސެވިއްޔާ ދަނޑުގައި ރޭ ކުޅުނު މެޗުގައި އެ ޓީމަށް ލީޑުނަގައިދިނީ މެޗުގެ 58 ވަނަ މިނިޓްގައި ޕަބްލޯ ސަރަބިއާ އެވެ. މެޗު ނިމެން 14 މިނިޓަށް ވެފައި ހުއްޓައި ސެވިއްޔާގެ ދެ ވަނަ ގޯލު ޖެހީ ވިސާމް ބެން ޔެޑާ އެވެ.\nބެން ޔެޑާ ލަނޑު ޖެހުމަށް ފަހު އުފާފާޅުކުރިއިރު ވަނީ ގެއްލިގެން ހޯދަމުން އަންނަ ކާޑިފް ސިޓީގެ ކުޅުންތެރިއާ އެމިލިއާނޯ ސަލާ އަށް މެސެޖެއް ހިއްސާކޮށްފަ އެވެ. ފްރާންސްގެ ނޯންޓެސް އިން ކާޑިފަށް ދާން ސަލާ ދަތުރުކުރަމުން ދިޔަ ޖެޓް ގެއްލުނީ ގޯންސީ ޗެނަލް އައިލެންޑުގެ ލައިޓް ހައުސް ކައިރިންނެވެ. ސަލާ އާއި އެ ބޯޓު ދުއްވަން އިން ޕައިލެޓް ހޯދުމުގެ މަސައްކަތް އަދިވެސް ދަނީ ކުރިއަށެވެ. ރޭގެ މެޗުގައި ބެން ޔެޑާ ދިން މެސެޖުގައި ބުނެފައިވަނީ "އަހަރެންގެ އެކުވެރިޔާ އަށް، ހިތްވަރުކުރޭ،" މިހެނެވެ.\nސެވިއްޔާގެ ކޯޗު ޕަބްލޯ މަޗީން ބުނީ ލިބުނު ފުރުސަތުތަކާ ބަލާއިރު އިތުރު ލަނޑެއް ޖެހެން ޖެހޭނެ ކަމަށެވެ. އަދި މި ވަގުތު ލީޑެއްގައި އޮތަސް މިއީ ސެމީ ފައިނަލުގެ ޖާގައެއް ޔަގީންވުން ކަމުގައި ނުދެކޭނެކަމަށާއި މި އަށް ވުރެ ބޮޑެތި ލީޑުތައް ވެސް ބާސެލޯނާ އިން ވަނީ އަމިއްލަ ދަނޑުގައި ކުޅެގެން އެ ޓީމު ކޮޅަށް އަނބުރާލައިފައި ކަމަށެވެ.\nރޭގެ މެޗުގައި ބާސެލޯނާ އިން ލިއޮނަލް މެސީގެ ބޭނުމެއް ނުކުރެ އެވެ. އެ ޓީމުގެ ފުރަތަމަ އެގާރައިގައި ހިމެނިގެން އެންމެ ކުރިއަށް ކުޅެމުންދިޔައީ ދާދި ފަހުން އެ ޓީމާ ގުޅުނު ކެވިން ޕްރިންސް ބޯޓެން އެެވެ. އޭނާ އަށް މި މެޗުގައި އެންމެ ރަނގަޅު ކުޅުމެއް ނުދެއްކުނެވެ.\nބާސެލޯނާގެ ކޯޗު އާނެސްޓޯ ވަލްވޭޑޭ ބުނީ މެސީ އާއި ސާޖިއޯ ބުސްކެޓްސް ނުލައި މި މެޗު ކުޅެން ނިންމީ ރިސްކެއް ނެގުމުގެ ގޮތުން ކަމަށާއި އޭގެ ފައިދާ މި މެޗުގައި ނުފެނުނު ކަމަށެވެ. އަދި އަމިއްލަ ދަނޑުގައި ކުޅޭ މެޗުން ނަތީޖާ އަނބުރާލެވޭނެ ކަމަށް ވަނީ ބުނެފަ އެވެ.\nސްޕެނިޝް ކަޕް ކާމިޔާބުކޮށް ބާސެލޯނާ އަށް ރެކޯޑެއް\nބާސެލޯނާ އަށް ކޮންމެ ތަށްޓެއް ވެސް މުުހިއްމު: ވަލްވޭޑޭ


2020 ވަނަ އަހަރު އިހަވަންދޫ ސްކޫލުގެ ސެކިޔުރިޓީ ބަލަހައްޓައިދޭނެ ފަރާތެއް ހޯދުން.\nމި ސްކޫލްގެ ސެކިޔުރިޓީ 2020 ވަނަ އަހަރު ބަލަހައްޓާދޭނެ ފަރާތެއް ހޯދުމަށް ކުރެވުނު އިއުލާން ނަންބަރު GS79/IULAAN/2019/67 އަށް ހުށަހަޅާފައިވާ ބީލަންތައް ޝަރުޠު ހަމަނުވާތީ އެ އިޢުލާން ބާޠިލްކޮށް 2020 ވަނަ އަހަރު މި ސްކޫލްގެ ސެކިޔުރިޓީ ބަލަހައްޓާދޭނެ ފަރާތެއް ހޯދުމަށް3ވަނަ ފަހަރަށް އިޢުލާން ކުރަމެވެ. ވީމާ މި މަސައްކަތް ކޮށްދެއްވުމަށް ޝަރުތުހަމަވާ ފަރާތްތަކަށް ބީލަން ހުށައެޅުމުގެ ފުރުސަތު ހުޅުވާލަމެވެ.\nމި ބީލަންތަކުގައި ބައިވެރިވާން އެދޭ ފަރާތްތަކުން، އިހަވަންދޫ ސްކޫލް އޮފީހަށް ދުރުވެ 2020 ޖަނަވަރީ 07 އިންެ 2020 ޖަނަވަރީ 15 އަށް ބަންދުނޫން ކޮންމެ ދުވަހަކު 9:00 އިން 13:00 އަށް ނަންނޯޓް ކުރެއްވުން އެދެމެވެ.\nމިޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ 2020 ޖަނަވަރީ 15 ވާ ބުދަ ދުވަހުގެ 12:00 ގެ ކުރިން ތިރީގައިވާ އެޑްރެހަށް ލިޔުމުން ފޮނުއްވުންއެދެމެވެ.\nމިޕްރޮޖެކްޓާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން އޮންނާނީ 2020 ޖަނަވަރީ 16 ވާ ބުރާސްފަތި ދުވަހުގެ 11:00 ގައި އިހަވަންދޫ ސްކޫލްގެ އޮފީހުގައެވެ.\nބިޑް ހުށަހެޅުމާއި ހުޅުވުން އޮންނާނީ 2020 ޖަނަވަރީ 22 ވާ ބުދަ ދުވަހުގެ 11:00 ގައި އިހަވަންދޫ ސްކޫލްގެ އޮފީހުގައެވެ.\n11 ޖުމާދަލްއޫލާ 1441


Nusaafu Vai Beynun Kurevey Meehun Loabiverinah Makaru Hadhaa Minvaru Bodu - Vaguthu\nނުސާފު ވައި ނުވަތަ ތަޣައްޔަރު ވެފައިވާ ވައި ބޭނުންކުރެވޭ މީހުން އެމީހުންގެ ލޯބިވެރިންނަށް މަކަރު ހަދާމިންވަރު ބޮޑުކަން ހާމަ ވެއްޖެއެވެ.\nކޮލަމްބިއާ ބިޒްނަސް ސްކޫލްގައި ކުރިއަށް ގެންދިޔަ ދިރާސާއަކުން މިކަން ހާމަވެފައި ވާއިރުގައި، މި ދިރާސާއިން އިތުރަށް ދައްކަނީ ވައި ނުސާފުކަން ބޮޑު ހިސާބުތަކުގައި މީހުން ކުށްކުރާ މިންވަރުވެސް މަތިކަމެވެ.\nމި ސްކޫލްގެ ޕްރޮފެސަރުން ބުނާ ގޮތުން މިހެން ވާން ޖެހެނީ މިފަދަ ހިސާބުތަކުގައި މީހުން ނޭވާލާން ބޭނުންކުރާ ވައި ނުސާފުވުމުން އޭގެ އަސަރު ހަށިގަނޑަށް ކުރާތީއެވެ. މިގޮތުން މީހާގެ ވިސްނުން ސަވަސްކުރުވުމާއި އެކު އަމިއްލަ އެދުން ބޮޑުވެ، ބައިވެރިޔާއަށް މަކަރުހަދާ އިރުގައި، މިފަދަ ހިސާބުތަކުގައި ކުށުގެ ރޭޓް ވެސް މަތިކަން ފާހަގަ ކޮއްލެވެއެވެ.\nއެމެރިކާ އާއި އިނގިރޭސި ވިލާތުގައި ނުސާފް ވައި ބޭނުންކުރާ އެތައް މިލިޔަން ބަޔަކު ދިރިއުޅެމުން އަންނައިރުގައި، އެހިސާބަކީ ދުނިޔޭގެ ނިސްބަތުން މަކަރު ހެދުމާއި ކުށް ކުރުންވެސް ވަރަށް އާންމު ހިސާބެކެވެ.\nތިމާވެއްޓަށް ގެއްލުންދެނިވި އެއްޗެހިން އުފައްދާ ދުމުގެ ސަބަބުން ވައި ނުސާފުވީ ނަމަވެސް، ބައެއްމީހުން ވަނީ މި ދިރާސާގެ ނަތީޖާ ގަބޫލުކުރަން ދެކޮޅު ހަދާފައެވެ. އެމީހުން ބުނާ ގޮތުގައި މީ މިފަދަ ގޮތަކަށް ހެދި ފުރަތަމަ ދިރާސާ ކަމުން މިކަން ސާބިތު ކުރެވޭނީ ސައިންސްވެރިން މިކަން އިތުރަށް ބެލުމުންނެވެ.\nރުއިމަކީ ވަކި ޖިންސަކަށް އޮތް ކަމެއް ނޫން\nފެބުރުއަރީ 10, 2018 19:18\nތިކަމުގައި މާލެ ގައި އުޅޭ އެންމެން ހިމެނޭނެ ކަމަށް ޤަބޫލް ކުރެވޭ.\nފެބުރުއަރީ 11, 2018 01:30\nނޫން ރާއްޖެ އާއި ޕާކިސްތާނުން އެކަނި ކުށްކުރާނީ. އިންޑިޔާގައި ވެސް ރޭޕެއް ނުކުރާނެ\nފެބުރުއަރީ 11, 2018 15:01\nވ.ބޮޑު ތެދެއް. މަމީ ވަރަށް ބޭރުތެރޭ ނޫޅޭ މީހެެއް. އެކަމަކު މަގޭ ކުރީގެ އަނބި އަކީ އަބަދު ބޭރު ތެރޭ އުޅޭ މަންޖެއެއް. އެންމެފަހުން ނުސާފު ވައި ބޭނުންކޮށްގެން ވަގު ބިޓުން ގެންގުޅެން ފެށީ. މިހާރު ހިތައް އަރާ ޑަސްޓު މާސްކެއް ދުވުން ނަމައޭ. އޭރުން އެމަންޖެ ނުސާފު ވައިން ސަލާމަތްވީސް\nފެބުރުއަރީ 12, 2018 00:59\nއަހަރެންނަކީ ޒަވާޖީހަޔާތުގެ ބޮޑުބައި ނުސާފު ވައިގެތެރޭގަ ހޭދަކުރި މީހެއް.އިންތިހާދަރަޖައިގެ މިނިވަންކަން ލިބިދީފަ އޮތްއިރުވެސް އަހަރެން ފިރިމީހާއަށް ވަފާތެރިވީން އެންމެ ފަހުވަގުތާ ޖެހެންދެއްވެސް.ކަމަކު މަކަރުހަދާ އޮޅުވާލީ ފިރިމީހާ.އަޭނައުޅުނީ ސާފުވައިލިބޭ ތަންތަނުގަ.ކައިވެނިރޫޅުނީމަ ކުއްވެރިވީ އަހަރެން.އެއީ އަހަރެން ވަރިވީމަ. ދެންއަހަރެންނަކީވެސް ހިލައިން ހަދާފަ ހުރިބުދެއްނޫން ހިތުހުރިހާ ގޮތެއްހަދަން ދެން އަޅާނުލާހުންނަން.އަސްލު އަހަރެން އޭރު ހުރި ހާލަތެއްގެ ސަބަބުން ކެތްނުވީ.މީ ހިތާދެކޮޅަށް ﷲއާއި ވަކީލުކޮށްފަ ނިންމި އުނދަގޫ ނިންމުމެއް.އޭރު ވ.ދެރަވި މިގޮތަށް ކަންކުރަން ޖެހުނީމަ.އެކަމަކު މިހާރު އުފާކުރަން މިނިންމުމާމެދު.\nފެބުރުއަރީ 1, 2021 14:19\nއޯ އެހެންވީމަދޯ މާލޭގައި މާ ވަރިގިނަވެ، ބޭވަފާ ވާމީހުން މާގިނަވެގެން މިއުޅެނީ\nފެބުރުއަރީ 1, 2021 17:34\nއެހެންވީމަ ކެނެރީ ނަޝީދުމެން އެއީ އެއްވެސް ގޮތަކައް މަކަރެއް ހީލަތެއް ހަދުއްވާނެ ބޭފުޅުންނެއްނޫންތާ.\nފެބުރުއަރީ 3, 2021 20:43\nދުވަސްކޮޅަކުން މުޅިންވެސް ލޯބިވެރިންނަށް މަކަރުހަދާމީހުން އުޅޭނީ. މާސްކްއަޅައިގެން މުޅިން ނުސާފުވައި!\nފެބުރުއަރީ 7, 2021 09:00\nރަނގަޅުވާހަކައެއް...އަޞްލު އޭގަ ވާގޮތަކީ ވައިނުސާފުވަނީ ހިސާބެއްވުރެ މީހުން ތޮއްޖެހުނީމަ..މީހުންތޮއް ޖެހުނީމަ ދެން ހުރިހާކަމެއްވެސް ހިނގާނެ..އޭގެ ތެރޭގަ ދެންކިޔާނެކަމެއްނެތް.މާލެއަށްވެސް މިވަނީ އެހެން


މަގުފޭރުނު ބައެއްގެ އަތާއި ފައި ޚިލާފުވާހެން ކަނޑައި ﷲގެ ޙައްދު ޤާއިމްކޮށްފި – ۞ Haqqu.info\n11/01/2015 01/05/2015 ޙައްޤު ނިއުސް ޓީމް\nމަގުފޭރުނު މީހުންގެ މައްޗަށް ޚިލާފަތުގެ ބިމުގައި ޙައްދު ޤާއިމްކުރަނީ\nޝަރުޢީ ކޯޓުގެ އަމުރަށް، ބިމުގައި ފަސާދަ އުފައްދާ އުޅުނު2މީހަކު ހައްޔަރުކޮށް، އެމީހުންގެ އަތާއި ފައި ޚިލާފުވާހެން ކެނޑުމަށް ޙުކުމްކޮށް، ޙުކުމް ތަންފީޛުކޮށްފިއެވެ. ޙުކުމް ތަންފީޛުކުރުންއޮތީ، އިސްލާމީ ޚިލާފަތުގެ ވިލާޔަތުލް ބަރްކާގެ ޢާއްމުންގެ ބޮޑު ބައިގަނޑެއްގެ ކުރިމަތީގައެވެ.\nޙުކުމް އިއްވުނު ކުށްވެރިންނަކީ، މަގު ބަންދުކޮށްގެން އިސްލާމީ ޚިލާފަތުގެ ސިފައިން ކަމުގައި ހެދިގެން މުސްލިމުންގެ އަތުން މުދާ ފޭރުނުކަން ޝަރީޢަތަށް ޘާބިތުވީ ދެމީހުންނެވެ.\nކެތްތެރިކަމާއިއެކު ﷲގެ ޙުކުމްފުޅަށް ރުހިގެންތިބި މަންޒަރު ދެ ކުށްވެރިންގެ ކިބައިންވެސް ފެނިގެން ދިޔައެވެ. ޙައްދު ޤާއިމްކުރާ އަޚާ އޭނާގެ އެއްވަޅި އައިތިލަ އަދި ފައިތިލައިގެ ތަނބިކަށިން ތިރިއަށްވާގޮތަށް ވިއްދާލައެވެ. އަދި އެހެން ބޮޑު ވަޅިއަކުން ޖަހާ ގުނަވަން ބުރިކޮށްލައެވެ. އިންސާނާގެ ހަށިގަނޑަކީ ﷲގެ ޙަޟްރަތުގައި އެއްވެސް އަގެއް ނެތް އެއްޗެއްކަން މިކަންކަމުން އެނގި ހާމަވެއެވެ. އޭގެ ބަދަލުގައި އިންސާނާއަށް ލިބިގެންދާ ފާފަފުއްސެވުމާއި ޖަންނަތުގެ ފޮނިކަން މާބޮޑެވެ.\nޙައްދު ޤާއިމްކުރުމަށްފަހު، ވަގުތީ ފަރުވާ އެތަނުން އެތަނަށް ދިނުމަށްފަހު، ވަގުތުން ހޮސްޕިޓަލަށް ގެންދިޔައެވެ. އެއީ ލިބިގެންދިޔަ އަނިޔާގެ ސަބަބުން ކުރިމަތިވެދާނެ އިތުރު ޞިއްޙީކަމަށް ފުރިހަމައަށް ބޭސްކުރުމަށެވެ. ޚިލާފަތުގައި ދިރިއުޅުމަށް ލިބިއްޖެ ބަޔަކަށް ކޮންފަދަ ރަޙްމަތެއް ހެއްޔެވެ؟\nޙުކުމް ޙުކުމް ތަންފީޒުކުރުން ޚިލާފަތު އަތާއިފައި ޚިލާފުވާހެން ކެނޑުން އަތްކެނޑުން ވިލާޔަތުލް ބަރްކާ މަގުފޭރުން ޝަރީޢަތް\nޗާލީ ހެބްޑޯގެ 12 ދުޝްމަނުން ޤަތުލުކޮށް، ﷲއާއި ރަސޫލާގެ ޙައްޤުގައި ފިދާވި ހިއްވަރުގަދަ އަޚުންގެ މެސެޖު\nHadhdhuthakuge dhaleel article feshumuge kurin genes dhiyya salhi vaane. Eki fenvaruge akhun mi article thah kiyaanethyve mihn


Juventus Ehvaruvi Iru, Ronaldo Ah Ithuru Record Eh - Vaguthu\nޔުވެންޓަސް އެއްވަރުވިއިރު، ރޮނާލްޑޯ އަށް އިތުރު ރެކޯޑެއް\nއިޓާލިއަން ލީގުގައި ރޭ ޖެނޯއާ އާއި ބައްދަލުކޮށް 1-1 އިން ޔުވެންޓަސް އެއްވަރުވިއިރު، އެ ކްލަބުގެ އިތުބާރު ފޯވާޑް ކްރިސްޓިއާނޯ ރޮނާލްޑޯ އިތުރު ރެކޯޑެއް ހަދައިފިއެވެ.\nރޭގެ މެޗުން އެއްވަރުވި ނަމަވެސް 25 ޕޮއިންޓާ އެކު ޔުވެންޓަސް އަދިވެސް އޮތީ ލީގުގެ އެއްވަނައިގައެވެ. ދެވަނައިގައި 21 ޕޮއިންޓާ އެކު ނަޕޯލީ އޮތްއިރު ތިންވަނައިގައި 16 ޕޮއިންޓާ އެކު އޮތީ އިންޓަ މިލާންއެވެ.\nޔުވެންޓަސްގެ ދަނޑުގައި ރޭ ކުޅުނު މި މެޗުގެ 18 ވަނަ މިނެޓްގައި ކްރިސްޓިއާނޯ ރޮނާލްޑޯ ވަނީ ގޯލެއް ކާމިޔާބުކޮށް ޔުވެންޓަސް އަށް ލީޑު ނަގާދީފައެވެ. މި ގޯލާ އެކު އޭނާ ވެފައިވަނީ ޔޫރަޕުގެ ވަރުގަދަ ފަސް ލީގުގައި ކުޅޭ ކުޅުންތެރިންގެ ތެރެއިން 400 ގޯލު ކާމިޔާބުކުރި ފުރަތަމަ ކުޅުންތެރިޔާ އަށެވެ. ޔޫރަޕުގެ ވަރުގަދަ ފަސް ލީގުގެ ލަނޑު ލިސްޓުގެ ދެވަނައިގައި އޮތީ ބާސެލޯނާ އަށް ކުޅެމުން އަންނަ ލިއޮނަލް މެސީއެވެ. އޭނާ އަށް ކާމިޔާބު ކުރެވިފައިވަނީ 390 ގޯލެވެ.\nޔުވެންޓަސް އިން ޑޮމިނޭޓްކޮށްގެން ކުޅުނު މި މެޗުގައި އެޓީމުން 21 ހަމަލާއެއް ފޮނުވާލާފައިވާއިރު، އޭގެތެރެއިން ޖެނޯއާގެ ގޯލާ އަމާޒުކޮށް ފޮނުވާލެވުނީ އެންމެ ތިން ހަމަލާއެވެ. އެ ތިން ހަމަލާ އަކީ ވެސް ރޮނާލްޑޯ ފޮނުވާލި ތިން ހަމަލާއެވެ. މި މެޗުގައި ޖެނޯއާ އަށް ނަތީޖާ އެއްވަރުކޮށްދިނީ މެޗުގެ 67 ވަނަ މިނެޓްގައި ބެސާއެވެ.\nމި މެޗުން ޔުވެންޓަސް މޮޅުނުވިއިރު މިއީ ލީގުގައި މޮޅެއް ނުލިބި އެޓީމުން ނިންމާލަން ޖެހުނު ފުރަތަމަ މެޗެވެ. ލީގުގައި ޔުވެންޓަސް ދެން ބައްދަލުކުރާނީ އެމްޕޮލީއާއެވެ.\nއޮކްޓޯބަރ 21, 2018 08:46\nއެއީ މޮޅު ކުޅުންތެރިއެއް...


އިތުރު ޗުއްޓީއެއް ދޭން ލާޒިމު ކޮށް މަޖިލީހަށް އިސްލާހެއް ހުށަހަޅާފައި – DhiDaily\nއިތުރު ޗުއްޓީއެއް ދޭން ލާޒިމު ކޮށް މަޖިލީހަށް އިސްލާހެއް ހުށަހަޅާފައި\nވަޒީފާ އަދާކުރާ އަންހެން މުވައްޒަފުން ހައިޟުވާ ދުވަސްވަރު ޗުއްޓީއެއް ދޭން ލާޒިމުވާ ގޮތަށް ވަޒީފާގެ ގާނޫނަށް އިސްލާހު ގެންނަން ރައްޔިތުންގެ މަޖިލިހަށް އިސްލާހެއް ހުށަހަޅައިފިއެވެ.\nފޮނަދޫ ދާއިރާގެ މެންބަރު މޫސާ ސިރާޖު މި އިސްލާހު ފޮނުއްވީ ސަރުކާރުގެ ފަރާތުން ހުށަހަޅާފައިވާ ވަޒީފާގެ ގާނޫނަށް އިސްލާހު ގެންނަ ބިލް ދިރާސާކޮށް މަޖިލީހުގެ އިޖުތިމާއީ ކޮމިޓީއާއި އިގްތިސާދީ ކޮމިޓީގެ ޖޮއިންޓް ކޮމިޓީން އެކުލަވާލި ރިޕޯޓަށެވެ.\nޗުއްޓީގެ ބޭނުންނުކޮށް ވަަޒީފާއަށް ނުކުންނަ ނަމަ ކޮންމެ މަހަކަށް ދެވޭ މުސާރައިގެ އިތުރުން އެ މުވައްޒަފުގެ އަސާސީ މުސާރައިން އެއް ދުވަހު ޖެހޭ މިންވަރު އިތުރަށް އެ މުވައްޒަފަކަށް ދޭން ވާނެ ކަމަށް އިސްލާހުގައިވެއެވެ.\nމޫސާ ސިރާޖު ވިދާޅުވި ގޮތުގައި، އެ ހުށަހެޅުމުގެ ބޭނުމަކީ އަންހެން މުވައްޒަފުން ހައިޟުގެ ދުވަސްވަރު އުފުލާ ތަކުލީފުތައް ގަބޫލުކޮށް، ހައިޟުގެ މުއްދަތުގައި ޗުއްޓީ ދިނުމަކީ ތަހުޒީބު މުޖުތަމައުތަކުގައި ބަލައިގަނެ، އަމަލު ކުރަމުން ގެންދާ އުސޫލަކަށް ވާތީއެވެ.\nރާއްޖޭގައި ވެސް އެ އުސޫލު ކަނޑައެޅިގެން ދިއުމަކީ ވަޒީފާ އަދާ ކުރާ އަންހެނުންނަށް ލިބޭ ލުޔަކަށް ވާނެތީވެ، ވަޒީފާ އަދާކުރަމުންދާ އަންހެނުންނަށް ހިތްވަރަށް ވާނެ ކަމަށް ދެކެވަޑައިގަންނަވާ ކަމަށް ވެސް ސިރާޖު ވިދާޅުވިއެވެ.\nމަޖިލީހުގެ ގަވާއިދު ބުނާ ގޮތުން، މައްސަލައެއް ނުވަތަ ގަރާރެއް ނުވަތަ ބިލެއް ދިރާސާކޮށް ކޮމިޓީއަކުން އެކުލަވާލާ ރިޕޯޓަށް ކޮންމެ މެންބަރަކަށް ވެސް އިސްލާހު ހުށަހެޅުމުގެ ފުރުސަތު އޮންނާނެއެވެ.\nހުރި ހިތާމައެއްގެ ބޮޑުކަމާއެވެ. ރައީސް ޞާލިޙް ރާއްޖެ ސޭލް އަޅުވައިފި: ޝުޖާއު\nފާދިއްޕޮޅަށް ކުރައްވާ ރަސްމީ ދަތުރުފުޅެއްގައި ރައީސް ފުރާވަޑައިގަންނަވައިފި


Nasheed Riyaasee Inthihaabugai Vaadha Nukurevey Gothah Oi Gaanoonu Islaahu Kohffi - Vaguthu\nއަދިވެސް އެންމެ ގޯސްހާލަތުގައި ޔޫރަޕް - 15 ގަޑިއިރު ކުރިން\nނަޝީދަށް ރިޔާސީ އިންތިޚާބުގައި ވާދަ ނުކުރެވޭ ގޮތަށް އޮތް ގާނޫނު އިސްލާހުކޮށްފި\n2 އަހަރު ކުރިން ( އޮކްޓޯބަރ 16, 2019 )\nރައްޔިތުންގެ މަޖިލީހުގެ ޖަލްސާއެއް ކުރިއަށް ދަނީ – ފޮޓޯ: މަޖިލިސް\nކުރީގެ ސަރުކާރުގައި ރައީސް ނަޝީދަށް އަމާޒުކޮށް ބޭރުގެ ގައުމުތަކުން ހިމާޔަތް ހޯދައިގެން ތިބޭ ފަރާތްތަކަށް ރިޔާސީ އިންތިހާބުގައި ވާދަ ނުކުރެވޭ ގޮތަށް މީގެ ކުރިން ގާނޫނަށް ގެނެސްފައިވާ ބަދަލު އުވާލުމަށް ހުށަހެޅި އިސްލާހު ރައްޔިތުނެގެ މަޖިލީހުން ފާސްކޮށްފިއެވެ.\nމި ގާނޫނަށް އިސްލާހު ގެނައުމަށް މަޖިލީހަށް ހުށަހަޅައިފައި ވަނީ މައްޗަންގޯޅި ދެކުނު ދާއިރާގެ މެންބަރު އަހުމަދު ހައިތަމެވެ.\nމި އިސްލާހު ފާސްކުރުމާ ދެކޮޅަށް މަޖިޅިހުން އެއްވެސް މެންބަރަކު ވޯޓުދެއްވާފައެއް ނުވެއެވެ. މި އިސްލާހު ފާސްކުރުމަށް ހާޒިރުވެ ތިއްބެވި ހުރިހާ މެންބަރުން ވަނީ ވޯޓު ދެއްވާފައެވެ. ފާސްވުމަށް ޖުމްލަ ބޭނުންވާ އަދަދަކީ 32 ވޯޓެވެ. މި އިސްލާހު ފާސްކުރުމަށް 63 ވޯޓު ވަނީ ލިބިފައެވެ. އަދި ވަކިކޮޅަކަށް ވޯޓު ނުދޭ މެންބަރެއްވެސް އޭގެ ތެރެޔަކު ނުހިމެެނެއެވެ.\nމިއަދު ބަދަލު ގެނައި ގާނޫނުގައި އޮތީ ބޭރު ގައުމެއްގެ ހިމާޔަތުގައި ނުވަތަ އެގައުމެއްގެ ރައްޔިތެއް ކަމުގައި ހުންނަ މީހަކަށް ރިޔާސީ އިންތިހާބުގައި ވާދަކުރެވޭނީ، އެގައުމެއްގެ ރައްޔިތުކަން ނުވަތަ ހިމާޔަތް ދޫކޮށްލާތާ ޖުމްލަ 10 އަހަރު ދުވަސް ފަހުން ކަމަށެވެ.\nމި އިސްލާހަކީ މިދިޔަ އަހަރު ބޭއްވިގެން ދިޔަ ރިޔާސީ އިންތިހާބާ ދިމާކޮށް އޭރުގެ މަޖިލީހުން ފާސްކޮށް އަމަލުކުރަން ފަށައިފައިވާ އިސްލާހެކެވެ. ވަކި މީހަކަށް ނުވަތަ ބަޔަކަށް ގެއްލުމެއް ދިނުމަށް ނުވަތަ އަމާޒުކޮށް ފާސްކޮށްފައިވާ ބިލްތައް އަލުން މުރާޖާކުރުމަކީ މި ސަރުކާރުގެ ވައުދެކެވެ.\nނަޝީދު މަޝްވަރާއަށް، އިދިކޮޅުން އެދުނީ ޔާމީން މިނިވަން ކުރަން\nރައްކާތެރިކަމާ މެދުގައި އަދިވެސް ކަންބޮޑުވޭ: ރައީސް ނަޝީދު\nއޮކްޓޯބަރ 16, 2019 15:12\nތިހެން ވިއްޔާ އެމްޑީޕީ ދެން އޮތް އިންތިޚާބެއްގައި ފެއިލްވީ\nއޮކްޓޯބަރ 16, 2019 19:30\nހެ ހޭ ??????\nއޮކްޓޯބަރ 17, 2019 05:26\nއޮކްޓޯބަރ 17, 2019 07:43\nޔާﷲ ކޮންމެ ފަދަ ޤާނޫނެއްހެދިޔަސް އަދި ޤާނޫނުގައި އެންމެވަރަށް އަނގައިން (ދެމިޔަކަނުން) ސޮނިބާލާމީހާ ވެރިކަމަށްލާން ލިޔުނަސް މިއުޅޭ ކެނެރީގޭ ނަޝީދު(އަންނި) އަށް މިރާއްޖޭގެ ވެރިކަން ނުދެއްވާންދޭވެ.!


Ooredoo fixed broadband Maamendhoo ah tha’aaraf kohfi | Mihaaru\nއުރީދޫގެ ސީއީއޯ އަދި މެނޭޖިން ޑިރެކްޓަރު ނަޖީބު ހާން --ފޮޓޯ:މިހާރު\n09 ޖުލައި 2020 - 16:312comments\nއުރީދޫގެ ފިކްސްޑް ބްރޯޑްބޭންޑް ހިދުމަތް ލ. މާމެންދޫ އަށް ތައާރަފުކޮށްފި އެވެ.\nމި ހިދުމަތާ އެކު ރާއްޖޭގައި މިހާރު ފޯރުކޮށްދެމުން އަންނަ އެންމެ ހަލުވި ސްޕީޑު، 100 އެމްބީޕީއެސް އާ ހަމައަށް މާމޭންދޫގައި އިންޓަނެޓް ލިބޭނެ އެވެ. އަދި ކަސްޓަމަރުންގެ ބޭނުންތަކަށް އެކަށޭނެ ގޮތަށް ފަރުމާ ކޮށްފައިވާ ހަލުވި ސްޕީޑުގެ އިންޓަނެޓް ޕެކޭޖްތައް މި ހިދުމަތް ބޭނުން ކުރާ ކަސްޓަމަރުންނަށް ލިބޭނެ އެވެ.\nމި ހިދުމަތް ފެށުމާ ގުޅޭގޮތުން އުރީދޫގެ ސީއީއޯ ނަޖީބު ޚާން ވިދާޅުވީ އެ ކުންފުނިން އަބަދު ވެސް މަސައްކަތް ކުރާނީ ދިވެހިންގެ ދިރިއުޅުން އިތުރަށް ކުރިއެރުވުމަށް ކަމަށެވެ. އެގޮތުން، މި ހިދުމަތުގެ ސަބަބުން މާމެންދޫގެ ރައްޔިތުންނަށް އިގްތިސާދީ އަދި އިޖްތިމާއީ ކުރިއެރުމަށް ފުރުސަތުތައް ހުޅުވިގެންދާނެ ކަމަށް އޭނާ ވިދާޅުވި އެވެ.\n"ކުރިއަށް އޮތްތަނުގައި ވެސް، ރާއްޖޭގެ މުޖުތަމައުތައް ކުރިއަރުވާ، ދިވެހިން އާ ފުރުސަތުތަކަށް ގުޅުވާލަދިނުމުގެ މަސައްކަތް ފަސްޖެހުމެއްނެތި ކުރިއަށްގެންދާނެކަމުގެ ޔަގީންކަން އަރުވަން،" ނަޖީބު ޚާން ވިދާޅުވި އެވެ.\nއުރީދޫން އަންނަނީ ރާއްޖޭގައި އިންޓަނެޓުގެ ފެންވަރު ރަނގަޅު ކުރުމަށް ތަފާތު މަސައްކަތްތައް ކުރަމުންނެވެ. މީގެ ތެރޭގައި ވައިފައި ކޯލިން އާއި 5ޖީ ހިދުމަތް ރާއްޖެއަށް ތައާރަފު ކުރުން ހިމެނެ އެވެ.\nއިތުރު ލިޔުންތައް ޓެލެކޮމިއުނިކޭޝަން އުރީދޫ


SunOnline: Bidheysee meehaa positive vumun Naifaru monitoring ah\nއައިޝަތު ފަރީޙާ 12 Aug 2020, 11:58\nޅ. ނައިފަރާއި މާލެއާއި ދެމެދު ދަތުރުކުރާ ބޯޓެއްގައި މަސައްކަތްކުރާ ބިދޭސީ ފަޅުވެރިއަކު ކޮވިޑް19 އަށް ޕޮޒިޓިވްވުމާ ގުޅިގެން އެރަށަށް އަރާ ފޭބުން މަނާކޮށް ރަށް މޮނީޓަރިންގެ ހާލަތަށް ގެންގޮސްފިއެވެ.\nޑިރެކްޓަރު ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ސޮއިކުރައްވާ ނައިފަރު ކައުންސިލަށް އެޑްރެސްކޮށް ފޮނުވި ނޯޓިސްގައި ބުނީ ކޮވިޑް19 އާއި ގުޅިގެން ސިއްހީ ގޮތުން ބަލަންޖެހޭ ކަންތައް ބެލުމަށް އެޗްޕީއޭއިން ވަކިގޮތެއް އަންގަންދެން ރަށުގައި ތިބި އެއްވެސް މީހަކު ރަށުން ފޭބުމާއި އެޗްޕީއޭގެ ހުއްދަ ނެތި އެއްވެސް މީހަކު ރަށަށް އެރުން މަނާވާނެ ކަމަށެވެ.\nނައިފަރުން ޕޮޒިޓިވް ވެފައިވަނީ މާލެ ދަތުރުކުރާ ބޯޓެއްގައި މަސައްކަތްކުރާ ބިދޭސީ ފަޅުވެރިއެކެވެ. އޭނާ ޕޮޒިޓިވްވިކަން އެނގިފައިިވަނީ ބަލީގެ އަލާމާތްތައް ފެނިގެން ހޯމް ކަރަންޓީނަށް ލުމަށްފަހު ހެދި ޓެސްޓުގެ ނަތީޖާއިންނެވެ.\nއޭނާ މަސައްކަތް ކުރާ ބޯޓު އޮތީ މިވަގުތު މާލޭގައެވެ. ޕޮޒިޓިވް ވެފައިވަނީ "މެގަ އާރު" ބޯޓުގައި މަސައްކަތްކުރާ ފަޅުވެރިއެކެވެ.\nބޯޓު ކައިރިއަށްގޮސް ފަޅުވެރިއަކާ ބައްދަކުވެފައިވާ މިހެއްވާނަމަ އެކަން ހޮސްޕިޓަލާ ހިއްސާ ކުރުމަށް ޅ. އަތޮޅު ހޮސްޕިޓަލުން ވަނީ އެދިފައެވެ.\nބިދޭސީ މީހާ ޕޮޒިޓިވްވުމާ ގުޅިގެން ކޮންޓެކްޓް ޓްރޭސިންގެ މަސައްކަތް ދަނީ ކުރަމުންނެވެ.\nމީގެ ކުރިންވެސް އެކި ރަށްރަށާއި މާލެ އާއި ދެމެދު ދަތުރުކުރާ ބޯޓުތަކުގައި މަސައްކަތް ކުރާ މީހުން ކޮވިޑަށް ޕޮޒިޓިވް ވެފައިވެއެވެ. ބޯޓުތަކުގައި މަސައްކަތްކުރާ މީހުން މާލެ ފޭބުން މަނާކޮށްފައިވައިރު މާލެ ދަތުރުކުރާ ބޯޓުތައް ބަނދަރު ކުރުމަށް ސިޓީ ކައުންސިލުން ވަނީ ހާއްސަ ސަރަހައްދުތަކެއް ކަނޑައަޅައިފައެވެ.


America In Miadhu Fennanee Thasarrafu Nufudhey Veriaku Hurumun Kan Hingaa Goiy - Kureege Defense Sectetary - Vaguthu\nއެމެރިކާއިން މިއަދު ފެންނަނީ ތަސައްރަފު ނުފުދޭ ވެރިއަކު ހުރުމުން ކަން ހިނގާ ގޮތް - ކުރީގެ ޑިފެންސް ސެކްރެޓަރީ\nއެމެރިކާގައި ފުލުހުންގެ ބެލުމުގެ ދަށަށް ގެންދިޔަ ކަޅުނަސްލުގެ މީހެއް ކަމަށްވާ، ޖޯޖް ފްލޮއިޑް އަނިޔާވެރި ގޮތަކަށް މަރާލުމުން މިހާރު ހިނގަމުންދާ ހަމަނުޖެހުންތަކާއި ގުޅިގެން އެޤައުމުގެ ކުރީގެ ޑިފެންސް ސެކްރެޓަރީ، ޖޭމްސް މެޓީސްގެ ފާޑުކިޔުން، އެމެރިކާގެ ރައީސް ޑޮނަލްޑް ޓްރަމްޕަށް އަމާޒުކޮށްފި އެވެ.\n2018 ވަނަ އަހަރު މަޤާމުން އިސްތިއުފާ ދިނުމަށްފަހު މިހާތަނަށް މާގިނަ ވާހަތަކެއް ދައްކާފައި ނުވާ ޖޭމްސް ޓްރަމްޕަށް ފާޑުކިޔުން އަމާޒުކޮށްފައި މިވަނީ، އެމެރިކާގެ ހަމަނުޖެހުންތަކާއި ގުޅިގެން އެޤައުމުގެ އިސް ގިނަ ބަޔަކު އޭނާގެ އަމަލުތައް ކުށްވެރިކުރަމުންދާ ދަނޑިވަޅެއްގައި ނެރުނު ބަޔާނެއްގައެވެ.\nޖޭމްސްގެ ބަޔާނުގައި އޭނާ ބުނެފައި ވަނީ، ޓްރަމްޕް އަކީ އެމެރިކާ މީހުން އެއްބައިވަންތަ ކުރުމަށް ހުރަހަކަށްވެ، އެކަމާއި މެދު އެއްވެސް ފިކުރެއް ނެތް ގޮތަށް ކަންކަން ހިންގަމުންދާ މީހެއް ކަމަށެވެ. އަދި މިހާތަނަށް ހަޔާތުގައި ވެސް ޓްރަމްޕް ފަދަ ޤައުމު ފަސާދަކުރަން މަސައްކަތްކުރާ ވެރިއަކު ނުދެކޭ ކަމަށް ޖޭމްސް ބުނެފައި ވެއެވެ.\n"ރައްޔިތުން އެއްބައިވަންތަ ކުރުމުގެ ބަދަލުގައި އޭނާ އެ މަސައްކަތް ކުރަނީ އެންމެން ބައިބައި ކުރަން. އޭނާ ވެރިކަމަށް އައީސުރެ މި ފެންނަނީ އެ މަންޒަރު. މިދިޔަ ތިން އަހަރު އެމެރިކާގެ ވެރިކަން ކުރަމުން މި ދަނީ ތަސައްރަފު ނުފުދޭ ވެރިއެއް. މިހާރު މި ހިނގަމުންދާ ކަންކަމުން ދޭހަވާ ކަމަކީ އެއީ،" ޖޭމްސް ބުނެފައި ވެއެވެ.\nޓްރަމްޕްގެ އަމަލުތަށް ކުށްވެރިކޮށް ޖޭމްސް ބަޔާނެއް ނެރެފައި މިވަނީ، އެމެރިކާގައި ކުރިޔަށްދާ މުޒާހަރާތައް ބާރުގެ ބޭނުން ކޮށްގެން ހުއްޓުވުމަށް ޓްރަމްޕް އިދާރާތަކަށް ގޮވާލުމާއި ގުޅިގެންނެވެ. ޓްރަމްޕް ވަނީ އެމެރިކާ އަސްކަރިއްޔާ އެޤައުމުގެ ރައްޔިތުންނާއި ދެކޮޅަށް ނެރޭނެ ކަމުގެ އިންޒާރުވެސް ދީފައެވެ. އަދި މުޒާހަރާކުރާ މީހުން ދިގު މުއްދަތަކަށް ޖަލަށްލާނެކަމުގެ އިންޒާރުވެސް އޭނާ ދީފައި ވެއެވެ.\nއެމެރިކާގެ މުޒާހަރާތައް މީގެ ނުވަ ވަރަކަށް ދުވަސް ކުރިން ފެށިގެން އައީ އެޤައުމުގެ މީނިއާޕޮލިސްގެ ފުލުހުން، ޖޯޖް ފްލޮއިޑް ހައްޔަރުކުރަން އުޅުމުގެ ތެރޭގައި އޭނާގެ ކަރުގައި ކަކޫ އަޅައި ފިއްތައި، ނޭވާ ހާސްކޮށްލައިގެން މަރާލުމުންވެސް އެކަމާއި ގުޅިގެން އެކަށީގެންވާ ފިޔަވަޅެއް އަޅާފައި ނުވާތީ އެވެ. މި މުޒާހަރާތައް ފެށުމާއި އެކު ފްލޮއިޑްގެ މަރާއި ގުޅުންހުރި ފުލުހުން ވަނީ ވަޒީފާއިން ވަކިކޮށްފައެވެ.\nނަމަވެސް އެމީހުންނަށް ދީފައިވަނީ އެކަށީގެންވާ އަދަބެއް ނޫން ކަމަށް ބުނެ މުޒާހަރާތައް ހުއްޓާނުލުމުން ފަހުން ވަނީ ފްލޮއިޑް މަރާލުމުގައި އަމަލީގޮތުން އެންމެ އިސްކޮށް ބައިވެރިވި ފުލުސްމީހާ އަށް މީހަކު މަރާލިކަމުގެ ދަޢުވާކޮށް ހައްޔަރުކޮށްފައެވެ. އޭގެ ފަހުން އިއްޔެ އެ މައްސަލައިގައި މީނިއާޕޮލިސްގެ އިތުރު ތިން ފުލުހަކުވެސް ހައްޔަރުކޮށްފައި ވެއެވެ. އެ ތިން މީހުންނަށް ކޮށްފައި ވަނީ މީހަކު މަރާލުމުގައި ބައިވެރިވި ކަމުގެ ދަޢުވާއެވެ.\nއެމެރިކާގައި ހާއްސަކޮށް ކަޅު ނަސްލުގެ މީހުން ފުލުހުންގެ ހަމަލާތަކުގައި މަރުވުމަކީ ވަރަށް އާއްމު ކަމެކެވެ. ނަމަވެސް ފުލުހުންގެ މައްޗަށް އެފަދަ މައްސަލަތަކުގައި ޖިނާއީ ދައުވާއެއް ނުއުފުލައެވެ. ނަމަވެސް މިހާރު ފެށިގެން ކުރިޔަށްދާ މުޒާހަރާތަކާއި ގުޅިގެން މީގެ ކުރިން ހިނގާފައިވާ އެފަދަ ހާދިސާތައްވެސް ވަނީ ފެންމަތިވާން ފަށާފައެވެ.\nފްލޮއިޑް މަރުވިކަމަށް ބެލެވެނީ "ނޭވާ ހުސްވެގެން" - ޑޮކްޓަރ\nފްލޮއިޑްގެ މަރު: ފުލުސް އޮފިސަރުގެ ވަކީލު ބުނަނީ ފްލޮއިޑް މަރުވީ އޯވަޑޯސް ވެގެން ކަމަށް!\nޓްރަމްޕް އަމިއްލަ މީސް މީޑިއާ ޕްލެޓްފޯމެއް ހެދި ކަން އެނގޭތަ؟\nޖޫން 5, 2020 07:38\n"މިހާތަނަށް ހަޔާތުގައި ވެސް ޓްރަމްޕް ފަދަ ޤައުމު ފަސާދަކުރަން މަސައްކަތްކުރާ ވެރިއަކު ނުދެކޭ ކަމަށް ޖޭމްސް ބުނެފައި ވެއެވެ."\nމި ރާއްޖޭގަ ވެސް އުޅޭ ހަމަ ތިފަދަ މީހެއް\nކެނެ ރީގޭ ނަޝީދު އެއީ ހަމަ އޭގެ މީހެއް ޓް ރަމްޕް އަށް ވު ރެ ނުލަފާ.\nޖޫން 5, 2020 12:01\nމި ކުޑަ ކުޑަ ދިވެހިރާއްޖެވެސް ހަމަތިޔަގޮތް މިއުޅޭ މޑޕ ބައިގަނޑަކީ އެއްވެސް ގޮތަކުން ކުފޫ ހަމަނުވާބައެއް.\nޖޫން 5, 2020 12:59\nރާއްޖޭގައިވެސް އެބަ ތިބި ތިވައްތަރުގެ2ވެރިން


ކްލަބު ޔޫތު ސްޓަރ އިން ކުރިއަށްގެންދާ ފުޓުބޯޅަ ކޯޗިންކޭމްޕް ފެށިގެން ކުރިއަށް – Ungoofaaru\nބަނޑޭރިގަނޑު/ރަށު ކުޅިވަރު/ކްލަބު ޔޫތު ސްޓަރ އިން ކުރިއަށްގެންދާ ފުޓުބޯޅަ ކޯޗިންކޭމްޕް ފެށިގެން ކުރިއަށް\nމިއީ ކުލަބު ޔޫތު ސްޓަރ އިން ބާއްވާ5ވަނަ ކޭމްޕް\nއިބްރާހީމް ޒަޔާން 8 ޑިސެމްބަރ 2019\nރ އުނގޫފާރު ކުލަބް ޔޫތު ސްޓަރ އިން ކުރިއަށްގެންދާ، އެކުލަބުގެ5ވަނަ ފުޓްބޯޅަ ކޯޗިން ކޭމްޕް ފެށިގެން ކުރިއަށް އެބަދެއެވެ. މި ކޯޗިން ކޭމްޕް ފެށުމުގެ ރަސްމިއްޔާތު ބޭއްވީ އިއްޔެ ހަވީރު 16:00 ގައި ކްލަބް ޔޫތު ސްޓަރގެ ހޯލުގައެވެ.\nމިރަސްމިއްޔާތުގައި ކްލަބް ޔޫތު ސްޓަރ ގެ އިސްވެރިންގެ އިތުރުން ފުޓުބޯޅާގައި އުނގޫފާރުގެ ލެޖެންޑުން ގޮތުގައި ފާހަގަކުރެވޭ ފަރާތްތަކާއި ކޭމްޕްގައި ބައިވެރިވި ކުދިންނާއި އެކުދިންގެ ބެލެނިވެރިން ބައިވެރި ވިއެވެ.\nމިރަސްމިއްޔާތުގައި އުނގޫފާރު ރީޖަނަލް ހޮސްޕިޓަލްގެ ފަރާތުން ވަނީ މިކަމައި ގުޅޭ ސިއްހީ މައުލޫމާތުވެސް ބައިވެރިން ނަށް ދީފައެވެ. އަދި އުނގޫފާރު ޕޮލިސްގެ ފަރާތުންވެސް ބައިވެރިންނަށް ވަނީ ވަރަށް އަގުހުރި މައުލޫމާތު ހިއްސާކޮށް ކޭމްޕް ކުރިއަށްދާއިރު ބަސްއަހައިގެން އުޅުމަށް ނަސޭހަތްތެރިވެ ދީފައިވެއެވެ.\nއުމުރުން6އަހަރާއި 13 އަހަރާއި ދެމެދުގެ ކުދިންނަށް އަމާޒުކޮށްގެން ކުރިއަށްދާ މިކޭމްޕްގައި ކުޅުންތެރިންނަށް އިރުޝާދު ދެއްވަނީ ރާއްޖޭގެ މަޝްހޫރު ކޯޗް އިބްރާހީމް ހަލީމް (ޖަޑާ) އެވެ.3ހަފްތާކެ މުއްދަތައް ކުރިއަށްދާ މިކޭމްޕްގައި ޖެދިންސުގެ ސަތޭކައަށްވުރެ ގިނަ ކުދިން ބައިވެރި ވެފައިވާ ކަމަށް ޔޫތު ސްޓަރ އިން މައުލޫމާތުދެއްވައެވެ.\nކޭމްޕްގެ ސެޝަންތައް ހެދުނާއި ހަވީރު އަދި ރޭގަނޑުވެސް ކުރިއަށް ދެއެވެ.\nކޭމްޕް ފެށުމަށް ބޭއްވި ރަސްމިއްޔާތު އުނގޫފާރު ޑޮޓްކޮމްގެ ފޭސްބުކް ޕޭޖުންވަނީ ލައިވް ކޮށްފައެވެ.\nރ. އުނގޫފާރު ކުލަބް ޔޫތު ސްޓަރ


Ameen faisal ge mahchah terrorism ge dhauvaa koffi | Mihaaru\nއަމީން ފައިސަލް (ވ-2): އޭނާއަކީ ރައީސް ޔާމީން ހައްޔަރު ކުރި އިރު އޭރުގެ ޑިފެންސް މިނިސްޓަރު. -- ފޮޓޯ: ޖާވިދު ނަސީމް\nރައީސް ޔާމީން ހައްޔަރުކުރި މައްސަލައިގައި އަމީން ފައިސަލަށް ޓެރަރިޒަމްގެ ދައުވާ ކޮށްފި\n15 ނޮވެމްބަރ 2016 - 10:48 19 comments\nނަޝީދުގެ ވެރިކަމުގައި ޑިފެންސް މިނިސްޓަރު ކަމާއި ގައުމީ ސަލާމަތާ ބެހޭ އެޑްވައިޒަރުގެ މަގާމު އަދާ ކުރެއްވި އަމީންގެ މައްޗަށް ދައުވާ ކުރަނީ ކޮން މައްސަލައަކާ ގުޅިގެން ކަމެއް ސާފެއް ނުވެ އެވެ.\nއެކަމަކު ޖުލައި، 2010 ގައި ރައީސް ޔާމީން ހައްޔަރު ކޮށް، ސިފައިންގެ ބެލުމުގެ ދަށުން ކ. އާރަށުގައި ބަންދުކޮށްފައި ބެހެއްޓި މައްސަލައިގައި މީގެ ދުވަސްކޮޅެއް ކުރިން އަމީން ފުލުހަށް ހާޒިރުކޮށް، ސުވާލު ކޮށްފައިވެ އެވެ. އެ މައްސަލައިގައި ވެސް ފުލުހުން އަމީނާ ސުވާލު ކުރީ ޓެރަރިޒަމްގެ ތުހުމަތު ކޮށްފަ އެވެ.\nއަމީނަށް ކުރާ އެ ދައުވާގެ ފުރަތަމަ އަޑުއެހުން މިއަދު ބާއްވަން ތާވަލު ކުރިޔަސް އަޑުއެހުން މިހާރު ވަނީ ކެންސަލް ކޮށްފަ އެވެ.\nރައީސް ޔާމީން އޭރު ހައްޔަރު ކުރީ ސަރުކާރު ވައްޓާލަން ރޭވިކަމުގެ ތުހުމަތުގަ އެވެ. އެ މައްސަލައިގައި ސިފައިންގެ ބެލުމުގެ ދަށަށް އެ މަނިކުފާނު ގެންދިޔައީ ފުލުހުން އެ މަނިކުފާނު ހައްޔަރު ކުރުމުން އެ މަނިކުފާނު ދޫކޮށްލަން ސުޕްރީމް ކޯޓުން އަމުރު ނެރުމުންނެވެ.\nއެ މައްސަލާގައި ރައީސް ޔާމީނަށް ގެއްލުމުގެ ބަދަލު ދޭން ސިވިލް ކޯޓުން އޮތީ ހުކުމް ކޮށްފަ އެވެ. އެކަމަކު އެ މަނިކުފާނު ވެރިކަމަށް ވަޑައިގެން ވަނީ ގެއްލުމުގެ ބަދަލުގެ ގޮތުން ނަގައިދޭން ކޯޓުން ކަނޑައެޅި މިންވަރު ބޭނުންފުޅު ނުވާ ކަމަށް ވިދާޅުވެފަ އެވެ.\nއެ މައްސަލާގައި އޭރުގެ ޗީފް އޮފް ޑިފެންސް ފޯސް މޫސާ އަލީ ޖަލީލު ވެސް ފުލުހަށް ހާޒިރުކޮށް، ސުވާލު ކުރި އެވެ. އެކަމަކު އޭނާގެ މައްޗަށް ދައުވާ ކުރަން ފޮނުވި ކަމެއް ސާފެއް ނުވެ އެވެ.


Addu City Council In Dhemun Anna Hidhumaiythah Medhukandaalaifi - Vaguthu\nއައްޑޫ ސިޓީ ކައުންސިލުން ދެެމުން އަންނަ ހުރިހާ އިދާރީ ހިދުމަތްތަކެއް ވަގުތީ ގޮތުން މެދުކަނޑާލައިފިއެވެ.\nއެ ކައުންސިލުން ކުރި އިއުލާނެއްގައި ވަނީ، ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 އާ ގުޅިގެން، ސިއްހީ ގޮތުން ބަލަންޖެހޭ ކަންކަން ބެލުމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން އައްޑޫ ސިޓީ މޮނިޓަރިންގ އަށް ލާފައިވާތީ އާއި މިވަގުތު އައްޑޫގައި ކޮމިއުނިޓީ ސްޕްރެޑެއް އޮތުމުން، އެންމެހާ ރައްޔިތުންގެ ސަލާމަތާއި ރައްކާތެރިކަމަށްޓަކައި އައްޑޫ ސިޓީ ކައުންސިލުން ވަކިގޮތެއް އަންގަންދެން، އައްޑޫ ސިޓީ ކައުންސިލްގެ އިދާރާއާއި އެއިދާރާގެ ދަށުން ހިނގަމުންދާ އަވަށު އޮފީސްތަކުން ދެމުންގެންދާ އެންމެހާ ޚިދުމަތްތައް ދިނުންް ވަގުތީ ގޮތުން މެދުކަނޑާލުމަށް ނިންމާފައިވާ ކަމަށެވެ.\nކައުންސިލްގެ އިދާރާއިން ދެމުންގެންދާ ޚިދުމަތްތައް ދިނުން މެދުކަނޑާލި ނަމަވެސް އައްޑޫ އެމަޖެންސީ އޮޕަރޭޝަން ސެންޓަރާއި ސޯޝަލް ސަޕޯޓް ޑެސްކްތަކުން ދެމުންގެންދާ ޚިދުމަތްތައް މެދުކެނޑުމެއް ނެތި ލިބޭނެ ކަމަށް އެ ކައުންސިލުން ވަނީ ހާމަކޮށްފައެވެ.\nއައްޑޫގައި ހަލުވި ކަމާއެކީ ކޮވިޑް-19 ފެތުރެމުން އަންނާތީ އެޗްޕީއޭއިން ވަނީ ބަލި ކޮންޓްރޯލް ކުރުމުގެ ހަރުކަށި ފިޔަވަޅުތަކެއް އަޅާފައެވެ. އެގޮތުން ހަވީރު 16:00 އިން ފެށިގެން ފަތިހު 4:00 އަށް ކާފިއު މިހާރު ވަނީ އިއުލާނު ކޮށްފައެވެ.\nއައްޑޫއިން މިހާތަނަށް ފައްސިވި މީހުންގެެ އަދަދު ވަނީ 201 އަށް އަރައިފައެވެ. އެެންމެ ފަހުން އިއްޔެ ވެސް ވަނީ ނުވަ މީހަކު އެ ބައްޔަށް ފައްސިވެފައެވެ.\nމަރަދޫފޭދޫ އިސް މެޖިސްޓްރޭޓްގެ މައްސަލައެއް ބަލަން ފަށައިފި


ޓިކްޓޮކާއި ޓްރަމްޕްގެ ކޯޅުން ބޮޑުވެ ކޯޓަށް ދަނީ | Jazeera\tޓިކްޓޮކާއި ޓްރަމްޕްގެ ކޯޅުން ބޮޑުވެ ކޯޓަށް ދަނީ - Jazeera\nސާއިފް ޝިޔާދު August 7, 2020 60 views0\nއެމެރިކާގައި ޓިކްޓޮކް ބޭންކޮށްފިނަމަ ކޯޓަށް ދާނެ ކަމަށް އެ ކުންފުނިން ބުނެފިއެވެ.\nއެމެރިކާގެ ރައީސް ޑޮނަލްޑް ޓްރަމްޕް ވަނީ ގައުމީ ސަލާމަތަށް ނުރައްކާވާ ކަމަށް ބުނެ މަޝްހޫރު ވީޑިއޯ ޝެއަރިންގ ސޯޝަލް ނެޓްވޯކް ބޭން ކުރައްވާނެ ކަމުގެ އިންޒާރު ދެއްވާފައެވެ. އެގޮތުން އެ އެޕް ބޭނުންކުރާ މީހުންގެ މައުލޫމާތު ޗައިނާގެ ސަރުކާރާ ހިއްސާކުރާ ކަމަށް ޓްރަމްޕް ވަނީ ތުހުމަތު ކުރައްވާފައެވެ.\nޓްރަމްޕް ވަނީ ޓިކްޓޮކާއެކު ވިޔަފާރި ނުކުރުމަށް އެމެރިކާގެ ހުރިހާ ކުންފުނިތަކަށް އަންގަވައި އެކަމާއި ގުޅޭގޮތުން އެގްޒެކްޓިވް އޯޑަރެއް ނެރުއްވާފައެވެ. އެގޮތުން ކުރިޔަށް އޮތް 45 ދުވަހުގެ ތެރޭގައި އެގޮތަށް އަމަލުކުރުމަށް އެމެރިކާގެ ވިޔަފާރިތަކަށް ޓްރަމްޕް އަންގަވާފައިވާއިރު މައިކްރޯސޮފްޓުން އަންނަނީ ޓިކްޓޮކް ގަތުމަށް މަޝްވަރާކުރަމުންނެވެ. އެހެންކަމުން ކުރިޔަށް އޮތް 45 ދުވަހުގެ ތެރޭގައި މައިކްރޯސޮފްޓުން ވެސް ވަކި ގޮތެއް ނިންމަން ޖެހެއެވެ.\nއެކަމާއި ގުޅިގެން ޓިކްޓޮކުން ބުނެފައިވަނީ އެ ކުންފުންޏާއި ދެކޮޅަށް ޓްރަމްޕް އެފަދަ އަމުރެއް ނެރުއްވުމުން ހައިރާންވާ ކަމަށާއި ރޫލް އޮފްް ލޯ ދެމެހެއްޓުމަށް ގާނޫނު ތަންދޭ ހުރިހާ ކަމެއް ކުރާނެ ކަމަށެވެ. ޓިކްޓޮކުން ބުނީ އެމެރިކާގެ ސަރުކާރާއެކު މަޝްވަރާ ކުރުމަށް މަސައްކަތްކުރަމުންދާތާ އަހަރެއްހާ ދުވަސް ވެފައިވާ ކަމަށެވެ. ހަމައެހެންމެ ޗައިނާގެ ސަރުކާރާއި އެއްވެސް މައުލޫމާތެއް ހިއްސާކޮށްފައިނުވާ ކަމަށް އެ ކުންފުނިން ބުނެއެވެ.\nޗައިނާގެ މަޝްހޫރު ޗެޓް އެޕް ވީޗެޓާއި ދެކޮޅަށް ވެސް ޓްރަމްޕް ވަނީ މިފަދަ އެގްޒެކެޓިވް އޯޑަރެއް ނެރުއްވާފައެވެ.


COVID-19: Rahfalhu Huraa in fassivi meehunge adhadhu 107 ah - AO News\nރިސޯޓެއްގެ ގޮތުގައި ތަރައްގީ ކުރަމުން އަންނަ ރަށްފަޅު ހުރާއިން 107 މީހުން ކޮވިޑް-19 އަށް ފައްސިވެފައިވާ ކަމަށް ހެލްތު އިމަރޖެންސީ އޮޕަރޭޝަން ސެންޓަރ، އެޗް.އީ.އޯ.ސީން ވިދާޅުވެއްޖެއެވެ.\nމިރޭ ހެލްތް އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ކުރިއަށް ގެންދިޔަ ނޫސްވެރިންގެ ބައްދަލުވުމުގައި ވާހަކަ ދައްކަވަމުން ތަރުޖަމާނު ޑރ.ފާތިމަތު ނަޒްލާ ރަފީގް ވިދާޅުވީ، މިވަގުތު ރަށްފަޅު ހުރާގައި 107 އެކްޓިވް ކޭސް އަދި ކޮންޓެކްޓް ޓްރޭސިންގގެ ތެރެއިން މިހާތަނަށް 125 މީހުން ދެނެގަނެވި ކަރަންޓީން ކުރެވިފައިވާކަމަށެވެ. އަދި އެ ރިސޯޓުން މިއަދުވެސް 143 ސާމްޕަލެއް ނަގާފައިވާކަމަށާއި، އެ އެންމެންނަކީވެސް ބަލީގެ އަލާމާތްތައް ހުރި މީހުންކަން ޑރ. ނަޒްލާ ފާހަގަކުރެއްވިއެވެ.\n“މިއަދު އިތުރު 143 ސާމްޕަލް މިވަނީ ނެގިފައި. އެއީ ބަލީގެ އަލާމާތްތައް ހުރި މީހުންގެ ސާމްޕަލް. އެހެންވީމަ ކުރިއަށްއޮތް2ދުވަހެއްގެ ތެރޭގައި ހުރިހާ ސާމްޕަލެއްގެ ނަތީޖާ އަޅުގަނޑުމެންނަށް ލިބޭނެ” ޑރ. ނަޒްލާ ވިދާޅުވިއެވެ.\nމި މަހުގެ 19 ވަނަ ދުވަހުގެ ރޭ ބޭއްވި ނޫސްވެރިންގެ ބައްދަލުވުމުގައި ވާހކަ ދައްކަވަމުން ނަޒްލާ ވިދާޅުވެފައި ވަނީ އެ ދުވަހު ޕޮޒިޓިވްވި ކޭސްގެ ތެރޭގައި ރަށްފަޅު ހުރާއިން 15 ކޭސް ފެނިފައިވާ ކަމަށެވެ.\nރަށްފަޅު ހުރާ، ހިއްކައިގެން ރިސޯޓް ތަރައްގީ ކުރަމުންދަނީ ދުނިޔޭގެ އެންމެ މަތީ ފަންތީގެ ރިސޯޓު ބްރޭންޑް ކަމަށްވާ “ދަ ރިޓްޒް ކާލްޓަން” އިންނެވެ. “ދަ ރިޓްޒް ކާލްޓަން މޯލްޑިވްސް ފަރި އައިލެންޑްސް” ގެ ނަމުގައި ރަށްފަޅު ހުރާ ހިއްކައިގެން ތަރައްގީ ކުރާ ރިސޯޓު ތަރައްގީ ކުރުމުގެ މަސައްކަތް ކުރަމުން ގެންދަނީ ސިންގަޕޫރުގެ ޕޮންޓިއާކް ކުންފުނިންނެވެ. އެ ކުންފުނި ދަނީ މި ފަޅުގައި ހަތަރު ރަށެއް ހިއްކަމުންނެވެ.\nއެޗްޕީއޭ އިން އެންމެ ފަހުން އާންމުކުރި މަޢުލޫމާތަށް ބަލާއިރު، މިއަދު 18:00 އާއި ހަމައަށް 24 ގަޑިއިރުގެ ތެރޭގައި ކޮވިޑް-19 އަށް ޓެސްޓްކުރުމަށް ޖުމްލަ 1,763 ސާމްޕަލް ނަގާފައިވެއެވެ. އަދި މިވަގުތު އައިސޮލޭޝަން ފެސިލިޓީތަކުގައި 344 މީހަކު އެބަތިއްބެވެ. މިވަގުތު ކޮވިޑް-19 އަށް ރާއްޖޭގައި 956 މީހަކަށް ފަރުވާ ދެމުން އަންނަ އިރު ހޮސްޕިޓަލްތަކުގައި 86 މީހަކު އަންނަނީ ފަރުވާ ހޯދަމުންނެވެ. އެގޮތުން ދަރުމަވަންތަ ހޮސްޕިޓަލުގެ 11 ވަނަ ފަންގިފިލާގައި އައި.ސީ.ޔޫގައި3މީހަކަށް އަންނަނީ ފަރުވާ ދެމުންނެވެ. އަދި ހުޅުމާލޭ މެޑިކަލް ފެސިލިޓީގައި 81 މީހަކަށް ވޯޑުގައި ފަރުވާދެމުންދާކަމަށްވެސް އެޗް.ޕީ.އޭއިން ވިދާޅުވެފައިވެއެވެ.\nރާއްޖެއިން މިހާތަނަށް ކޮވިޑް-19 ޖެހިގެން 46 މީހަކު ވަނީ މަރުވެފައެވެ. އެއީ 38 ދިވެހިންނާއި 08 ބިދޭސީންނެވެ.\nކޮވިޑް-19: ރާއްޖެއިން ފައްސިވި މީހުންގެ 25 އިންސައްތަ އަކީ ބަންގްލަދޭޝް މީހުން\nކޮވިޑް-19: މިހާތަނަށް ރާއްޖޭގައި ބަލި ޖެހުނު ފިރިހެނުންގެ އަދަދު 8،912 އަށް\nކޮވިޑް-19: މިއަދު ބަލިން ރަނގަޅުވީ 36 މީހުން\nކޮވިޑް-19: އިތުުރު 35 މީހަކު ފައްސިވެއްޖެ


Music Directaru Wajid Covid-19 gai maruvejje | Mihaaru\nވާޖިދު ޝޯއެއްގައި ޕަފޯމްކުރަނީ.\nމިއުޒިކް ޑައިރެކްޓަރު ވާޖިދު ކޮވިޑް-19 ގައި މަރުވެއްޖެ\n01 ޖޫން 2020 - 08:583comments\nބޮލީވުޑްގެ އެތައް ފިލްމަކަށް މިއުޒިކް ތައްޔާރުކޮށް ދީފައިވާ ވާޖިދު ޚާން މަރުވެއްޖެ އެވެ.\nމީޑިއާތަކުން ރިޕޯޓްކުރި ގޮތުގައި ކުއްލި ގޮތަކަށް ބަލިވެ މުމްބާއީގެ ހޮސްޕިޓަލެއްގައި ރޭގެ ވަގުތެއްގައި ވާޖިދު އެޑްމިޓްކޮށް، ފަރުވާ ދެމުން ދަނިކޮށް ދަންވަރުގެ ވަގުތެއްގައި މަރުވީ ކޮވިޑް-19 އަށް ޕޮޒިޓިވެ، ދިމާވި މައްސަލަތަކާ ގުޅިގެންނެވެ. އޭނާގެ ކިޑްނީ އިންފެކްޝަނެއް އުފެދިފައިވާ ކަމަށްވެ އެވެ. މިއާ އެކު އޭނާވެގެން ގޮސްފައި އެ ބަލީގައި މަރުވި ބޮލީވުޑްގެ ފުރަތަމަ ފަންނާނަށެވެ.\nވާޖިދު، 42، މަރުވި ވާހަކަ އެންމެ ފުރަތަމަ ސޯޝަލް މީޑިއާގައި ހިއްސާކުރީ ލަވަކިޔުންތެރިޔާ ސޯނޫ ނިގަމް މެވެ. އެއާ އެކު ވަރަށް ގިނަ ލަވަކިޔުންތެރިންނާއި ފިލްމީ ތަރިން ޓްވިޓާގައި ހިތާމަ ފާޅުކޮށްފައިވެ އެވެ.\nވާޖިދަކީ އޭނާގެ ކޮއްކޮ ސާޖިދާ ގުޅިގެން މިއުޒިކް ހަދަމުން ދިޔަ ފަންނާނެކެވެ. އެގޮތުން އެ ދެ މީހުން މަޝްހޫރުވެފިއު ވަނީ މިއުޒިކް ޑުއޯ ސާޖިދު-ވާޖިދުގެ ގޮތުގަ އެވެ. ވާޖިދަކީ މިއުޒިކް ޑައިރެކްޓަރެއްގެ އިތުރުން ލަވަކިޔުންތެރިއެއް ވެސް މެ އެވެ. އަދި އިންޑިއާގެ ބައެއް ލަވަ ޝޯތަކުގައި ދެބޭން ޖަޖުންގެ ގޮތުގައި ވެސް މަސައްކަތްކޮށްފައިވެ އެވެ. އޭގެ ތެރޭގައި ޒިޓީވީގެ "ސާރޭގާމާޕާ" ހިމެނެ އެވެ.\nސާޖިދު-ވާޖިދު އެންމެ ގިނައިން މިއުޒިކް ހަދާފައި ވަނީ އެ ދެ މީހުންނާ ވަރަށް ގާތް ގުޅުމެއް އޮންނަ ސަލްމާން ޚާންގެ ފިލްމުތަކަށެވެ. އެ ދެ މީހުން މިއުޒިކް ޑައިރެކްޓަރުންގެ ގޮތުގައި މަޝްހޫރުވެގެން ދިޔައީ ސަލްމާން 1998 ގައި ކުޅުނު ފިލްމު "ޕިޔާރު ކިޔާ ތޯ ޑަރުނާ ކިޔާ" އާ އެކީގަ އެވެ. އެ ފިލްމުގައި ހިމެނޭ "އޮ އޮ ޖާނެ ޖާނާ" އަކީ ވަރަށް މަގުބޫލުވި ލަވައެކެވެ.\nމިދިޔަ އަހަރު ރިލީޒްކުރި ސަލްމާންގެ "ދަބަންގް 3" ގެ މިއުޒިކް ވެސް ހަދާފައި ވަނީ ސާޖިދު-ވާޖިދެވެ. އަދި މި އަހަރަށް ތާވަލުކޮށްފައި "ރާދޭ" ގެ މިއުޒިކް ވެސް ހަދާފައި ވަނީ އެ ދެ މީހުންނެވެ.\nސާޖިދު-ވާޖިދު މިއުޒިކް ހަދައިދިން ސަލްމާންގެ އިތުރު ފިލްމުތަކުގެ ތެރޭގައި "ދަބަންގް" ސީރީޒްގެ ފުރަތަމަ ދެ ފިލްމާއި "ވޯންޓެޑް"، "ވީރު"، "މުޖް ސޭ ޝާދީ ކަރޯގޭ"، "ޕާޓްނާ" އަދި "ހެލޯ ބްރަދާ" އާއި އެ ނޫން އެތައް ފިލްމެއް ހިމެނެ އެވެ.


Majilis ge Raees, Raees Mohamed Nasheedh #Covid19 ah test kurahvaifi - vNews.mv\nރައީސް ނަޝީދު ކޮވިޑަށް ޓެސްޓް ކުރައްވަނީ\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ކޮވިޑް19 އަށް ޓެސްޓު ކުރައްވައިފި\nއާމިނަތު އަމީނާ (އަނާ) 01 April 2020, 17:28\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ކޮވިޑް19 އަށް ޓެސްޓު ކުރައްވައިފި އެވެ.\nރައްޔިތުންގެ މަޖިލީހުގެ ޖަލްސާ މިއަދު ނިންމަވައިލެއްވުމާއެ، ޕަބްލިކް ހެލްތުގެ ބޭފުޅުން ވަނީ މަޖިލީހުގެ އިދާރާއަށް ވަޑައިގެން ރައީސް ނަޝީދު ކޮވިޑަށް ޓެސްޓް ކުރެއްވުމަށް ސާމްޕަލް ނަންގަވާފައެވެ. މަޖިލީހުގެ އިދާރާއިން ވަނީ އެ މަންޒަރު އާއްމުންނާއި ހިއްސާ ކުރައްވާފަ އެވެ.\nރައީސް ނަޝީދު ކޮވިޑަށް ޓެސްޓް ކުރެއްވި ނަމަވެސް، އިރާދަފުޅުން ކޮވިޑަށް ޝައްކުވާ ނިޝާނެއް ނެތްކމަށް އެމަނިކުފާނު ވަނީ މަޖިލީހުގައި ވިދާޅުވެފައެވެ. ރައްޔިތުންގެ މަޖިލީހުގެ ޖަލްސާތައް މިވަގުތު ކުރިއަށްގެންދަވަނީ އޮންލައިންކޮށެވެ.\nރައީސް ނަޝީދު ކޮވިޑަށް ޓެސްޓް ކުރެއްވުމަށް ސާމްޕަލް ދެއްވާފައި މިވަނީ، ހުސްވި މަރޗް މަހުގެ 14-19 އާއި ދެމެދު އިނގިރޭސި ވިލާތުން ރާއްޖެ އައި އެންމެން ކޮވިޑް-19 އަށް ޓެސްޓްކޮށް، އެ މީހުންނާ ބައްދަލުވި މީހުންނަކީ ކޮބައިތޯ ބެލުމުގެ މަސައްކަތް ފަށާފައިވާކަމަށް ނެޝަނަލް އިމަޖެންސީ އޮޕަރޭޝަން ސެންޓަރުން ހާމަކޮށްފައިވަނިކޮށެވެ.\nރައީސް ނަޝީދު ވަނީ، ޕަބްލިކް ހެލްތުން އެދޭނަމަ ކޮވިޑް-19 އަށް ޓެސްޓް ކުރަން ތައްޔާރަށް ހުންނެވި ކަމަށް ވިދާޅުވެފައެވެ.\nމަރޗް މަހުގެ 11 އިން 14 އަށް އެމަނިކުފާނު ހުންނެވީ އިނގިރޭސިވިލާތުގައެވެ. އަދި ދަތުރުފުޅު ނިންމަވާލެއްވުމަށްފަހު މާލެ އައިއިރު އިނގެރޭސިވިލާތުން ރާއްޖެއަންނަ މީހުންނާއިމެދު އަމަލުކުރާނެ ވަކި އުސޫލެއް ހަމަޖެހިފައި ނެތެވެ. އެހެންކަމުން އޭރު ކޮވިޑަށް ޓެސްޓްކުރަން ޕަބްލިކް ހެލްތުން ނިންމަވާފައި ނުވުމުން ކޮވިޑަށް ޓެސްޓް ކުރައްވާފައެއް ނުވެއެވެ.\nރާއްޖެއިން މިހާތަނަށް ކޮވިޑް-19 އަށް4ދިވެއްސަކު ޕޮޒިޓިވްވި އިރު އެ އެންމެންނަކީވެސް އިނގިރޭސި ވިލާތުން އައި މީހުން ކަމަށް އެޗްޕީއޭ އިން ވަނީ ހާމަކޮށްފައެވެ. އެންމެ ފަހުން ކޮވިޑަށް މީހަކު ޕޮޒިޓިވްވީ މިއަދު އެވެ.\nކޮރޯނާވައިރަސް މަޖިލިސް2019 ރައީސް ނަޝީދު\nއެޗްޕީއޭ ގަވައިދު ބުނަނީ ޓެސްޓް ހަދަން ސާމްޕަލް ނެގުމަށްފަހު ނަތީޖާ ލިބެންދެން އެމީހަކު ހުންނަންޖެހޭނީ އެ ހުރިތަނެއްގަ ކަމުގަ. މިކަމުގަވެސް ރާއްޖޭގެ އުސޫލަކީ ބޮޑުކެކުރި ކުޑަކެކުރި އުސޫލްބާ؟ އެހެނީ ނަޝީދު މަޖްލިސްގޭގަ ނަތީޖާ ލިބެންދެން ހުންނާނެކަމީ ނުވާނެ ކަމެއް. އަމީނާގެ ލިއުމުގަ ގަވައިދުގެ މިބަޔަށް އިޝާރާތް ކުރިނަމަ ވަރަށް ފުރިހަމަވީސް\nމި ޓެސްޓްގެ ނަތީޖާ ދެން އަންނަން ޖެހޭނެ ގޮތް އެއްމެނަށް އެނގޭނެ\nއަދި ޓެސްޓެއް ކުރީކީ ނޫނެއްނު ކަނބުލޯ... ކުރަންވެގެންނު އަދި ކިރިޔާ އެއުޅެނީ. މިހާރުގެ މިހިރަ ނޫސްވެރި ކަމެއްތާ ދޯ.\nމި ބޭފުޅާ އެތަނަކުން އައިފަހުން މަޖިލުސް ގޭގަ ޖަލްސާކޮށްފި ކިހާ މީހުނަކާ ދިމާވެފަ ހުންނާނީ. ދެރަވަރު...\nއެއްމެން ބަވަން ފެށާމަ ދެން ތެޅިގަތީ ދޯ. ކިހާ ދެރަކަމެއް.\nއަޅުގަނޑަށް ޤަބޫލް ކުރެވޭ ހަމާގައި މި ޚަބަރުގެ ސުރުޚީ މިއޮތީ މުޅީން ރަނގަޅަކަށް ނޫން، އެގޮތަކީ ޚަބަރު ލިއުނު މީހަކު މިވާހަކަ ލިއުނީ ޓެސްޓް ކުރުމަށްޓަކާ ނަޝީދުގެ ސާމްޕަލް ނެގިކަން އެނގުމުން. މީކީ އަދި ޓެސްޓް ނިމުނީކީ ނޫން އަދި ޓެސްޓް ހެދުނީކީ އެއްވެސް ނޫން. މީ ހަމަ ދެން އަޅުގަނޑު މިކަމުގަ ދެކޭ ގޮތް. މި ގޮތަށް މި ސުރުޚީ ލިޔެގެން ނުވާނެ. މާނަ އަރާރުން ވޭ


Bollywood ge thari Sushant maruvun - gina bayakah sihumeh | Fainu Online\nބޮލީވުޑްގެ ތަރި ސުޝާންތު މަރުވުން - ގިނަބަޔަކަށް ސިހުމެއް\nއަޙުމަދު ނާފިޒް 14 ޖޫން 2020, އާދިއްތަ, 18:49\nބޮލީވުޑްގެ މަޝްހޫރުތަރި ސުޝާންތު ސިންގް މަރުވެފައި އޮއްވާ ފެނިއްޖެއެވެ.\nއިންޑިއާގެ ނޫސްތަކުން ބުނާގޮތުގައި، އޭނާ މަރުވެފައި އޮއްވާ ފެނިފައިވަނީ އޭނާ ދިރިއުޅޭ އެޕާޓްމަންޓުންނެވެ. އޭނާ މަރުވެފައިވަނީ އަމިއްލައަށް ކަމަށް ނޫސްތަކުން ބުނެފައިވާއިރު، މީގެ ދުވަސްކޮޅެއް ކުރިން އޭނާ އުޅުނީ ޑިޕްރެޝަނެއްގައި ކަމަށް އޭނާގެ ރައްޓެހިން ބުނެފައިވާ ކަމަށްވެސް ނޫސްތަކުގައި ބުނެފައިވެއެވެ. ސުޝާންތުގެ ކުއްލި މަރާއިއެކު ބޮލީވުޑް ވަނީ ވަރަށް ބޮޑު ސިހުމެއްގައެވެ. ގިނަ ތަރިންތަކެއް ދަނީ ހިތާމަ ފާޅުކޮށް ސޯޝަލް މީޑިޔާގައި ޝުޢޫރު ފާޅު ކުރަމުންނެވެ.\nސުޝާންތު އަކީ ބޮލީވުޑްގައި ފިޔަޖަހަމުން އައި މޮޅު އެކްޓަރެކެވެ. 2013 ގައި އޭނާ ކުޅުނު ކައިޕޯޗޭ އަށްފަހު ކާމިޔާބު އެކި ފިލްމުތައް އޭނާ ކުޅެފައިވެއެވެ.\nސުޝާންތު މަރުވި އިރު އުމުރަކީ 34 އަހަރެވެ.\nމިސް ޔޫއެސްއޭ، ނިއާ ސަންޗޭޒް ރާއްޖޭގައި\n"ސިހުރު" ގެ ނަމުގައި ހަވާސްއިން ކުރު ފިލްމެއް އުފައްދަނީ\nބޮލީވުޑްގެ މަޝްހޫރު ބަތަލާ މޯނި ރޯއީ ރާއްޖޭގައި\nވާހަކަ ލިޔުމުގެ ފުރުޞަތު


Khuhi Bollywood ah nunikume America ah | Mihaaru\nޚުޝީ (ވ) ދައްތަ ޖާންވީއާ އެކު.\nޚުޝީ ބޮލީވުޑަށް ނުނިކުމެ އެމެރިކާ އަށް\n15 ސެޕްޓެމްބަރ 2019 - 07:204comments\nކުރިން ބެލެވެނު ގޮތުން ކުރީގެ ބަތަލާ ސްރީދޭވީގެ ހަގު އަންހެން ދަރިފުޅު ޚުޝީ ކަޕޫރް މި އަހަރު ބޮލީވުޑަށް ތައާރަފުވާނެ އެވެ. ޚުޝީގެ ދައްތަ ޖާންވީ ކަޕޫރް މިދިޔަ އަހަރު ފިލްމު "ދަޅަކް" އިން ބޮލީވުޑަށް ތައާރަފުކުރި ކަރަން ޖޯހަރު ވެސް އެކަހަލަ އިޝާރާތެއް ދީފައިވެ އެވެ.\nއެކަމަކު އުމުރުން މިހާރު 18 އަހަރުގެ ޚުޝީ ބޮލީވުޑަށް ނުކުންނަން އަދި ތައްޔާރެއް ނޫނެވެ. އެހެންވެ ކުރިއަށް އޮތް ދެ އަަހަރު ވެސް އެކަން ވާނެ ކަމަކަށް ނުބެލެވެ އެވެ.\nއެކްޓިން ކިޔަވަން އޭނާ ވަނީ މިދިޔަ ހަފުތާގައި އެމެރިކާގެ އަށް ނިއު ޔޯކަށް ފުރައިފަ އެވެ. އެގޮތުން ނިއު ޔޯކް ފިލްމު އެކެޑެމީގައި ޚުޝީ ދެ އަހަރުގެ ކޯހެއް ފުރިހަމަކުރާނެ އެވެ.\nހުޝީ ފުރުމާ ދިމާކޮށް ދައްތަ ޖާންވީ އާއި އާއިލާގެ ބައެއް މީހުން ވެސް އޭނާ މަތިން ވަރަށް ހަނދާންވާނެ ކަމަށް ބުނެ އިންސްޓަގްރާމްގައި ފޮޓޯއާ އެކު ޝުއޫރުތައް ފާޅުކޮށްފައިވެ އެވެ.\nޖާންވީ އަށް ފަހު، ޚުޝީ އަކީ ބެލުންތެރިން ބޮޑު ސްކްރީނުން ވަރަށް ދެކިލަން ބޭނުންވާ ބަތަލާއެކެވެ. ފުރަތަމަ ފިލްމު "ދަޅަކް" އިން ޖާންވީ ވެސް ބެލުންތެރިންގެ ލޯބްތާއި ތައުރީފު ހޯދާފައިވާ އިރު، އޭނާގެ އަތުގައި މި ވަގުތު ގިނަ ފިލްމުތަކެއް ވެސް އެބަ ހުއްޓެވެ.\n#khushikapoor friends come to bid her adieu as she leaves for two years further studies abroad #airportdiaries #boneykapoor #anjanidhawan #viralbhayani @viralbhayani\nއޭގެ ތެރޭގައި "ގުންޖަން ސަކްސޭނާ: ދަ ކަރްގިލް ގާލް"، "ދޯސްތާނާ 2"، "ރޫހީ އަފްޒާ"، "ތަހުތު" އަދި "ގޯސްޓް ސްޓޯރީޒް" ހިމެނެ އެވެ.\nޚުޝީ ކިޔަވަން އެމެރިކާ އަށް ފުރައިގެން ދިޔަ އިރު، މިދިޔަ މަހު ޝާހްރުކް ޚާންގެ އަންހެން ދަރިފުޅު ސުހާނާ ވެސް ވަނީ އެމެރިކާގެ ނިއު ޔޯކް ޔުނިވަސިޓީގައި ކިޔަވަން ފަށައިފަ އެވެ. އޭނާ ކިޔަވަން އެމެރިކާ އަށް ދިޔައީ އިނގިރޭސިވިލާތުގެ އާޑިންލީ ކޮލެޖުން މިދިޔަ ޖުލައި މަހު ގްރެޖްއޭޓްވުމަށް ފަހު އެވެ.\nޝާހްރުކްގެ ފިރިހެން ދަރިފުޅު އާރިޔަން ޚާން ވެސް އަންނަނީ އެމެރިކާގައި ކިޔަވަމުންނެވެ.\nއިތުރު ލިޔުންތައް ބޮލީވުޑް ނިއު ޔޯކް އެމެރިކާ\nސަންޖޭ އަށް ސޯނަމް ވައްތަރީ އޭނާގެ ފިރިހެން ދަރިފުޅާ\nއަރުޖުން މަންމަގެ ހަނދާންތަކާ ވަކިވުމެއް ނެތް\nއެންމެ އުފާވަނީ ފިލްމު ސެޓްތަކުގައި: ޖާންވީ ކަޕޫރް


Ithuru 50 meehun Covid ah positive vejje, 20 meehun positive vee Sun Siyam olhuveli resortun! | Jazeera\tއިތުރު 50 މީހުން ޕޮޒިޓިވްވެއްޖެ، އޭގެތެރެއިން 20 މީހުން ޕޮޒިޓިވްވީ ސަން ސިޔާމް އޮޅުވެލި ރިސޯޓުން! - Jazeera\nއިތުރު 50 މީހުން ޕޮޒިޓިވްވެއްޖެ، އޭގެތެރެއިން 20 މީހުން ޕޮޒިޓިވްވީ ސަން ސިޔާމް އޮޅުވެލި ރިސޯޓުން!\nމުޙައްމަދު އަފްޒަލް January 11, 2021 158 views0\nކޮވިޑް-19 އަށް މިއަދު 50 މީހަކު ޕޮޒިޓިވްވެފައިވާކަމަށް އެޗްޕީއޭއިން ބުނެފިއެވެ. މިއާއެކު ޖުމްލަ ދިވެހިރާއްޖެއިން ޕޮޒިޓިވްވެފައިވާ މީހުންގެ އަދަދު މިހާރުވަނީ 14،159 އަކަށް އަރާފައެވެ.\nމިއަދު ޕޮޒިޓިވްވި މީހުންގެ ތެރޭގައި ހިމެނެނީ ގްރޭޓަރ މާލޭ ސަރަހައްދުން ޕޮޒިޓިވްވި 19 މީހަކާއި، ރިސޯޓްތަކުން ޕޮޒިޓިވްވި 28 މީހެކާއި މީހުން ދިރިއުޅޭ ރަށްރަށުން ޕޮޒިޓިވްވީ3މީހެކެވެ. މީގެ ތެރއިން ރިސޯޓް ތަކުން ޕޮޒިޓިވްވި 28 މީހުންގެ ތެރެއިން 20 މީހުން ޕޮޒިޓިވްވެފައިވަނީ ސަން ސިޔާމް އޮޅުވެލި ރިސޯޓުންނެވެ. އެޗްޕީއޭ އިން މައުލޫމާތު ދޭ ގޮތުގައި، މިރަށުން ޕޮސިޓިވްވެފައިވާ އެންމެންނަކީވެސް ސްޓާފުންނެވެ.\nއެޗްޕީއޭގެ ތަފާސްހިސާބުން ދައްކާ ގޮތުގައި މިއަދު ވަނީ 3،129 ސާމްޕަލް ޓެސްޓް ކުރެވިފައެވެ. މިހާރު ދިވެހިރާއްޖޭގައި ކޮވިޑް ޖެހިފައި ތިބި މީހުންގެ އަދަދު 738 އަށް އަރާއިރު، ހޮސްޕިޓަލުތަކުގައި ތިބި މީހުންގެ އަދަދު ވަނީ 54 އަށް އަރާފައެވެ.\nދިވެހިރާއްޖެއިން މިހާތަނަށް 13،365 މީހަކު ވަނީ މި ބަލިން ރަނގަޅު ވެފައިވެއެވެ. މި ބަލީގައި މިހާތަނަށް ރާއްޖެއިން ވަނީ 49 މީހަކު މަރުވެފައެވެ.\nފާއިތުވި ތިން ދުވަހުވެސް ކޮވިޑް-19އަށް ޕޮޒިޓިވްވާ މީހުންގެ އަދަދު ދަނީ ދުވަހެއް ދުވަހެއް އިތުރުވަމުންނެވެ.


Zayn Malik aai Gigi Hadid annekkaa ves gulhijje | Mihaaru\nޒޭން އާއި ޖިޖީ ހޯމަ ދުވަހު ނިއު ޔޯކްގައި.\nޒޭން މާލިކާއި ޖިޖީ ހަޑީޑް އަނެއްކާ ވެސް ގުޅިއްޖެ\n03 މެއި 2018 - 07:28 1 comment\nއިނގިރޭސިވިލާތުގެ ލަވަކިޔުންތެރިޔާ ޒޭން މާލިކާއި އެމެރިކާގެ މަޝްހޫރު މޮޑެލް ޖިޖީ ހަޑީޑްގެ ލޯބީގެ ގުޅުމަކީ ހަމަ އަރަތެއް ކަހަލަ ކަމެކެވެ. އެންމެ ފަހުން މި ދެ މީހުން އަމިއްލަ އަށް ލޯބީގެ ގުޅުން ނިމުމަކަށް ގެނައިކަން އިއުލާން ކުރީ މިދިޔަ މާޗް މަހުގެ 14 ގަ އެވެ.\nޒޭން އާއި ޖިޖީގެ ޓްވިޓާގައި ވަކިވަކިން ބުނީ މި ދެ މީހުންގެ ގުޅުން ނިމުމަކަށް ގެނައީ އަމިއްލަ އަށް ބޭނުންވެގެން ކަމަށެވެ. މީގެ ކުރިން 2016 ގައި ވެސް މި ދެ މީހުން ރުޅިގެން އެ ވާހަކަ މީޑިއާތަކުގައި ވަރަށް ގަދަ އަށް ރިޕޯޓް ކުރި އެވެ.\nއެކަމަކު މިހާރު އަނެއްކާ ވެސް ދެ މީހުންގެ ގުޅިއްޖެ ކަމުގެ ކަމުގެ އަޑުތައް ވަނީ ގަދަވެފަ އެވެ. ބައެއް މީޑިއާތަކުން ރިޕޯޓްކޮށްފައިވާ ގޮތުގައި ނިއު ޔޯކްގައި ހުންނަ ޖިޖީގެ އެޕާޓްމަންޓުން އާދީއްތަ ދުވަހު ޒޭން ނުކުންނަކިކޮށް ފެނިފައިވެ އެވެ. އަދި ހޯދަ ދުވަހު ޒޭން އާއި ޖިޖީ ނިއު ޔޯކްގެ މަގެއްގެ މަތީގައި ވަރަށް ގައިގޯޅިކޮށް އުޅެނިކޮށް ނަގާފައިވާ ފޮޓޯތަކެއް ބައެއް ނޫސްތަކުގައި ޖަހާފައިވެ އެވެ.\nZayn Malik aai Gigi Hadid annekkaa ves rulhivejje\nޒޭން އާއި ޖިޖީ ވަކިވިކަން އެންމެ ފަހުން އިއުލާން ކުރީ މިދިޔަ މާޗް 14 ގައި.\nމިކަމާ ގުޅިގެން މީޑިއާތަކުން ބުނަނީ އަނެއްކާ ވެސް ދެ މީހުން ގުޅުނީ ކަމަށް ގަބޫލު ކުރެވޭ ކަމަށެވެ. އަދި މިދިޔަ މަހުގެ 23 ގައި ފާހަގަ ކުރި ޖިޖީގެ 23 ވަނަ އުފަން ދުވަހު ޒޭން، ރަތް ފިނިފެންމާބޮނޑިއެއް ވެސް ޖިޖީ އަށް ފޮނުވާފައިވެ އެވެ.\nZayn Malikaai Gigi ge loabeege gulhun ves nimumakah\nޒޭން އާއި ޖިކީ ވަކިވި ވާހަަކަ 2016 ގައި ވެސް ދެކެވުނު.\nމީޑިއާތަކުން ސިފަ ކުރާ ގޮތުގައި "ކޫސަނި" ކަންކަމާ ހެދި ގުޅުމުގައި ދޭތެރެ ދޭތެރެ އިން ކުނި ޖެހުނަސް ޒޭން އާއި އާއި ޖިޖީ އަށް ވަކިން އުޅެވޭނެ ކަމަކަށް ނުބެލެވެ އެވެ. އަނެއްކޮޅުން ޖިޖީގެ އާއިލާއާ ޒޭންއާ އޮންނަ ގުޅުން ވެސް ވަރަށް ބަދަހި އެވެ.\nއެހެންވެ މި ދެ މީހުން އަލުން ގުޅުމަކީ އެހާ ބޮޑަށް ހައިރާންވާން ޖެހޭ ސަބަބެއް ނޫން ކަމަށް މީޑިއާތަކުން ބުނެ އެވެ.


ކަމެއް ރަނގަޅު ވެއްޖެނަމަ އެއީ މަގޭ މޮޅުކަމުންނެވެ.!! ގޯސް ވެއްޖެ ނަމަ އެއީ ނަޝީދު ނުވަތަ މައުމޫނުގެ ނުބައިކަމުންނެވެ.!! | Landhooinfo\nކަމެއް ރަނގަޅު ވެއްޖެނަމަ އެއީ މަގޭ މޮޅުކަމުންނެވެ.!! ގޯސް ވެއްޖެ ނަމަ އެއީ ނަޝީދު ނުވަތަ މައުމޫނުގެ ނުބައިކަމުންނެވެ.!!\nމަގޭ ދޮށީ ދަރި ޕީ އެޗްޑީ ހެދީ މަގޭ މޮޅޫކަމުންނެވެ. މަގޭ ހަގުދަރި ފަތްބޮއެގެން، މާރާމާރީ ހިންގައި ދުވަނީ ނަޝީދުގެ ސަނަބުންނެވެ. އަދި ރާއްޖޭގެ ފުލުހުން މިހާރުވެސް އޭރުވެސް ޖަލުގައި އަނިޔާ ކުރަނީ މައުމޫނު އަންގައިގެންނެވެ.\nމައުމޫނު ވެރިކަން ކުރި ތިރީސް އަހަރުވެސް މި ދުނިޔެ އޮތީ ހަމަ 2008 ކާއި ހަމައަށް ތަރައްޤީ ވެފައެވެ. އެހެން ކަމުން ފަން ޖިފުޑި ތަކަކުން ޒަމާނީ ޕެލަސް ތަކަކަށް ބަދަލު ވުމަކީ ތަރައްޤީ އެކޭ ނުބުނާނަމެވެ. 30 އަހަރު ވަންދެން ވެރިކަން ކުރެއްވި ބޭފުޅަކަށް މި އަށްވުރެ ބޮޑު ތަރައްޤީއެއް މި ރާއްޖެއަށް ގެނެވެން ޖެހޭނެ ކަމަށް އަޅުގަނޑަށް ޤަބޫލު ކުރެވެއެވެ.\nއަޅުގަނޑު މި ލިޔުން ލިޔަމުން ދާއިރު ފަހަރެއްގައިވެސް މި ލިޔުމުގައި މި ބުނާ އެއްޗެއް ހަޖަމު ނުކުރެވޭ ފަރާތެއް ހުރެދާނެކަން އަޅުގަނޑު ހަނދާނެއް ނުނެތެއެވެ. މައުމޫނުގެ ވެރިކަމުގައިވެސް އަދި ނަޝީދުގެ ވެރިކަމުގައިވެސް ޤަބޫލުކުރަން ދަތި އެއްގޮތްކަންތައްތަކެއް އެބަހުއްޓެވެ.\nވޭތުވެ ދިޔަ އެ ވިދާޅުވާ “ރަން 30” އަހަރުވެސް ތަރައްޤީ ގެ ރޮނގުން ކިތައްމެ ކުޑަ ކަމެއް ކޮށްފައިވީ ނަމަވެސް އެއީ ކޮނަމެވެސް ބަޔަކު މުޒާހިރާ ކޮށްގެން ނުވަތަ ކޮންމެވެސް ފަރާތަކުން މަޖުބޫރު ކޮށްގެން ކޮށްފައިވާ ކަމެކެވެ. އެހެން ނަމަވެސް ތަނެއްގައި ހަމަ ނުޖެހުން ހިންގައި، ތަނެއްގައި ހުޅު ޖަހައިފި ނަމަ އެހީ މައުމޫނު ބުނެގެންނެވެ. އެއީ މައުމޫނު ގެ ނުލަފާކަމެވެ.\nދެން އައީ ” ހެޔޮ ވެރި ކަމުގެ3އަހަރު” އެވެ. ރަށެއްގައި ފްލެޓް އަޅައި، ދަތުރު ފަތުރުގެ ނިޒާމު ޤާއިމު ކުރީ ވެވިފައިވާ ވައުދެއްގެ ސަބަބުން ލޮލަށް ނިދި ނައީސް ގެންނެވެ.އެއްގޮތަކަށް ވެސް ޤައުމަށް ހެޔޮއެދިގެނެއް ނޫނެވެ. ފަޅު ރަށްރަށް ވާލަ ބިސް އަޅަން ދޫކޮށްނުލައި، ތަރައްޤީ ކުރުމަށް ފަރާތްފަރާތް ތަކަށް ދޫކުރީ، ކައިރީގައި އުޅޭ މީހުން އުނދަގޫ ކުރަން ފެށުމުންނެވެ. އެކަމަކު، ތަންތަން ރޯކޮށް، މީހުންނަށް އަނިޔާ ކުރަނީ ނަޝީދުގެ ގޮތްކުޑަކަމުންނެވެ. ހަޔާތްކުޑަ ކަމުންނެވެ………….ނަމަވެސް ހަޤީޤަތަކީ ރައްޔިތުންގެ ވިޔާނުދާކަމާއި ގޮތްކުޑަކަމެވެ…\nމީތި ކަޑައޭ! ތަނެއް ދޮރެއް ބަލައިނުލާ ލިޔެ ބާލަނީ…. މިސޮރު އަނދަގޮނޑި ޖަހަންވީ.\nސަޅި ޒަންޑަ ލިޔުމާއިގެން ކުރިޔަށް\nޒަހީނުގެލިޔުންތަކާމެދު ރައްޔިތުން ސަމާލުވާން އެބަޖެހޭ. އެއްފަހަރު ރައީސް ނަޝީދުއަށް ތާއީދު ކުރިއްޔާ އަނެއްފަހަރު މިއޮންނަނީ މައުމޫނަށް ތާއީދުކޮށްފަ. މިދެން ވަރަށް ހެއްވާކަމެއް.


Majilis Raees ge bahus aaeku MDP2kafi!\nމަޖިލީހުގެ ރައީސް ކަމާއި ނައިބު ރައީސް ކަމަށް ޝައުގުވެރިކަން ފާޅު ކުރެއްވި ބައެއް ބޭފުޅުން --\nއަންނަ ރައްޔިތުންގެ މަޖިލީހުގެ ސުޕަ މެޖޯރިޓީ ހޯދުމާއެކު އެމްޑީޕީއަށް ހުރިހާ ބާރެއް ލިބިގެން ދިޔައީ އެވެ. ރައްޔިތުންގެ މަޖިލީހަކީ ސަރުކާރެއް ހިންގަން އެންމެ މުހިންމު ބާރެވެ. ހާއްސަކޮށް މަޖިލީހުގެ ރައީސްގެ ދައުރު އޭގައި ބޮޑެވެ. ކުރީގެ ރައީސް އަބްދުﷲ ޔާމީންގެ ސަރުކާރު ދިފާއު ކުރެއްވުމަށް އޭރުގެ މަޖިލީހުގެ ރައީސް އަބްދުﷲ މަސީހު ވެސް ގިނަ މަސައްކަތްތަކެއް ކުރެއްވި އެވެ. މިހާރުގެ ރައީސް ގާސިމް އިބްރާހިމް ވެސް އެ މަގާމުގެ ބޭނުން ފުރިހަމަ ގޮތުގައި ހިއްޕަވަ އެވެ.\nއަންނަ ރައްޔިތުންގެ މަޖިލީހުގެ ރައީސް ކަމަށް ވަޑައިގަންނަވާނީ އެމްޑީޕީގެ މެންބަރެކެވެ. އެއީ އެމްޑީޕީގެ ސަރުކާރުން ބޭނުންވާ ގޮތަށް މަޖިލިސް ހިންގަން މަގު ފަހިކުރާށެވެ. އެ މަގާމަށް މިހާރު ވެސް ޝައުގުވެރިކަން ފާޅު ކުރައްވާފައި ބޭފުޅުންގެ އަދަދު މަދެއް ނޫނެވެ. އެމްޑީޕީގެ ތެރެއިން ފަސް ބޭފުޅަކު މިހާރު ވަނީ އެކަން ހާމަ ކުރައްވާފަ އެވެ.\nޝައުގުވެރިވެ ވަޑައިގެންނެވި ބޭފުޅުންގެ ތެރެއިން ރޮޒައިނާ އާދަމް ވަނީ މަޖިލީހުގެ ރައީސް ކަނޑައަޅާނެ ގޮތުގެ ހިޔާލެއް ކުރިއަށް ނެރުއްވާފަ އެވެ. އެއީ އެމްޑީޕީގެ ޕީޖީ ގުރޫޕްގައި ސިއްރު ވޯޓެއް ނެގުމެވެ. ރައްޔިތުންގެ މަޖިލީހުގައި ވެސް ރައީސް ހޮވަން ނަގަނީ ސިއްރު ވޯޓެކެވެ. މީގެ ކުރިން އެމްޑީޕީއިން މަޖިލީހުގެ ރައީސް ކަމަށް މިފަދަ ވާދަވެރި ކަމެއް ނެތެވެ.\nއެ ހިޔާލާއެކު އެމްޑީޕީގެ ތެރޭގައި ހިޔާލު ތަފާތުވި އެވެ. ރޮޒައިނާގެ ހިޔާލަށް ވަރަށް އަވަހަށް ގިނަ ބޭފުޅުންތަކެއް ދެކޮޅު ހެއްދެވި އެވެ. އޭގެ ތެރޭގައި މެންބަރު އީވާ އަބްދުﷲ އާއި އިމްތިޔާޒު ފަހުމީ ހިމެނިވަޑައިގަންނަވަ އެވެ. އީވާއަކީ މަޖިލީހުގެ ނައިބު ރައީސް ކަމަށް ޝައުގުވެރިވެ ވަޑައިގަންނަވާ ބޭފުޅެކެވެ.\nސިއްރު ވޯޓަކަށް ކީއްވެ؟\nރޮޒައިނާ އޭނާގެ ހިޔާލު ދިފާއު ކުރައްވާ ވިދާޅުވާ ގޮތުގައި ރައްޔިތުންގެ މަޖިލީހުގެ ރައީސް ފަދަ މަގާމަކަށް ވަޑައިގަންނަވާ ބޭފުޅަކު ސިއްރު ވޯޓަކުން ހޮވަން ޖެހެނީ އެ މަގާމުގެ ގޮތުންނެވެ. އެ މަގާމަށް އޭނާއަށް އާދެވެނީ ކޮން ބައެއް ވޯޓު ދީގެންތޯ ނޫނީ ވޯޓު ނުދީ ކޮން ބައެއްތޯ އެނގެން އޮތުން މަސްލަހަތަށް ރަނގަޅު ނޫނެވެ. ނަމަވެސް އެއީ ޕީޖީ ގުރޫޕްގައި ނިންމާނެ ނިންމުމެކެވެ. ކޮންމެ ގޮތަކަށް ނިންމިޔަސް އޭނާއަށް މައްސަލައެއް ނެތެވެ.\n"ގައުމުތަކުގައި މަތީ މަގާމުތަކަށް އަންނަ މީހުން ހޮވަން ނަގާ ވޯޓުތައް ސިއްރު ކުރާ ސަބަބަކީ ނުފޫޒުން އެއްކިބާވެ ހުރެ ވޯޓުލުމުގެ ފުރުސަތު ދިނުމަށް، ހޮވޭ މީހާ ވޯޓު ނުދޭ މީހުންނަށް ތަފާތު ކުރުމުގެ ފުރުސަތު ނުދިނުމަށް،" ރޮޒައިނާ ވިދާޅުވި އެވެ.\nއެކަމާ ދެކޮޅު ހެއްދެވި އިމްތިޔާޒު ފަހުމީ ވިދާޅުވި ގޮތުގައި މަޖިލީހުގެ ރައީސް ކަމަށް ނަމެއް ހުށަހެޅުމަށް ޕީޖީ ގުރޫޕްގައި ވޯޓެއް ނެގުމަކީ މީގެ ކުރިން އެމްޑީޕީއިން ކޮށްފައިވާ ކަމެއް ނޫނެވެ. އޭނާ ވަނީ ސިއްރު ވޯޓެއް ޕީޖީ ގުރޫޕްގެ ތެރޭގައި ނެގުމަކީ ވޯޓު ވިއްކުމަށް ލިބޭ ފުރުސަތެއް ކަމަށް ސިފަ ކުރައްވާފަ އެވެ. އީވާ ވެސް ވިދާޅުވީ އެޖެންޑާ 19 ގައި ވަކާލާތު ކުރީ ހުޅުވާލެވިފައިވާ މަޖިލީހަށެވެ. ފެށުން ސިއްރެއް ނުކުރެވޭނެ އެވެ.\nރޮޒައިނާގެ ހިޔާލު މުޅިން ތަފާތެވެ. އޭނާ ވިދާޅުވި ގޮތުގައި ވޯޓު ގަންނަ މީހާ ބޭނުން ވަނީ ސިއްރު ވޯޓެއް ނޫނެވެ. އޭނާ ބޭނުންވާނީ ދިން ފައިސާއާ އެއްގޮތަށް ވޯޓުލީ ތަން ފެންނަ އޮންނަ ހާމަ ވޯޓެކެވެ.\n"އެހެންވެ ނޫންތޯ ކަރުދާސް ކޮޅުގައި ކުރަހާ އެކި ގޮތްގޮތަށް ވޯޓު ހާމަ ކުރަނީ،" ރޮޒައިނާގެ އޭނާގެ ޕޮއިންޓް ސާބިތުކޮށް ދެއްވި އެވެ. އެމްޑީޕީ ޕީޖީ ގުރޫޕްގެ ލީޑަރާއި ނައިބު ލީޑަރު އަބަދުވެސް ހޮވަނީ ސިއްރު ވޯޓެއް ނަގައިގެންކަން ރޮޒައިނާ ފާހަގަ ކުރެއްވި އެވެ.\nހޮވީ ރިޝްވަތުގައި ޖެހޭނެ މެންބަރުންތަ؟\nއެކަމަކު މިހާރު އުފެދޭ ސުވާލަކީ ސިއްރު ވޯޓެއް ނަގަން އުޅެފިނަމަ، ރިޝްވަތު ހިފާނެ ނޫނީ ވޯޓު ވިއްކާނެ ފަދަ ކެންޑިޑޭޓުންތަކެއް އެމްޑީޕީއިން އެންޑޯޒްކޮށް ހޮވާފައި ތިބީ ހެއްޔެވެ؟\nއެމްޑީޕީގެ ރައީސް އަދި މައްޗަންގޯޅި މެދު ދާއިރާއަށް އިންތިހާބުވެވަޑައިގެންފައިވާ މެންބަރު މުހައްމަދު ނަޝީދު ކެމްޕެއިން ކުރައްވަމުން ދެއްވި ޔަގީން ކަމަކީ އެއީ އެވެ. އެމްޑީޕީއިން ނެރެފައިވާ ކެންޑިޑޭޓުން ވޯޓު ނުވިއްކާނެ ކަމެވެ. ރިޝްވަތުގެ ފައިސާގައި ނުޖެހޭނެ އޭއެވެ. ނަޒާހަތްތެރިވާނެ އޭއެވެ.\nއެކަމަކު އެމްޑީޕީގެ އެތެރޭގައި ނަގާ ވޯޓާއެކު، ވޯޓު ވިއްކަފާނެ ކަމުގެ ބިރު އެ ޕާޓީގެ ބައެއް ބޭފުޅުންނަށް ހީވުމަކީ ސުވާލު އުފެދޭ ކަމެކެވެ. މަޖިލިސް އިންތިހާބުގެ ކެމްޕެއިންގައިވީ ވައުދާ ފުށު އަރާ ޝައްކެކެވެ.\n"ވޯޓު ދިނީ ނަޒާހަތްތެރިވާނެ ކަމަށް ބުނީމަ، އެންމެ ސިއްރު ވޯޓަކަށް ވޯޓު ވިއްކާނެ ކަމުގެ ބިރު އޮތިއްޔާ އެއީ މައްސަލައެއް، މީގެ ތެރޭގައި އެމްޑީޕީ ނޫން މެންބަރެއް ނެތް، އަމިއްލައަށް އެންޑޯސްކުރި މެންބަރުންނާމެދު އިތުބާރު އޮންނަން ވާނެ، ނޫންނަމަ ރައްޔިތުން ކުރާނީ ކޮން އިތުބާރެއް،" ސުވާލު އުފެއްދި މީހަކު ބުންޏެވެ.\nޕާޓީ ދެ ފެކްޝަނަކަށް\nއެމްޑީޕީގެ ތެރެއިން ކުއްލިއަކަށް ފެޅި މި ހިޔާލު ތަފާތުވުންތަކާއެކު، އެމްޑީޕީގެ ތެރޭގައި ދެ ފެކްޝަނެއް އުފެދިއްޖެ ކަމުގެ އަޑު ގަދަވެއްޖެ އެވެ. އެގޮތުން އެމްޑީޕީގެ ބައެއް އާންމު މެންބަރުން ޓްވިޓާގައި ރޮޒައިނާއާ "ޖައްސާލި" އެވެ. އެމީހުން ބުނާ ގޮތުން ރޮޒައިނާގެ އެ ވާހަކަތަކަކީ ރައީސް ނަޝީދާ ޖައްސާލުމުގެ އަމަލެކެވެ.\nއެހެންކަމުން މިހާރު އޮތީ ރައީސް ނަޝީދުގެ ފެކްޝަނާއި އެމަނިކުފާނާ ދެކޮޅު ފެކްޝަން ކަމަށް ވެދާނެ އެވެ.\nއެކަމަކު އެކަމާ ރޮޒައިނާ ދެކޮޅު ހައްދަވަ އެވެ. އޭނާ ވިދާޅުވާ ގޮތުގައު އޭނާގެ ހިޔާލެއް ދެއްވީ ރައީސް ނަޝީދާ ޖައްސާލުމަށް ނޫނެވެ. ފެކްޝަން ކުރާކަވެސް ނޫނެވެ. އަދި ހިޔާލު ފާޅު ކުރުމުގެ މިނިވަންކަން މިހާރު ނެތީތޯ އޭނާ ސުވާލެއް ކުރައްވަ އެވެ.\n"ޑިމޮކްރަޓިކް ޕާޓީއެއްގަ ހިޔާލު ފާޅު ކުރާ އިރަށް ބޮލަށް އަރައިގަތުން އެއީ ކޮން ކަހަލަ ޑިމޮކްރަސީއެއްތޯ؟" އޭނާ ސުވާލު އުފެއްދެވި އެވެ.\nކޮންމެ ގޮތެއް ވިޔަސް މަޖިލީހުގެ ރައީސް ކަމަށް ފައި ނަންގަވައިގެން ތިއްބެވި ބޭފުޅުންނާއެކު، ޕާޓީގެ ތެރޭގައި ކޭމްޕްތައް އުފެދޭނެ އެވެ. ޕްރައިމަރީތަކާ ދިމާކޮށް ވެސް އެ މަންޒަރުތައް ފެނެ އެވެ. ރައީސް ނަޝީދު އިސްވެ ހުންނަވާ މުހައްމަދު އަސްލަމަށް ކެމްޕެއިން ކުރައްވާއިރު އެހެން ބޭފުޅުން ވެސް ތާއީދު ހޯއްދަވަން މަސައްކަތް ކުރައްވާނެ އެވެ. ކޭމްޕް ވެސް ބޮޑު ކުރައްވާނެ އެވެ.\nމަޖިލީހުގެ ރައީސް ކަމަށް އެންމެ ވާދަވެރިގެން ދާނީ އަސްލަމާއި ރޮޒައިނާއާ ދެމެދު ކަމަށް މިހާރު ފެންނަ މަންޒަރުތަކުން ވަރަށް ބޮޑަށް އެބަ ބެލެވެ އެވެ. ދެ ފެކްޝަނެއް ބެހިގެން ދާނީ އެ ދެ ބޭފުޅުންގެ ތާއީދަށް ކަމަށް ވަރަށް ބޮޑަށް ލަފާ ކުރެވެ އެވެ.\nމަޖިލީހުގެ ރައީސަކު ހޮވުމަކީ މީގެކުރިން ވެސް ޝައުގުވެރި ކަމަކަށް ވެގެން ދިޔަ އެވެ. ރައީސް ޔާމީން އާއި ގާސިމް އިބްރާހިމްގެ ކޯލިޝަން ވެސް މީގެ ކުރިން ރޫޅިގެން ދިޔައީ އެކަމުގެ ތެރޭގަ އެވެ. ގާސިމްގެ ބަދަލުގައި އަބްދުﷲ މަސީހު އެ މަގާމަށް ހޮވައިގެންނެވެ. އެހެންކަމުން އަންނަ މަޖިލީހުގެ ރައީސެއް ހޮވުމަށް ހިންގާ ކަންކަމުގެ ތެރޭގައި ބުރޫ އަރައިގެން ދާނީ ކޮން ގުޅުންތަކަކަށްތޯ ބެލުމަކީ ޝައުގުވެރި ކަމަކަށް ވާނެ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު އީވާ އަބްދުﷲ ރޮޒައިނާ އާދަމް


SunOnline: Fahi Vote - AGM thakugai votelun faseyha kohdheyne!\nފަހި ވޯޓް - އޭޖީއެމްތަކުގައި ވޯޓުލުން ފަސޭހަކޮށްދޭނެ!\nއައިޝަތު ފަރީޙާ 16 May 2018, 10:52\nފަހި ވޯޓް އެޕްލިކޭޝަން --- ފޮޓޯ: އެމްއެސްޑީ\n"ފަހި ވޯޓް،" މިއީ ކުންފުނިތަކުން އިންތިޒާމްކޮށްގެން ބާއްވާ އާއްމު ޖަލްސާތަކުގައި އިދާރީގޮތުން ކުރަންޖެހޭ މަސައްކަތްތައް ފަސޭހަކަމާއެކު ކުރެވޭނެ ވެބް ބޭސްޑް އެޕްލިކޭޝަނެކެވެ. މޯލްޑިވްސް ސެކިއުރިޓީސް ޑިޕޮސްޓްރީން ތައާރަފްކޮށްފައިވާ މި އެޕްލިކޭޝަން އެންމެ ފުރަތަމަ ބޭނުންކޮށްފައިވަނީ މިމަހުގެ 14 ވަނަ ދުވަހުގެރޭ ބޭއްވި ދިރާގުގެ އަހަރީ އާންމު ޖަލްސާގައެވެ.\nފަންސާސް ތިން ހިއްސާ ދާރުން ބައިވެރިވި މި އަހަރީ އާންމު ޖަލްސާގެ އެޖެންޑާގައި ހިމެނުނު ވޯޓްލާންޖެހޭ ހުރިހާ ނަންބަރަކަށްވެސް ހިއްސާދާރުން ވޯޓްލާފައިވަނީ ފަހި ވޯޓް އެޕްލިކޭޝަން ބޭނުން ކޮށްގެންނެވެ. މިއާއެކު ވޯޓްގެ ނަތީޖާ ބެލުން ވަނީ ވަރަށް ބޮޑުތަން އަވަސްވެ ފަސޭހަވެގެން ގޮސްފައެވެ.\nފަހިވޯޓު މެދުވެރިކޮށް ކުންފުނިތަކުގެ ހިއްސާދާރުންނަށް ޖަލްސާގެ ނޯޓިސް ފޮނުވޭނެއެވެ. އަދި ޖަލްސާގެ އިވެންޓު އިދާރިގޮތުން ޤާއިމްކޮށް ރަޖިސްޓްރޭޝަން ކުރިއަށް ގެންދިއުމުގެ ހުރިހާކަމެއް ފަސޭހަކަމާއެކު މި އެޕްލިކޭޝަން މެދުވެރިކޮށް ފުރިހަމަކޮށްލެވޭނެއެވެ.\nމި އެޕްލިކޭޝަނުގެ އަނެއް ފަސޭހައަކީ އަހަރީ އާންމު ޖަލްސާއަށް ހާޒިރުވުމަށް ރަޖިސްޓަރީ ކުރަފަރާތްތަކަށް ދައުވަތު ދިނުމަށް ލިސްޓު ޖެނަރޭޓް ކޮށް ސިސްޓަމް މެދުވެރިކޮށް އެސް.އެމް.އެސް ފޮނުވޭނެ އިންތިޒާމު ހަމަޖެހިފައިވުމެވެ.\nއެޕްލިކޭޝަން ބޭނުން ކުރުމަށް\nއިންޓަނެޓް ކަނެކްޝަން ލިބޭ ފޯނު/ޓެބްލެޓުން ކޮންމެ ހިއްސާ ދާރަކަށް ހާއްސަ ކުރެވިފައިވާ ޔޫޒާ އައިޑީ/ޕާސްވޯޑް މެދުވެރިކޮށް ލޮގްއިން ވެލާށެވެ. އިނގިރޭސި އަދި ދިވެހި ބަހުން ކުރެ އެ މީހަކު ބޭނުން ބަހެއް ހިޔާރު ކުރުމަށްފަހު، ޖަލްސާ ކުރިއަށް ދާއިރު، ޖަލްސާގައި ވޯޓުލުމަށް ކަނޑައެޅިފައިވާ އެޖެންޑާ ނަންބަރުތަކުގައި ހިމެނޭ ކަންތަކަށް ވޯޓުލުން ސިސްޓަމް މެދުވެރިކޮށް ކުރިއަށްގެންދާށެވެ.\nފަހި ވޯޓަކީ އަހަރީ އާންމު ޖަލްސާތަކުގައި ހިއްސާދާރުންނަށް ޔަގީންކަމާއެކު ފަސޭހައިން ވޯޓުލުމުގެ ކަންކަން ކުރިއަށް ގެންދިއުމަށް ފަރުމާކޮށްފައިވާ އެޕްލިކޭޝަނެކެވެ.\nމޯލްޑިވްސް ސްޓޮކް އެކްސްޗޭންޖް\nހުރިހާ މާލީ އިދާރާތައް ލިސްޓުކުރުން ލާޒިމުކުރަނީ\nއިސްލާމިކް ބޭންކުން އާންމުންނަށް ހިއްސާ ވިއްކުމާ ދިމާލަށް!


Barca balinuve salaamaiyyvee kiriyaa, Koeman pressure gai - One Online\nބާސާގެ ކޯޗު ކޯމަން ---\nސްޕެނިޝް ލަލީގާގައި ބާސެލޯނާއިން ރޭ ގްރެނާޑާއާ ދެކޮޅަށް ކުޅުނު މެޗު 1-1 އިން އެއްވަރުވެގެން ނިމުނުއިރު، އަނެއްކާވެސް މޮޅެއް ނުހޯދި ކޯޗު ރޮނާލްޑް ކޯމަން ބޮޑު ޕްރެޝަރަކަށް ވެއްޓިއްޖެއެވެ.\nބާސާއިން އެންމެފަހުން ޗެމްޕިއަންސް ލީގުގައި ބަޔާންއާ ދެކޮޅަށް ކުޅުނު މެޗުން 3-0 ގެ ނަތީޖާއަކުން ބަލިވެފައިވާއިރު، ރޭގެ މެޗަށް ނުކުތްއިރުވެސް ކޯޗު ކޯމަން އަށް އޮތީ މަގާމުގެ ޕްރެޝަރާ ކުރިމަތިލާން ޖެހިފައެވެ. ރޭގެ މެޗުގައި ބާސާގެ ކުޅުން ދަށްކޮށް ފެނިފައިވާއިރު، މެޗުގައި ބާސާއިން ޖެހި ގޯލަކީ ފަހު މިނެޓު ރޮނާލްޑް އަރޫހޯ ޖެހި ގޯލެކެވެ.\nއަމިއްލަ ދަނޑުގައި ބާސާއިން ކުޅުނު މި މެޗުގައި ފެނުނު ކުޅުމަށް މިހާރުވެސް ނޫސްވެރިންގެ ފާޑު ކިޔުން ކޯޗު ކޯމަން އަށް އަމާޒު ވެފައިވާއިރު، މެޗަށްފަހު ނޫސްވެރިންނަށް ޖަވާބުދާރީވިއިރު، ކޯޗު ކޯމަން ހުރީ ރުޅިގަދަވެފަ އެވެ.\n"އަހަރެމެންގެ ކުޅުމަށް ބަދަލުތަކެއް ގެނައީ ތިބި ކުޅުންތެރިންނަށް ބަލާފައި. މެޗުގައި ޓިކީޓަކާ އަށް ފުރުސަތު ފަހިވެފައެއް ނެތް. އަހަރެމެންގެ ކުޅުންތެރިންނަކަށް ނުލިބޭ ޓިކިޓަކާ ކުޅުމަށް ޖާގައެއް. އަހަރެމެން ޓީމުގައި ނެތް ވަން އޮން ވަން ތަކުގައި މަސައްކަތް ކޮށް، ކުޅުންތެރިން ބާރު ސްޕީޑުގައި ބީޓު ކޮށްފައި ދެވޭނެ ވަރުގެ ކުޅުންތެރިންނެއް. މިވާހަކަ އިތުރަށް ދެއްކޭކަށް ނެތް. ކޮންމެ ކަމެއްގައި ޖަދަލުކުރުމެއް ނެތް،" މެޗަށްފަހު ކޯމަން ބުނެފައިވެ އެވެ.\nލަލީގާގެ ސީޒަންގައި ފުރަތަމަ މޮޅަކަށް މަސައްކަތް ކުރަމުންދިޔަ ގްރެނާޑާއިން ރޭގެ މެޗުގެ ދެވަނަ މިނެޓުގައި ވަނީ ލީޑު ނަގައިފައެވެ. ޑޮމިންގޯސް ޑޫއާޓޭގެ ގޯލާއެކު ގްރެނާޑާއިން މެޗުގެ ލީޑު ނެގި ނަމަވެސް އެޓީމަށް މެޗުން ތިން ޕޮއިންޓް ގެއްލުން ވެގެން ދާނީ މާޔޫސް ކަމަކަށެވެ.\nބާސާއިން މިހާތަނަށް ލަލީގާގައި ކުޅުނު ހަތަރު މެޗުންވެސް ބަލިވެފައި ނުވާއިރު، އެޓީމު މިވަގުތު އޮތީ ހަތްވަނައިގައެވެ. އެއީ އަށް ޕޮއިންޓާ އެކުގައެވެ. ގްރެނާޑާ އަދިވެސް ތިން ޕޮއިންޓާއެކު އޮތީ 17 ވަނައިގައެވެ.\nގުޅޭ ޓެގު ސްޕެނިޝް ލަލީގާ ފުޓްބޯޅަ ބާސެލޯނާ


ޕޮޒިޓިވް މީހުންގެތޭރޭގައި ބަލި ބޮޑުވެދާނެކަމަށް ބެލެވޭ 67 މީހުން އެބަތިބި ޕޮޒިޓިވް މީހުންގެތޭރޭގައި ބަލި ބޮޑުވެދާނެކަމަށް ބެލެވޭ 67 މީހުން އެބަތިބި\nމިދިޔަ 24 ގަޑިއރުގެ ތެރޭގައި 12 މީހަކު ކޯވިޑް19 އަށް ޕޮޒިޓިވްވެ ރާއްޖެއިން މި ބަލި ޖެހުނު މީހުންގެ އަދަދު 1841 އަރައިފިއެވެ. އޭގެތެރޭގައި ހިމެނެނީ 11 ދިވެހިންނާއި އިންޑިއާ މީހެކެވެ.\nނޫސްވެރިންނަށް މައުލޫމާތު ދެއްވަމުން އެންއީއޯސީގެ ތަރުޖަމާން އަބްރޫކް އަޒީޒް ވިދާޅުވީ މިއަދު ޕޮޒިޓިވް ދިވެހިންގެ ތެރެއިން7މީހުންނަކީ ކުރިންވެސް ފާހަގަކުރެވިފައިވާ ކްލަސްޓަރތަކާއި ގުޅުން ހުރި މީހުންކަމަށެވެ. އަދި މިއަދު ޕޮޒިޓިވް ބިދޭސީ މީހާއަކީވެސް ކުރިން ފެނިފައިވާ ކްލަސްޓަރއަކާއި ގުޅުން ހުރި މީހެއްކަމަށެވެ.\nމަބްރޫކް ވިދާޅުވީ މިދިޔަ 24 ގަޑިއިރުގެ ތެރޭގައި 819 ސާމްޕަލެއްގެ ނަތީޖާ ލިބިފައިވާކަމަށެވެ. އަދި މިއަދުވެސް 858 ސާމްޕަލް ނަގާފައިވާކަމަށެވެ. މިވަގުތު ނަތީޖާ ނުލިބޭ 443 ސާމްޕަލެއް އެބަހުރިކަންވެސް މަބްރޫކް ފާހަގަކުރެއްވިއެވެ. އަދި މިވަގުތު 472 ތަނެއް މޮނީޓަރިންގެ ހާލަތުގައި އެބަހުއްޓެވެ.\nމަބްރޫކް ވިދާޅުވީ މިއަދު ޕޮޒިޓިވް މީހުންގެ ތެރެއިން5ދިވެހިންނަކީ މި ބަލި ނުރައްކާވެދާނެ ފަދަ އެހެން ބަލިތައް ހުރި މީހުންކަމަށެވެ. މިވަތުތު ހޮސްޕިޓަލްގައި 11 މީހުންނަށް ފަރުވާދެމުން އަންނައިރު އޭގެތެރެއިން އެކަކަށް ފަރުވާދެމުން އަންނަނީ އައިސީޔޫގައެވެ. އަނެއް 10 މީހުންނަށް ފަރުވާދެމުން އަންނަނީ ވޯޑްގައިކަމަށް މަބްރޫކް ވިދާޅުވިއެވެ.\nމަބްރޫކް ވިދާޅުވީ މިހާތަނަށް ރާއްޖެއިން ކޯވިޑްޖެހި ފަރުވާދެމުން އަންނަ މީހުންނަށް ބަލާލާއިރު 67 މީހުންނަކީ އެހެން ބަލިތައް ހުރުމުން މި ބަލި ބޮޑުވެދާނެކަމަށް ބެލެވޭ މީހުންކަން ފާހަގަކުރެވިފައިވާކަމަށެވެ.\n" އެހެން ބަލިތަކެއް ދިގުމުއްދަތަށް ބޭސްކުރާ 67 މީހަކު މި ބައްޔަށް މިހާރު ޕޮޒިޓިވް އެކްޓިވް ކޭސްތަކުގެ ގޮތުގައި ނުވަތަ ބޭސްކުރަމުންދާ މީހުންގެ ތެރޭގައި ހިމެނޭ." މަބްރޫކް އަޒީޒް ވިދާޅުވިއެވެ.\nފެސިލިޓީޒްތަކުގައި ތިބި މީހުންގެ އަދަދު\nއައިސޮލެޝަންގައި 1277 މީހުން\nކަރަންޓީނުގައި 1391 މީހުން\nމަބްރޫކް ވިދާޅުވީ ކަރަންޓީނު ފެސިލިޓީސްތަކުގައި ތިބި މީހުންގެ ތެރޭގައި ޓްރާންސިޓް ކަރަންޓީނުގެ ގޮތުގައި ތިބި މީހުންވެސް ހިމެނޭކަމަށެވެ.\nކަރަންޓީނު ފެސިލީޓީސްތަކުން މިއަދު 155 މީހަކު ވަނީ ދޫކޮށްލާފައެވެ. މި އެންމެންވެސް ދޫކޮށްލާފައިވަނީ 14 ދުވަސް ފުރިހަމަކުރުމަށްފަހު ދެ ފަހަރު ސާމްޕަލް ނަގާ ނެޓިވްވުމުންނެވެ. ކަރަންޓީނުގައި ތިބި މީހުންގެ ތެރޭގައި ދޫކޮށްލުމަށް 47 މީހެއްގެ ސާމްޕަލް ވަނީ ނަގާފައެވެ. އަދި މިއަދު ފްލޫ ކްލިނިކްތަކަށް ދެއްކި 96 މީހުންގެ ތެރެއިން 25 މީހެއްގެ ސާމްޕަލް ވަނީ ނަގާފައެވެ.


ޚަބަރު | ޖުވެނައިލް ކޯޓުގެ ޤަވާޢިދު ގެޒެޓްކުރުން\nޖުވެނައިލް ކޯޓުގެ ޤަވާޢިދު ގެޒެޓްކުރުން\nޕަބްލިޝްކުރި ތާރީޚް: 2014.03.24\nޖުވެނައިލް ކޯޓުގެ ޤަވާޢިދު މިއަދު ގެޒެޓްކުރެވިއްޖެއެވެ. ކޯޓުގެ މި ޤަވާޢިދު ފުރަތަމަ ޑްރާފްޓްކުރަން ފެށުނީ 2010 ވަނަ އަހަރުގައެވެ. އެއިރުއްސުރެ، ކޯޓުގެ ޤަވާޢިދު ކޮމެޓީގެ ފަރާތުން، ޤަވާޢިދަށް ބައިތައް އިތުރުކުރަމުން، އަދި ޤަވާޢިދު އިތުރަށް ފުރިހަމަކުރަމުން އައިސްފައިވާކަން ފާހަގަކުރަމެވެ. އެގޮތުން، މިއަދު ގެޒެޓްކުރެވުނު ޖުވެނައިލް ކޯޓުގެ ޤަވާޢިދުގައި ކޯޓުގައި ކުރާ ހުރިހާ މަސައްކަތްތަކަކަށް އަލިއަޅުވާލާފައިވާނެއެވެ.\nއަލަށް ގެޒެޓް ކުރެވުނު ކޯޓުގެ ޤަވާޢިދު އެކުލެވިގެންވަނީ 15 ބާބާއެކު ޖުމްލަ 129 މާއްދާގެ މައްޗަށެވެ. އެގޮތުން ފުރަތަމަ ބާބަކީ އިބުތިދާއީ މާއްދާތަކެއް ބަޔާންކުރާ ބާބެވެ. މިބާބުގައި ކޯޓުގެ އެންމެ އަސާސީކަންތައްތައް ބަޔާންކޮށްފައިވާނެއެވެ. އަދި ދެވަނަ ބާބަކީ، ޖުވެނައިލް ކޯޓުގެ އިޚްތިޞާޞް ބަޔާންކުރާ ބާބެވެ. ތިންވަނައީ، ޖުވެނައިލް ކޯޓުގެ ޤާޟީންގެ ޢާންމު މަޖިލީހާބެހޭކަންކަން ހިމަނާފައިވާ ބާބެވެ. ހަތަރުވަނަ ބާބުގައިވަނީ ޖުވެނައިލް ކޯޓުގެ ޤާޟީންނާއި މުވައްޒަފުންނާ ގުޅުންހުރި ބައިތަކެވެ. ފަސްވަނަ އަދި ހަވަނަ ބާބުގައި ހިމެނެނީ ޖުވެނައިލް ކޯޓަށް މައްސަލައާއި އެހެނިހެން ލިޔެކިޔުން ހުށަހެޅުމުގެ އިޖުރާއާތުތަކާއި ޝަރީޢަތް ހިންގުމާގުޅޭ އިޖުރާއާތުތަކެވެ. އަދި ހަތްވަނައީ، ޝަރީޢަތް ނިމުނުގޮތުގެ ރިޕޯޓް ދޫކުރުމާގުޅޭ ކަންކަން ހިމަނާފައިވާ ބާބެވެ. އަށެއް އަދި ނުވަވަނަ ބާބުގައި ބަޔާންކޮށްފައިވާނީ، ހެކިބަސް ނެގުމާބެހޭ ކަންކަމެވެ. އޭގެތެރޭގައި، ހެކިންނާއި ޚަބީރުންގެ ހެކިބަސްނެގުމާއި، އޯޑިއޯ އަދި ވީޑިއޯ ކޮންފަރެންސް މެދުވެރިކޮށް ހެކިބަސްނެގުމުގައި ޢަމަލުކުރާނެ ގޮތްތައް ބަޔާންކޮށްފައިވާނެއެވެ. ދިހަވަނަ ބާބުގައި ހެއްކާއި ޤަރީނާގެ ގޮތުގައި ޝަރީޢަތަށް ހުށަހަޅާ އޯޑިއޯ، ވީޑިއޯ އަދި ފޮޓޯފަދަ އެހެނިހެން ހެކިތައް ޙިއްޞާކުރުމާބެހޭ ކަންކަން ކުރިއަށް ގެންދާނެގޮތްތައް ބަޔާންކޮށްފައިވާއިރު، ޤަވާޢިދުގެ އެންމެ ބޮޑު ބާބަކީ އެގާރަވަނަ ބާބެވެ. މި ބާބުގައި ކޯޓު ޙުރުމަތް ކެނޑުމާގުޅޭ ކަންކަން ހިމަނާފައިވާނެއެވެ. ބާރަވަނަ ބާބުގައި ވަކީލުންނާގުޅޭ އިޖުރާއާތުތައް ބަޔާންކޮށްފައިވާއިރު، ތޭރަވަނަ ބާބުގައިވަނީ ކޯޓުން ނެރޭ އެކިއެކި އަމުރުތަކެވެ. އަދި ސާދަވަނަ ބާބަކީ ކޯޓުން ކުރާ ވަރަށް މުހިއްމު މަސައްކަތްތަކެއް ބަޔާންކޮށްދޭ ބާބެކެވެ. އެއީ ކުށްކުރާ ކުޑަކުދިން އަނބުރާ މުޖުތަމަޢަށް ގެނައުމާގުޅޭ ކަންކަން ބަޔާންކޮށްދޭ ބާބެވެ. ޤަވާޢިދުގެ އެންމެ ފަހު ބާބުގައި ބަޔާންކޮށްފައިވާނީ ޢާއްމު މާއްދާތަކެކެވެ.\nކޯޓުގެ ޤަވާޢިދު ގެޒެޓް ކުރުމާގުޅިގެން ކޯޓު ޤަވާޢިދުގައި ބަޔާންކޮށްފައިވާ ބައިތަކާގުޅޭ ޕްރޮސީޖާރ މެނުއަލްތައް ތައްޔާރުކުރުމާއި، އަދި ޖުވެނައިލް ކޯޓުގެ މުވައްޒަފުން ކޯޓުގެ ޤަވާޢިދަށް ހޭލުންތެރިކުރުމަށްޓަކައި ކޯޓުގެ މުވައްޒަފުންނަށް ޤަވާޢިދާގުޅޭ ގޮތުން މަޢުލޫމާތު ދިނުން ކުރިއަށް އޮތްކަންފާހަގަކޮށްލަމެވެ.


Shaheem MDP haru geygai; vaahaka nudhahkaane meehaku neiy\nޝަހީމް އެމްޑީޕީ ހަރުގޭގައި: ވާހަކަ ނުދައްކާނެ މީހަކު ނެތް\nޝަހީމް އެމްޑީޕީ ހަރުގޭގައި --\nރައީސް އަބްދުﷲ ޔާމީން އަބްދުލްގައްޔޫމްގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ވިދާޅުވި އެވެ؛ "އިދިކޮޅު މީހަކު ނުހުންނާނެ، އަޅުގަނޑަށް އެންމެންނާ ވެސް ވާހަކަ ދެއްކޭނެ،"\nމިކަން އޭނާ މިވަނީ ދ. މީދޫއަށް ވަޑައިގެން އަނެއްކާވެސް ސާބިތުކޮށްދެއްވާފަ އެވެ. ކެމްޕެއިން ކުރެއްވުމުގައި ތަފާތު އުކުޅުތަކެއް ގެންގުޅުއްވާ ޝަހީމް ވަނީ އެ ރަށުގެ އެމްޑީޕީ ހަރުގެއަށް ވަދެވަޑައިގެން އެ ތަނުގައި މަޑު ކުރައްވާފަ އެވެ. އަދި އެތަނުގައި ތިބި އެމްޑީޕީގެ ސަޕޯޓަރުންނާއެކު ވާހަކަ ދެއްކެވުމަށް ވަގުތުތަކެއް ހޭދަ ކުރައްވާފަ އެވެ.\nއެ ފޮޓޯތައް ވެސް އާންމުވެފައިވާއިރު ރީނދޫ ކުލައިގެ އެ ޖަގަހަ ވަނީ އިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫ އާއި ރަނިންމޭޓް ފައިސަލް ނަސީމްގެ ޕޯސްޓަރުތަކުން ފުރާލާފަ އެވެ.\nމީގެކުރިން ވެސް ޝަހީމް ބައެއް ރަށްރަށުގެ އެމްޑީޕީ ހަރުގެއަށް ވަޑައިގެންފައިވެ އެވެ. މި މަންޒަރު އެހެން ކެންޑިޑޭޓެއްގެ ފަރާތުން ނުފެނެ އެވެ. އަބަދުވެސް ފެންނަނީ ޕާޓީގެ މެންބަރުންނާއެކު ތިއްބަވާ މަންޒަރެވެ. ޝަހީމް މީގެކުރިން އެމްޑީޕީގެ އެކްޓިވިސްޓް ނައީމާތައާ ވެސް ހަރުގެއެއްގެ ތެރެއިން ބައްދަލު ކުރައްވާފައިވެ އެވެ. .\nއެމްޑީޕީ ޕީޕީއެމް ޑރ. މުހައްމަދު ޝަހީމް އަލީ ސައީދު


A Level Natheejaa Aadheehtha Dhuvahu Dhookuranee - Vaguthu\nއޭލެވަލް ނަތީޖާ އާދިއްތަ ދުވަހު ދޫކުރަން ފަށަނީ\nމިދިޔަ އަހަރުގެ އޮކްޓޫބަރު ނޮވެންބަރުގައި ބޭއްވި އެޑެކްސެލް އޭލެވެލް އާއި އެޗްއެސްސީ އިމްތިހާނުގެ ސެޓްފިކެޓް އަންނަ އާދީއްތަ ދުވަހު ދޫކުރާގޮތަށް ހަމަޖެހިއްޖެއެވެ.\nޑިޕާޓްމަންޓް އޮފް ޕަބްލިކް އެގްޒަމިނޭޝަންސް (ޑީޕީއީ) އިން ބުނީ، އޭލެވެލް ނަތީޖާ ސެޓްފިކެޓް މާދަމާއިން ފެށިގެން މިމަހުގެ 15 ވަނަ ދުވަހާ ހަމައަށް އިމްތިހާން ހެދި ސެންޓަރުތަކުންނާއި ޑީޕީއީ އިން ދޫކުރާނެ ކަމަށެވެ. ނަމަވެސް ހުކުރު ދުވަހާއި ހޮނިހިރު ދުވަހު ސަރުކާރު ބަންދުވާނެތީ ސެޓްފިކެޓް ދޫކުރަން ފަށާނީ އާދީއްތަ ދުވަހުއެވެ.\nއެގޮތުން އާދީއްތަ ދުވަހުގެ 8:30 އިން މެންދުރު 1:30 އަށް ޑީޕީއީ އިން ސެޓްފިކެޓް ނެގޭނެކަމަށާއި، ވަކި ސެންޓަރުތަކުން ސެޓްފިކެޓް ދޫކުރާނީ އެ ސެންޓަރުތަކުން ކަނޑައަޅާ ގަޑިތަކެއްކަމަށް ޑީޕީއީ އިން ބުންޏެވެ.\nޑީޕީއީން ބުނީ އަމިއްލަ ގޮތުން އިމްތިހާނުގައި ބައިވެރިވި ކެންޑިޑޭޓުންނަށް ނަތީޖާ ދޫކުރާނީ އިމްތިހާންގައި ބައިވެރިވި ކެންޑިޑޭޓްގެ އައިޑީކާޑް ހިފައިގެން އައުމުން ކަމަށެވެ. ބަދަލުގައި މީހަކު އަންނަ ނަމަ އެމީހާގެ އައިޑީކާޑާއި ކެންޑިޑޭޓްގެ އައިޑީ ކާޑު ގެންނަންވާނެ ކަަމަށްވެސް ޑީޕީއީން ބުންޏެވެ.


Shiya – Esfiya – Dhivehi Vaahaka Site\nގޭގައި އިނދެގެން ވެސް މުއްސަންޖަކަށް ވެވިދާނެ!\nއިންޓަނެޓް އާންމުވެ ކޮންމެ މީހަކީ ވެސް އިންޓަނެޓަށް ވަދެ ބޭނުން ކަމެއް ކުރެވޭނެ މީހަކަށް ވުމާއި އެކު އާންމުދަނީ ލިބޭނެ ވަރަށް ގިނަ ގޮތްތައް ވަނީ ލިބިފައެވެ. އެގޮތުން ވަރަށް ގިނަ ދިވެހިން...\nރާޔާ ދިއުމާއި އެކު ނިޔާމްވެސް ކޮޓަރިއަށް ވަދެ ނިދާލުމަށް އޮށޯތެވެ. ނިދިއައިސްފައި ހުރިވަރުން އޮށޯތުމާއިއެކުހެން ނިދިއްޖެއެވެ. ”ރީތި އަންހެން ކުދިން އަހަރެން ދުށީމެވެ. ނަމަވެސް ރާޔާ ފަދަ ކުއްޖެއް އަދި އަހަރެން ނުވެސް ދެކެމެވެ. އެއީ މުޅިން އެހެން...\n” މިރޭ އަދި އެހާ ފަސޭހައިން ނިދޭނެއޭ ހީނުކުރައްޗޭ!… އަހަރެން މިރޭ ނަޖޫ ނިދިޔަކަ ނުދޭނަން.. ” ޝިޔާޒް އެހެން ބުނަމުން ނަޖުވާ ގައިގަ ބާރަށް ބައްދައިލިއެވެ. ”މިއުފާވެރި ރޭ އަހަރެން ބޭނުންވަނީ ނަޖޫ އާއި އެކީ ހޭދަކުރަން.. ” މިރޭ ހާދަ ލޮތްބެއް ތިވަނީ..! ” ނަޖުވާ އެހެން ބުނަމުން ހިނިތުން ވެލިއެވެ. ”އަހަރެން މިރޭ ބޭނުންވަނީ ނަޖޫ ހިތް ފުރެންދެން ލޯބި ދޭން… ނަޖޫ ހިތްހަމަ ޖެހޭވަރަށް ، ނަޖޫ ބޭނުންވާ ވަރަށް، ” ޝިޔާޒް ބުންޏެވެ. ”މިރޭގެ ހަނދާންތައް އަހަރެންގެ ހިތުގައި އަބަދައްވެސް ފޮރުވާނަން.. ޝިޔާޒް ދުވަހަކުވެސް އަހަންނަށް ތި ދޭ ލޯބި ހަނދާން ނައްތާ ނުލާތި އިނގޭ! އަހަރެން އަބަދުވެސް ޝިޔާޒް އާއި އެންމެ ގާތުގައި ވާނަން،” ނަޖުވާ ޝިޔާޒްގެ މޭމަތީގައި ބޯ އަޅާލިއެވެ. އަދި ޝިޔާޒްގެ ކަނދުރާގައި ފިރުމަން ފެށިއެވެ. ޝިޔާޒް އަށް ކުރެވެމުންދިޔަ މަސްތީ އިހްސާސްތަކުން ދެލޯ މަރައިލިއެވެ. ހިޔާލުތަކުން ނަޖުވާ އަށް ދުރުވެވުނެވެ. އަދި ފޮޓޯ އަލްބަމް ނަގާފައި ޝިޔާޒްގެ ފޮޓޯ އަކަށް ބަލަންފެށިއެވެ. ނަޖުވާގެ ހިތައް އަރަމުން ދިޔައެވެ. ” އެރޭ ހާދަ ލޯބިން…… ޝިޔާޒް އަހަންނަށް ލޯބިދިނެވެ. އެރޭ ޝިޔާޒް ހާދަ ލޯބިން އަހަރެންގެ ގައިގައި ފިރުމައިދިނެވެ. ޝިޔާޒްގެ ލޯބިން އެރޭ އަހަރެންގެ ހިތް ފުރުނެވެ. އެރޭގެ އެތަކެއް ހަނދާންތަކެއް އަހަރެންގެ ހިތުގައި ފޮރުވިފައި ވެއެވެ. އެރޭގެ މަތިން ޝިޔާޒް ފަހަރެއްގައި ހަނދަން ނެތުނަސް އަހަރެން ހަނދާން ނުނެތޭނެވެ.” ނަޖުވާ އަލްބަމް ލައްޕައިލިއެވެ. އަދި އަލްބަމް ހިފައިގެން ނަޖުވާ ހިނގައިގަތީ އަލަމާރިއާ ދިމާއަށެވެ. އަލްބަމް އޮންނަތަނުގައި އެ ބޭއްވުމަށްފަހު ، ނަޖުވާ އަލަމާރީގެ މަތީ ވަތްގަނޑު ހުޅުވައިލިއެވެ. އެއީ މީގެ ކުރިން ނަޖުވާ ހުޅުވައި އުޅުނު ވަތްގަނޑެއް ނޫނެވެ. އާންމުކޮށް ޝިޔާޒް ބަހައްޓަނީ އެ ވަތްގަނޑު ތަޅުލައިފައެވެ. ނަމަވެސް މިފަހަރު ހުރީ ވަތްގަނޑު ތަޅު ނުލައިކަމުން ތަޅުގައި ހިފާލިއިރަށް ވަތްގަނޑު ފަސޭހައިން ހުޅުވިއްޖެވެ. ވަތްގަނޑު ތެރޭގައި ވަރަށް ގިނަ ފޮތްތަކުގެ އިތުރުން އަލްބަމަކާއި އެގްޒަމިނޭޝަން ޕޭޑެއް ވެސް އޮތެވެ. ނަޖުވާ އެއަލްބަމާއި އެ އެގްޒަމިނޭޝަން ޕޭޑް ނެގިއެވެ. އެވަގުތު ނަޖުވާގެ ހިތައް އެރީ އެއްދުވަހަކު ޝިޔާޒް ބުނެފައިވާ ޖުމްކައެކެވެ. ”މިވަތްގަނޑުގައި ހުންނަނީ އަހަރެންގެ ވަރަށް މުހިއްމު އެއްޗެހިތަކެއް ނަޖޫ މީގައި ހުންނަ އެއްވެސް އެއްޗެއް ނުބަލާތި….” ނަޖުވާ އަލްބަމް އަދި އެގްޒަމިނޭޝަން ޕޭޑް ވަތްގަނޑަށް ލިއެވެ. ދެން ނަޖުވަާ އިޅުކޮޅެއް ވަންދެން ވިސްނަން ހުއްޓެވެ. ނަޖުވާ ވިސްނަމުން ދިޔައީ ޝިޔާޒް އެހެން ބުނި ސަބަބަކާ ދޭތެރޭގައެވެ. ނަޖުވާ ގަޑިއަށް ބަލައިލިއެވެ. ޝިޔާޒް އޮފީހުން އަންނަވެސް ގަޑި ޖެހެނީއެވެ. ނަޖުވާ އަނެއްކާވެސް އެ ވަތްގަނޑު ތެރެއިން އަލްބަމް އަދި އެގްޒަމިނޭޝަން ޕޭޑް ނެގިއެވެ. އެވަގުތު ޕޭޑް ތެރެއިން ސިޓީ އުރައެއް ވެއްޓުނެވެ. ނަޖުވާ ކުޑަކޮށް ގުދުވެލާފައި ތަޅުންގަނޑު މަށްޗައް ވެއްޓިފައިވާ ސިޓީއުރަ ނެގިއެވެ. އަދި ތެދުވަމުން ސިޓީ އުރައަށް ބަލާލި އިރު އެ ސިޓީ އުރަ އޮތީ ކަނޑާފައެވެ. ނަޖުވާ އަވަހަށް ސިޓީއުރަ ހުޅުވައި ބަލާލިއެވެ. އޭގެ ތެރޭގައި އޮތީ ހިކިފައި އޮތް ފިނިފެންމަލަކާއި ...\n”އެއީ ކޮން ރަށެއްގެ ކުއްޖެއް ކަމެއް ނޭނގޭ. ކިހިނެއްވީތަ؟ ޖުމާގެ ވާހަކަ ތިއެހީ؟” ނަޖުވާގެ ހިތް އަވަސްވާ ގޮތްވިއެވެ. ”ޖުމާ ކިޔާ އަހަރެންގެ ރަޓެއްސެއް މިރަށުގައި އުޅޭ. އަހަރެން މިބުނާނާ ޖުމާ އުޅެނީ މީހަކާވެސް އިނދެގެން އޭނަ ކުރިން އުޅުނީ މާލޭގައި. މީހަކާ އިނދެގެން އޭނަ ރަށަށް ބަދަލުވީ. ޖުމާގެ މާޒީގެ ވާހަކަތަކެއް އަހަންނަކަށް ކިޔައެއް ނުދޭ… އަހައްނަށް އެނގެނީ ޖުމާ ކައިވެނި ކުރިފަހުން އޭނަގެ ދިރިއުޅުމުގައި ދިމާވަމުން ދިޔަ ކަންތައްތައް….” ޝާނާ ކިޔައިދިނެވެ. ނަޖުވާ ފުންނޭވާއެއްލިއެވެ. ”ވެދާނެ އެއީ ޝިޔާޒް ކުރިން ރައްޓެހިވި ޖުމާ ކަމައްވެސް…. ޝާނާ! ޖުމާގެ މާޒީއާ ބެހޭގޮތުން ޖުމާއާ ސުވާލު ކޮއްލަބަލަ!” ނަޖުވާ ބުންޏެވެެ. އާނ! އަހަރެން ޖުމާއާ ވާހަކަށް ދައްކައިގެން އޭނަގެ މާޒީގެ ކަންތައްތައް ހޯދޭތޯ މަސައްކައި ކުރާނަން. ނަޖޫ! ދެން އަހަރެން މިވަގުތު ފޯނު ބާއްވަނީ. އެހެން ދުވަހަކުން އަދި ގުޅާނަން” ”ވަރަށް އުފާވެއްޖެ ޝާނާ ގުޅީމަ..މަންމައަށް ވަރަށް ގިނައިން ސަލާން ބުނޭދޭތި!’ ‘ ނަޖުވާ އެހެން ބުނެފައި ފޯނު ކަނޑައިލިއެވެ. ފޯނު ބާއްވާފައި ޝާނާ ދެއްކި ވާހަކަތަކާއި ދޭތެރޭ ވިސްނަން ނަޖުވާ އިރުކޮޅެއް ވަންދެން ހުއްޓެވެ. ހަވީރުގެވަގުތެވެ. ލިމްޔާއާއެކު ޖުމާނާ އިނީ އަތިރިމަތީގައި އިށީނދެގެންނެވެ. ޖުމާނާ، ލިމްޔާއަށް ކިޔައިދެމުން ދިޔައީ ޝާނާ އެކު ލަމްހާގެ ގެއަށް ދިޔަ ދުވަހުގެ ވާހަކަތަކެވެ. ޖުމާނާ އެ ވާހަކަތައް ކިޔައިދެމުން ދިޔަ ވަރަކަށް ލިމްޔާގެ މޫނަށް ވެރިވަމުން ދިޔައީ ހައިރާންކަމެވެ.” ލަމްހާ ހާދަ ގޯހޭދޯ!… އަހަރެން ހިއެއް ނުކުރަން ލަމްހާއަކީ އެކަހަލަ ކުއްޖެއް ކަމަކަށް.. ޖުމާގެ ފިރިމީހާ ނޫން އެހެން މީހެއް ލަމްހާއަށް ނުފެނުނީތަ؟ އެފާޑަށް އުޅޭ އަންހެނުން ދެކެ އަހަރެން ވަރަށް ފޫހިވޭ ” ލިމްޔާ އިނީ ލަމްހާ ދެކެ ވަރަށް ރުޅި އައިސްފައިއެވެ.. ޖުމާނާއަށް ރޮވެންފެށި އެވެ. ޖުމާނާ ރޯތަން ބަލަން އިންނަން ލިމްޔާއަށް ވަރަށް އުނދަގޫވިއެވެ. ލިމްޔާ ކޮޅަށް ތެދުވިއެވެ. އަދި ޖުމާނާގެ އަތުގައި ހިފައި ކޮޅަށް ނެގިއެވެ. ” ނުރޮއި ހުއްޓާލާ! އަހަރެން ވަރަށް ދެރަވޭ ޖުމާ ރޯތީ….. އިރާދު ކުރެއްވިއްޔާ ޖުމާއަށް ދެރަގޮތެއް ނުވާނެ…” ލިމްޔާ ބުނެލިއެވެ. ޖުމާނާގެ ދެލޮލުން ކަރުނަ ފޮހެލުމަށްފަހު، ލިމްޔާ އާއި އެކު ހިނގައިގަތެވެ. ޝިޔާޒް އޮފީހުން އައިއިރު ނަޖުވާ އުޅެނީ ރޯދަ ވިއްލަން ކާ އެއްޗެއް ތައްޔާރު ކުރާށެވެ. ރޯދަވިއްލައިގެން ކާން ޝިޔާޒް އެންމެ ރަނގަޅީ ފެންފޮޅިއާއި އަލުވި ރިހައެވެ. ޝިޔާޒް އައީ ފިހެން ވެގެން މަހެއްވެސް ގަނެގެންނެވެ. ޝިޔާޒް ފެނުމުން މަލްޝާ ދުވެފައި ގޮސް ޝިޔާޒްގެ ގައިގައި ބައްދާއިގަތެވެ. ” ދަރިފުޅު އިހަށް ދުރުގައިހުރޭ! ބައްޕަ އަތުގައި މިހުރީ މަސް… ދަރިފުޅުގެ ހެދުން ހަޑިވެދާނެ…...\nވެނީ ކަރުނަ 6\nރާޔާ ނިޔާމްއާ ދިމާއަށް ފުން ނަޒަރަކުން ބަލައިލިއެވެ. ފައިތިލައިން ފެށިގެން ބޮލާއި ހަމައަށެވެ. ރާޔާގެ ދެ ލޯ ފެންކަޅިވިއެވެ. އެޔާއެކު ނިޔާމް އަށް ހިންދިރުވައިލެވުނެވެ. ހިކެމުން ދިޔަ ތުންފަތް ދުލުން ތެންމައިލެވުނެވެ. ގަދަކަމުންނެވެ. އެޔާއެކު ދެފަރާތަށް ބޯ ހޫރުވައިލައި ގޮނޑިއާ...\n” އަހަރެން ޖުމާނާ އަށް އަނިޔާ މިކުރީ ކީއްވެކަން މި ބުނަނީ…. އަހަރެންގެ ފޯނުން އަހަންނަށް ސިއްރުން ޝިޔާޒް ކިޔާ މީހަކަށް ޖުމާނާ ގުޅީމެއްނު….ޖުމާނާ ހީކުރީ އަހަންނަށް ވަގަށް ފޯނު ހިފައިގެން...\nނިޔާމް އަށް ހުރެވުނީ ބުނާނެ އެއްޗެއްވެސް ނޭގިފައެވެ. ނިޔާމް އޭނާގެ ދެ އަތުން ރާޔާގެ ބޮލުގައި ނިކަން ލޯބިން ފިރުމާލިއެވެ. ނިޔާމްގެ މޭގައި ރާޔާ ބޯއަޅާލައިގެން ރޮނީއެވެ. ނިޔާމް ރާޔާއާ ވާހަކަ ދައްކަން އުޅެއުޅެވެސް އެކަމެއް ވާގޮތެއް ނުވިއެވެ. ނިޔާމް ރާޔާގެ ދެލޮލުން ފައިބަމުންދިޔަ ކަރުނަތައް ފުހެލިއެވެ. ނިޔާމް ގައިގައި ރާޔާ ބައްދައިގެން ހުރުމުގެ ސަބަބުން ނިޔާމް ވެސް ހުރީ ކޮންމެވެސް ވަރަކަށް ތެމިފައެވެ. ނިޔާމް ރާޔާ އާއި ކުޑަކޮށް ދުރުވެލިއެވެ… އޭރުވެސް ވެހެމުންދިޔަ ވާރެއަކަށް ބަދަލެއް ނާދެއެވެ. ނިޔާމް ބަލަން ނުހުރެ ރާޔާ އެތެރެއަށް ވެއްދިއެވެ… އަދި އަލަމާރިން ތުވާއްޔަކާއި ހުދު ކުރުތާއެއް...\nވޭނީ ކަރުނަ -4\nހައިރާން ވެފައި އެތަށް އިރެއް ވަންދެން ރާޔާ ހުއްޓެއެވެ. ” ކަލޭ ކޮންތަނެއްތަ ތިބަލަނީ؟..” ޒުބޭދާ ރުޅިއައިސްފައިވާ ރާގަކަށް ރާޔާއާ ދިމާއަށް ބުނުމުން ރާޔާ ދުވެފައިގޮސް ކޮޓަރިއަށް ވަނެވެ…. މީހަކާއި އިނދެގެންހުރެ އަހަންނަާ...\nޒޭން ބޭސްކޮތަޅު ހަވާލު ކުރުމަށް ގާޑް ފަރާތުން ހުއްދަ އަށް އެދުނެވެ. ބޭސް ކޮތަޅު ދިނުމަށްފަހު ނިކުތުމަށް ގާޑް ބުނުމުން ލޫކަސް ބޭސް ހިފައިގެން އެތެރެއަށް ވަންއިރު ޒޭން އިނީ ލަޔާލީ އަތުގައި...\nއެވަގުތު އިމާއަށް ދެލޯމަރައިލެވުނެވެ. ލޯ މަރައިލުމާއި އެކު ކުރިމަތިން ޒޭން ސިފަވިއެވެ. ވަގުތުން އީމާ ނާހިލް އާ ދުރަށް ޖެހިލިއެވެ. ކުޑަވަގުތު ކޮޅަކަށް ނަމަވެސް ޒޭން އަށް ބޭވަފާތެރި ވެވުނީހެން އީމާ އަށް...\nނަމަވެސް…5ވަނަބައި\nއެއީ ޖުމާނާގެ އުފަންދުވަހެއްގައި ނަނގާފައިވާ ފޮޓޯއެކެވެ. ދެމީހުން އެކުގައި ނަނގާފައިވާ ފޮޓޯ ތަކުގެ ތެރެއިން ދެމީހުން އެކުގައި ނަނގާފައިވާ ފޮޓޯ އެކެވެ. އެ ފޮޓޯގެ ކޮޕީއެއް ޖުމާނާ އޭރު ޝިޔާޒަށްވެސް ދިނެވެ. އަހަރެން...\n”ހޫމް… ނާހިލް މީ…. އީމް ކީއްވެ ނަމްބަރ ޗޭންޖް ކުރީ.. ރުޅިއައިސްގެންތަ؟ ނާހިލް އެހެން އަހާލުމުން އީމާ ހުރީ ބުނާނެ އެއްޗެއްވެސް ނޭނގިފައެވެ. ނާހިލް އަކީ ޒޭންގެ ކުރިން އީމާ ރައްޓެހިވެގެން...\nނަޖުވާގެ ހިތަށް އަރަމުން ދިޔައެވެ. ޝިޔާޒް އަށް ވެގެން އެއުޅެނީ ކީތް ބާއްވައެވެ؟ އޭނާ އަހަންނާދޭތެރޭ ހިތްހަމަ ނުޖެހިގެން އެއުޅެނީ ކޮންކަމަކާ ބާވައެވެ؟ އަހަންނަށް ކީއްކުރެވުނީ ބާވައެވެ.؟ ޝިޔާޒް މިހާރު އަހަންނާއެކު...\n“މަށަށް ޖެއްސުމެއް ކޮށްފަދޯ މީ. ކުޅިކަމުން އަނގައަށްލާން ނުކެރޭމި. ރަހައަކުން ރަހައެއް ނުލާ” ޒުބޭދާ ބާރަށް ބުނެލިއެވެ. ރާޔާގެ މޫނުން ދިލަނަގަންފެށިއެވެ. ރާޔާ ބޭނުންވީ އަވަހަށް މޫނު ސާފުކޮށްލަން ދާށެވެ. ރާޔާ ލޮލުން...\nވަފާތެރި މަވީމޭ….5ވަނަބައި\nލަޔާލީ ހަށަމްބަނދެގެން ހުރެ ލޫކަސް އަށް ވިސްނުވައި ދެވޭތޯ މަސައްކަތް ކުރަމުން ދިޔައެވެ. ލަޔާލީ ހިތުގައި އަބަދުވެސް ވަނީ ޒޭންގެ ނަމެވެ. ނަމަވެސް ލަޔާލީ ޒޭން މަތިން ހަނދާންކުރާކަށް މިހާރަކު ބޭނުމެއްނޫނެވެ....\nނަމަވެސް…3ވަނަބައި\nޝިއާޒް ހުރީ ފާހަނާގައި ފެންވަރާށެވެ. މާގަނޑުން ފެންތައް ޝިޔާޒްގެ މޫނަށް އޮހެމުން ދިޔައިރުވެސް ޝިޔާޒްގެ ލޯ ކުރިމަތިން ސިފަވަމުން ދިޔައީ ޖުމާނާގެ ރީތި ތަސްވީރެވެ. ހަނދާކުރަން ބޭނުން ނުވިޔަސް ޝިޔާޒް ހިތުގެ...\nރީތި ސޫރައެކޭ 4-\nލޯބިނުވިޔަސް ފިރުމާލަދީ 11


BML Ge Eheegai Goidhoo Gai Tharaggee Kuri Barbeque Sarahahdhu Varah Furihama - Vaguthu\nބީއެމްއެލްގެ އެހީގައި ގޮއިދޫގައި ތަރައްގީކުރި ބާބަކިޔު ސަރަހައްދު - ފޮޓޯ: ބީއެމްއެލް\nބޭންކް އޮފް މޯލްޑިވްސް (ބީއެމްއެކް)ގެ ކޮމިއުނިޓީ ފަންޑުގެ ދަށުން ގޮއިދޫ ސްޕޯރޓްސް އެންޑް ޔޫތު ޑިވެލޮޕްމަންޓް ސޮސައިޓީގެ ފަރާތުން ބ. ގޮއިދޫގައި ބާބަކިއު ހެދުމަށް ހާއްސަ ސަރަހައްދެއް ގާއިމްކޮށްފިއެވެ.\nބާބަކިއު ހެދުމަށް ފަރުމާކޮށްފައިވާ މިތަން ތަރައްގީކޮށް އާންމުންނަށް ބޭނުން ކުރެވޭނެހެން މިހާރު ވަނީ ހުޅުވާލާފައެވެ. އާއްމުކޮށްފައިވާ ފޮޓޯތަކުން މިތަން ވަރަށް ފުރިހަމަ ކަމަށް ދައްކައެވެ.\nއެގޮތުން މި ތަން ފަސޭހަ ކަމާއެކު ބޭނުންކުރެވޭނެ ގޮތަށްހިޔާވާނެ ގޮތަށް ހަޓް ހަދައި، ބާބަކިއު ހެދުމަށާއި ކައްކާ ކެއުމަށް ބޭނުންކުރާނެ ބެންޗާއި މޭޒް ބަހައްޓާފައިވެއެވެ. އަދި ކުނި އެޅުމަށް މި ސަރަހައްދުގައި ވަނީ ޑަސްބިންވެސް ބަހައްޓާފައެވެ.\nބީއެމްއެލްގެ ޕަބްލިކް ރިލޭޝަންސް މެނޭޖަރ މުހައްމަދު ސައީދު ވިދާޅުވީ، ބީއެމްއެލް ކޮމިއުނިޓީ ފަންޑުގެ ދަށުން ފާހަގަކޮށްލެވޭ އެތައް ޕްރޮޖެކްޓެއް ހިންގުމަށް އެހީތެރިކަން ފޯރުކޮށްދެވިފައިވާ ކަަމަށެވެ. އަދި މި ޕްރޮޖެކްޓަތަކާއެކު ރަށްރަށަށް އުމްރާނީ ގޮތުންނާއި އިޖްތިމާއީ ގޮތުންވެސް އިތުރު ފުރިހަމަކަމެއް ގެންނާނެ ކަމަށް ވިދާޅުވިއެވެ.\n"ގޮއިދޫގެ ކުދިބޮޑު އެންމެން ހިތްފަސޭހަކަމާއެކު ވަގުތު ހޭދަކޮށްލަށް އުފާވެރި މާހައުލެއް ގާއިމް ކުރުމަށް މި ފަންޑުގެ ދަށުން މި ޕްރޮޖެކްޓަށް އެހީތެރިވެ އަދި ކާމިޔާބުކަމާއެކީ ނިންމާލެވުނު ކަމީ އަޅުގަނޑުމެންނަށް ލިބުނު ވަރަށް ބޮޑު އުފަލެއް."ސައީދު ވިދާޅުވިއެވެ.\nގޮއިދޫ ސްޕޯރޓްސް އެންޑް ޔޫތު ޑިވެލޮޕްމަންޓް ސޮސައިޓީގެ ރައީސް ހަސަން ނިޒާމް ވިދާޅުވީ، ރަށުގެ ތުނޑި ޕިކްނިކް އޭރިޔާއަކަށް ހެދުމުގެ އެންމެ ބޮޑު މަގުސަދަކީ ހިތްހަމަޖެހުމާއި އުފަލުގެ ތެރެއިން އެކުވެރި ބަދަހި އާއިލާތަކެއް އުފައްދާ އެއްބައިވަންތަ މުޖުތަމައުއެއް ބިނާކުރުން ކަމަށެވެ.\n"މި ޕްރޮޖެކްޓަށް ބޭންކް އޮފް މޯލްޑިވްސް އިން ވެދެއްވި އެހީތެރިކަމަށްޓަކައި ބޭންކަށް ހާއްސަ ޝުކުރެއް ދަންނަވަން. އަދި މި މަސައްކަތް ކާމިޔާބުކަމާ އެކީ ނިންމާލުމުގައި ރަށުގެ އެކި ރައްޔިތުންގެ ފަރާތުން ލިބުނު އެހީތެރިކަމަށް އެ ފަރާތްތަކަށްވެސް ވަރަށް ހާއްސަ ޝުކުރެއް ދަންނަވަން". އޭނާ ވިދާޅުވިއެވެ.\nއަހަރެންގެ ބޭންކް ކޮމިއުނިޓީ ފަންޑަށް ހުށަހަޅާ ޕްރޮޕޯސަލްތަކަކީ ހިލޭ ސާބަހަށް ކުރާ މަސައްކަތްތަކަށާއި، ތަޢުލީމާއި، ކުޅިވަރު ހަރަކާތްތަކުގެ އިތުރުން ތިމާވެށި ހިމާޔަތްކުރުން ފަދަ ކަންކަމަށް އަމާޒުކޮށްގެން ހުށަހެޅޭ ޕްރޮޕޯސަލްތަކެކެވެ. ކޮމިއުނިޓީފަންޑުގެ ދަށުން މިހާތަނަށް 60 ޕްރޮޖެކްޓެއް ހިންގުމަށް ވަނީ މާލީ އެހީތެރިކަންފޯރުކޮށްދީފައެވެ.


ތަރިކަ ރައްކާތެރިކޮށް ދަމަހައްޓަންވީ، އިޤްތިޞާދު ކުރިއަރުވައި އާމްދަނީ އިތުރުކޮށްދޭ ވަސީލަތެއް ކަމަށްވެސް ދެކިގެން: ރައީސް އިބްރާހީމް | Sandhaanu\nތަރިކަ ރައްކާތެރިކޮށް ދަމަހައްޓަންވީ، އިޤްތިޞާދު ކުރިއަރުވައި އާމްދަނީ އިތުރުކޮށްދޭ ވަސީލަތެއް ކަމަށްވެސް ދެކިގެން: ރައީސް އިބްރާހީމް\nތަރިކަ ރައްކާތެރިކޮށް ދަމަހައްޓަންވީ، އިޤްތިޞާދު ކުރިއަރުވައި އާމްދަނީ އިތުރުކޮށްދޭ ވަސީލަތެއް ކަމަށްވެސް ދެކިގެން ކަމުގައި ރާއްޖޭގެ ރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙު ވިދާޅުވެއްޖެއެވެ.\nކަޅުވަކަރު މިސްކިތާއި މިސްކިތް ވަށައިގެން އޮންނަ ޕާރކް ހުޅުވުމުގެ ރަސްމިއްޔާތުގައި މިއަދު ހެނދުނު ވާހަކަފުޅުދައްކަވަމުން ރައީސް އިބްރާހީމް ވިދާޅުވީ ކޯވިޑް-19ގެ ސަބަބުން، ކުރިމަތިވެފައިވާ އިޤްތިޞާދީ ހީނަރުކަމުން ސަލާމަތްވުމަށްޓަކައި، މި އަންނަ އަހަރުގެ ތެރޭގައި އިޤްތިޞާދީ ދާއިރާތައް އިތުރުކުރުމަށް ސަރުކާރުން ނިންމާފައިވާއިރު، ރާއްޖޭގައި ޘަޤާފީ ފަތުރުވެރިކަމެއް އާލާކުރެވޭނެ ގޮތަކާމެދު ވިސްނުން ބެހެއްޓުމަކީ މުހިންމު ކަމެއް ކަމުގައި ދެކެވަޑައިގަންނަވާކަމަށެވެ.\n“މި ޒަމާނުގައި ތަރިކަ އަގު ކުރެވޭގޮތަށް ބަލާއިރު، ތަރިކައަކީ އިޤްތިޞާދީ ވަރަށް މުހިންމު ވަސީލަތެއް. ޘަޤާފީ ތަރިކައަކީ، ފަތުރުވެރިކަން ވިއްކުމުގައި، ދުނިޔޭގެ ހުރިހާ ޤައުމުތަކެއްގައިވެސް ބޭނުންކުރާ އެންމެ މުހިންމު އެއް ވަސީލަތް.” ރައީސް އިބްރާހީމްގެ ވާހަކަފުޅު ކުރިއަށް ގެންދަވަމުން ވިދާޅުވިއެވެ. “ފަތުރުވެރިކަން އިޝްތިހާރު ކުރުމުގައި، ޘަޤާފަތާއި ތަރިކައާ ގުޅުވުމަކީ، އޭގެ ނަތީޖާ ވަރަށް ރަނގަޅު ކަމެއް.”\nކަޅުވަކަރު މިސްކިތަކީ ރާއްޖޭގެ ސިޔާސީ ޙަޔާތާ، ވަރަށް ބޮޑަށް ގުޅިފައިވާ ތަނެކެވެ. މިސްކިތް ބިނާކުރަން ފެށީ ދިވެހި ރަސްކަން، ދިޔަމިގިލީ ދަރިކޮޅުން، ހުރާ ދަރިކޮޅަށް ފުރޮޅިގެންދިޔަ ޙާދިޘާގެ ދުވަސްވަރުގައެވެ.\nމިސްކިތް ބިނާކުރުމަށް ފެށްޓެވީ މުޙައްމަދު ޝަމްސުއްދީން ދޭއްގެ ވެރިކަމުގައެވެ. މިސްކިތް ބިނާކުރުމަށް 16 އަހަރު ހޭދަވެގެންދިޔައިރު މިސްކިތް ނިންމައިލެވުނީ ޙަސަން ނޫރައްދީން އެކެއްގެ ވެރިކަމުގައި 1789 ވަނަ އަހަރުގައެވެ.\nކަޅުވަކަރު މިސްކިތަކީ އެއްތަނުން އަނެއްތަނަށް އެތައްފަހަރަކު ބަދަލުވެގެންދިޔަ މިސްކިތެކެވެ.\nކަޅުވަކަރު މިސްކިތް އެންމެ ފުރަތަމަ ބިނާކުރެވުނީ، ޗާނދަނީ މަގުގައެވެ. އެއަށްފަހުގައި ހީނާމާގޭ ދެކުނުން ކަރަންކާމަގާއި މަޖީދީ މަގާ ގުޅުނުތަނަށް ބަދަލުކުރެވުނެވެ.\nރައީސް އިބްރާހީމް ނާޞިރުގެ ވެރިކަމުގައި މިސްކިތް ނީލަންކިޔައި، ފުރަނަފުށްޓަށް އެ މިސްކިތް ބަދަލުކުރެވުނެވެ. އޭގެ ފަހުން ރައީސް އަލްއުސްތާޛު މައުމޫން ޢަބްދުލްޤައްޔޫމްގެ ވެރިކަމުގައި އެ މިސްކިތް ފުރަނައިން މާލެ ގެނެސް ސަލްޓަންޕާރކުގެ އިރު ދެކުނު ކަންމަތީގައި ބެހެއްޓިއެވެ. އޭގެ ފަހުން 2016 ވަނަ އަހަރު، ރައީސް ޔާމީނުގެ ވެރިކަމުގައި، އެ މިސްކިތް ރޫޅައިލީ ސަލްޓަން ޕާކް ތަރައްގީ ކުރުމުގެ މަޝްރޫޢުގެ ދަށުންނެވެ. ރައީސް ޔާމީނުގެ ވެރިކަމުގައި އެ ސަރަހައްދުގައި ހެދީ ވިންޓަރ ޕާރކެކެވެ.\n“ދިވެހިންގެ ފަންނުވެރިކަމާއި މަސައްކަތްތެރިކަމުގެ އެތައް ބާވަތެއް، މި މިސްކިތުން އަޅުގަނޑުމެންނަށް އެބަފެނޭ. އެއްކަމަކީ ގަލުވަޑާމުގެ މަސައްކަތް. ދެން ފެންނަނީ ލަކުޑީގައި ކޮށްފައިވާ ތެދުއުއި ވަޑާމުގެ މަސައްކަތާއި، ހިރިގަލުގައި ކަނޑައިނަގައިގެން ކުރެހުމާއި ލިޔުން. އޭގެ އިތުރުން، ލަކުޑީގައި ބިންވަޅު ނަގައިގެން ކުރެހުމާއި ލިޔުމާއި ލާފެންކުރުމުގެ މަސައްކަތްވެސް މި މިސްކިތުން ފެނިގެންދޭ.” ރައީސް އިބްރާހީމް މިސްކިތް ހުޅުވުމުގެ ރަސްމިއްޔާތުގައި ވާހަކަފުޅުދައްކަވަމުން ވިދާޅުވިއެވެ. “މި ހުރިހާ މަސައްކަތެއް، އޭގެ އެންމެ ފުރިހަމަ ދިވެހިވަންތަ ސިފަތަކާއެކު، މި ކުޑަކުޑަ މިސްކިތުން ފެންނަން އެބަހުރި. މިފަދަ ޘަޤާފީ ތަރިކައެއް އަޅުގަނޑުމެންގެ ތެރެއިން ނެތިގެންދިޔަނުދީ ރައްކާތެރިކުރުމަކީ، އަޅުގަނޑު ހިތުން ކޮންމެހެން ކުރަންޖެހޭނެ ކަމެއް. ރާއްޖޭގެ ތާރީޚީ ދިރާސާތަކަށްޓަކައިވެސް އެކަން އެބަ ކުރަންޖެހޭ.”\nރައީސް ޔާމީންގެ ވެރިކަމުގައި ސަލްޓަން ޕާކުން ނަގައި އެހެން ތަނަކަށް ބަދަލުކުރަން އުޅުނު ކަޅުވަކަރު މިސްކިތް މާލޭގައި ބެހެއްޓުމަކީ އެމްޑީޕީ ކޯލިޝަންގެ ރިޔާސީ ވައުދެކެވެ. މިސްކިތް ބެހެއްޓިފައި ހުރީ މިސްކިތް ކުރީންވެސް ހުރި ކޮށީގައި ޗާނދަނީ މަގަށް ވާގޮތަށެވެ.\n“ޢިމާރާތް ކުރުމުގެ ފަންނުވެރިކަމަށް ބެއްޔަސް، މިއީ ވަރަށް މުހިންމު މިސްކިތެއް. އަދި މި މިސްކިތް ބިނާކުރުމަށް ބޭނުންކުރެވިފައިވާ ތަކެއްޗަށް ބެއްޔަސް، މިއީ ވަރަށް ނާދިރު މިސްކިތެއް.” ރައީސް އިބްރާހީމް ވިދާޅުވިއެވެ. “ރާއްޖޭގައި ކަޅުވަކަރުން ޢިމާރާތްކޮށްފައިވާ، މިހާރު ފެންނަން ހުރި ހަމައެކަނި މިސްކިތަކީ މި މިސްކިތް.”\nކަޅުވަކަރު މިސްކިތަކީ 230 އަހަރަށްވުރެ ގިނަދުވަސް ވެފައިވާ މިސްކިތެކެވެ.\nމިއަދަކީ ރާއްޖޭ އިސްލާވީ ތާރީޚީދުވަހެވެ.\nރާއްޖޭ އިސްލާމްވީ ދުވަހުގެ މުނާސަބަތުގައި ރާއްޖޭގައި ކުރެވުނު އެންމެ މުހިއްމު ކަމަކީ ކަޅުވަކަރު މިސްކިތް އަލުންބަލުން ހުޅުވުމެވެ. ހުޅުވުމުގެ ރަސްމިއްޔާތުގައި އެމްޑީޕީގެ ރައީސް މުހައްމަދު ނަޝީދާއި ކެބިނެޓުގެ ބައެއް ވަޒީރުންނާއި ދައުލަތަށް ގިނަދުވަހު ޚިދުމަތްކުރައްވާފައިވާ ޢުމަރު ޒާހިރާއި ޢައްބާސް އިބްރާހީމް ފަދަ ބޭފުޅުން ބައިވެރިވެވަޑައިގަތެވެ.


Sarukaaruge Verinnah Nasheed Ge Inzaareh - Vaguthu\nސަރުކާރުގެ ވެރިޔަކު ވިޔަސް މުއައްސަސާއެއްގެ ވެރިއަކު ވިޔަސް މަޖިލިހަށް ވަޑައިގެން އިތުރުފުޅު ހައްދަވާ ނަމަ އެއީ ޖިނާއީ ކުށެއް ކަމަށާއި އަދި އެކަން ތަހުގީގު ކުރުމަށް ފަހު ދައުވާ ކުރަން ޕްރޮސެކިއުޓަ ޖެނެރަލް ޕީޖީ އަރިހުގައި އެދިވަޑައިގަންނަވާނެ ކަމަށް ވިދާޅުވެ ސަރުކާރުގެ ވެރިންނަށް މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ވަރުގަދަ އިންޒާރެއް ދެއްވައިފިއެވެ.\nމަޖިލިހުގެ މިއަދުގެ ޖަލްސާ ނިންމަވާލެއްވުމުގެ ކުރިން ނަޝީދު ވިދާޅުވީ ބައެއް މުއައްސަސާތަކުން ވަޑައިގަންނަވާ ބޭފުޅުން އިތުރުފުޅު ހައްދަވާ ކަމަށް ޝައްކު ކުރެވޭ ކަމަށް ކޮމިޓީތަކުގެ މުގައްރިރުން އެމަނިކުފާނު އަރިހުގައި ވިދާޅުވާ ކަމަށެވެ.\n"ސަރުކާރުގެ ވެރިއެއް ނުވަތަ މުއައްސަސާއެއްގެ ވެރިއަކު ވިޔަސް، މަޖިލިހަށް ވަޑައިގެން ދޮގު ހައްދަވާ ނަމަ، އެއީ ޖިނާއީ ކުށެއް, ދެން ބޭފުޅަކު އެ ބާވަތުގެ ކަމެއް ކުރައްވާ ކަން ފާހަގަ ކުރެއްވިއްޖެ ނަމަ ތަހުގީގު ކުރެވޭނެ" ރައީސް މުޙައްމަދު ނަޝީދު ވިދާޅުވިއެވެ.\nއެމްއެމްޕީއާރްސީގެ ހިޔާނާތާއި ބައެއް މަރުތަކާ ގުޅޭ ބޮޑެތި މައްސަލަތަކުގައި އެކި މުއައްސަސާތައް ހާޒިރުކޮށް ސުވާލުކޮށްފައިވާއިރު މަޖިލީހުގައި ކޮންމެ ދުވަހެއް ކަހަލަ ގޮތަކަށް ކޮމިޓީތަކަށް ވުޒާރާތަކާއި މުއައްސަސާތަކުގެ ވެރިން ހާޒިރުކޮށް ސުވާލު ކުރެއެވެ.\nޖުލައި 17, 2019 15:55\nދޮގުހަދައިގެން ތަކުރާރުކޮށް ވާހަކަ ދެއްކީމަ ފަހުން އެ ދޮގު ތެދެއްކަމަށް މީހުން ޤަބޫލުކުރާނެ ކަމަށް އެމީހުންނަށް ދަސްކޮށްދިނީ މިކަލޭގެ އެވެ. އެހެންވީމާ އެމީހުންނަށް ދަސްކޮށްދިން ކަންތައް ފަރިތަކުރަނީ އެވެ. މީހުން ދޮގުހަދާ ވާހަކަ މިކަލޭގެ ދެއްކަން މިކަލޭގެ ލަފެއް ހަޔާތެއް ނެތީމާ މަ ހަމަ އަންތަރީސް ވެއްޖެއެވެ.\nޖުލައި 17, 2019 16:10\nmee anekkaa kon thaaku buraancheh?\nޖުލައި 17, 2019 16:12\nކަލޭމެން މަޖިލީހުގައި ތިބެ ދޮގުހަދަނީ ކޮނތާކުން ލިބިފައި އޮތް ހުއްދައެއްގެ ދަށުން؟\nޖުލައި 17, 2019 16:15\nއެބުނީ ބީއެމްއެލް ގެ ވާހަކަ.. މި ރޯގާޔަށްވުރެ ދޮގުހަދާ މީހަކު ނޫޅެ.\nޖުލައި 17, 2019 16:20\nތިމަން މަނިކުފާނު ނުހިމެނޭގޮތައް\nޖުލައި 17, 2019 16:28\nކަލޯ ތިތާތިބީ ހުސްދޮގުހަދާ އެމްޑީޕީ މީހުން ތިޔަބޭފުޅާވެސް ތީ ތިކަމަށް ނަމްބަރުވަން .\nޖުލައި 17, 2019 16:32\nސަރުކާރު ހިންގަން ޖެހެނީ މަޖްލީހަކުން ނޫނެވެ.\nޖުލައި 17, 2019 16:43\nހަމަ ހިނި އަންނަނީ ކުރިން ހެދިގޮތައް ނަހަށްދަވައްޗޭ ރަށްޔަތުން ގެ ގެއަށް މިފަހަރު ކިހާވަރެއް ވާނެބާ..\nޖުލައި 17, 2019 16:48\nމޮޔަ ނަސީދު ބުނަނަން ވާހަކައެއް ކަލޭތީ މަސްއޫރު ވާވެގެން ފޮނިއަންގަތަޅާ މީހެއް ކަލޭ ތިހެން ބުނީމުން ފުލުހުންނާ ދިމާލަވެސް ވައްޓާލި ދުވަހު "ތިހިރީ ތިކުދިން ކުސެއް ކުރެވިފައޭ " ކިހިނެއް ވީ ކަލޭ އެންމެފަހުން އޮފީހުން ބޭރުކޮލީ އަހަރުމެން. ވީމާ މާ އަގަބޮޑު ނުވެ ތިތާގައި އިންދޭ ނޫނީ އަނެއްކާވެސް ކަލޭ ދިމާލަށް އަހުރުމެން ދާންޖެހިދާނެ.\nޖުލައި 17, 2019 16:54\nކަލެއަށްވުރެން ބޮޑު ދޮގު ވެރި މުނާފިގެއް މި ރާއްޖެއަކު ނެތް. ދެން ކޯޗެކޭ ތިޔަ ކިޔަނީ\nޖުލައި 17, 2019 17:06\nތީ ރަނގަޅު ގޮތެއް. ނަމަވެސް ތިވިދާޅުވާ ބަސް ރައްދުވަނީ ވަކި ބަޔަކަށް ކަމަށްވާތީ ދެރަވަނީ. މަށާ، މަހިތް އެދޭބަޔަކު ވިއްޔާ. އަދި މަހިތްއެދޭ ގޮތަށް ބުނާ އެއްޗެއް ވިއްޔާ ހަދަނީ ތެދު ، ނަމަވެސް މަ ހިތްނޭދޭ މީހަކު، މަހިތް ނޭދޭ ގޮތަކަށް އެއްޗެއް ބުނެފިއްޔާ އެއީ ދޮގު. ( މިގޮތް މިހާރު އަހަރަމެންގެ ސަގާފަތާ ނުގުޅޭ ) އެއަށްވުރެ މީހުން މާތަހުޒީބު ވެއްޖެ. ރާއްޖޭގެ މަދުބަޔަކު ނޫނީ ސިޔާސީމީހަކު ތެދެއް ހަދާފާނެ ކަމަކަށް މިހާރު ގަބޫލެއް ނުކުރޭ. އަޅެ އެހެން ދުނިޔެއެއްވެސް އެބައޮތޭ. އަޅެ ދެންފަހެ ބަޔަކު މޮޔަނުވާނެތަ.\nا س ق ي\nޖުލައި 17, 2019 17:18\nމިހާރު އެބަ ރަނގަޅުވެ ފެހުނުއިލޮށި ތިހެރަ\nޖުލައި 17, 2019 17:23\nމިހާރު އެބަ ރަނގަޅުވެ ފެހުނުއިލޮށިތިހެރަވަންނަނި ލޮލަށް\nޖުލައި 17, 2019 18:25\nކޯލިޝަން އޮތަސް ބިލްތައް ހުށަހަޅަނީ ޖޭޕީއާ މަޝްވަރާނުކޮށް ބުނާނަމަ އައި ކާންޓް ބްރީދް ތަމެން ތިޔާ ދައްކާ ކަނޑުކޮސް ވާހަކަ ތަކުން އައި ސަފަރ އޮފް ނޮޓް ބްރީދިންގް އައި ޑޯން އީވެން ނޯ ވަޓް ނޮންސެންސް އާރ ޔޫ ޓޯކިންގް އެބައުޓް ސަބަބަކީ ރައްޔިތުންގެ މަޖްލީހުގެ ސުޕަރ މެޖޯރިޓީ ރައްޔިތުން އެމްޑީޕީ އަށް ދިނުމުން އެވާނީ ބޮޑު އޮޑިއަށޭ އޮޑި ނުޖެހޭނެއޭ ބޮއްކުރާ ދޮށަށް ކަނބަން ކީޕް ޔުއަރ ވޮއިސް ޑައުން ޖޭޕީ މާޒީ އެއީ މާޒީއޭ ކުރިއަށް ބަލާށޭ ނައު ޔޫ ގެޓް އިޓް ޖަސްޓް ގޮނާ ސްޓޭންޑް ދެއަރ އެން ވޮޗް މީ ދެޓްސް އޯލް ރައިޓް ބިކޮޒް އައި ލަވް ދަވޭ ޔޫ ރިއެކްޓް އޮން އިޓް...\nޖުލައި 17, 2019 18:43\nތިކަމުގެ ޒާތުގައި ތިޔަގޮތް ރަގަޅު. ދެރައީ މަޖުލިސް ގެ ރައީސާ މެމްބަރުން ތިޔަ ލިސްޓްގައި ނުހިމެނުކަން. ކޮމެޓީތަކަށް ޙާޒިރުކޮށް ސުވާލުކޮށް ނުހެދިޔަސް މަޖުލިސްގެ ތަޅުމުގައި ދައްކަވާ ވާހަކަތަކަށް ބަލާއިރު ދޮގު ހައްދަވާކަމަށް ޝައްކުވަންޏާ ތަޙްޤީޤުކޮށް ފިޔަވަޅު އެޅެންޖެހޭނެ. މިހާރުވެސް ހ.ހާޖަރާގޭ ޢަބްދުﷲ ލުޠުފީ އެމްބެސީއަށް ވަންކަމަށް ފޮރިން މިނިސްޓްރީއިން ޢާންމު ކުރި ތާރީޚާ މަޖުލިސްގެ ރައީސް ހާމަކުރެއްވި ތާރީޚް ތަފާތު. ދޮގުހެދީ މިނިސްޓްރީންތޯ މަޖުލިސް ރައީސްތޯ ސާފުކުރަން ތަޙްޤީޤް ކުރަން މިއޮތީ ޖެހިފައި.\nޖުލައި 17, 2019 19:08\nތިޔަ ކުރާ ސުވާލުތަކުން ވާކަމެއް ހަރާން. ލާދީނީ ބައިގަނޑުވެސް ހަދަނީ ދޮގު. އަންނަ މީހުންވެސް ހަދަނީ ދޮގު. ދޮގާ މަކަރާ ހީލަތުން ފުރިގެންވާ ސަރުކާރެއްގައި އޮންނާނީ މުޅިންވެސް ދޮގާ މަކަރާ އޮޅުވާލުން. ބަލަ އިސްތިއުފާ ދިން ދުވަހު ބޮލުގައި ބަޑި ޖެއްސިއްޔޭ ކިޔައިގެން ރަންނަމާރިވެސް ހެދީ ބޮޑު ދޮގެކޭ. އެހެންވީ ބޭޒާރުވާން އަނގަަފުޅު ނުވީދާ.\nއެޖެންޑާ 19 ފައި\nޖުލައި 17, 2019 19:23\nމީނަ ހީވަނީ މަޖިލިސް ރައީސްކަން ލިބުނީމަ މުޅިދައުލަތުގެ ނިޒާމުފުނޑާލާ ސަރުކާރުގެ ވެރިންނަށް ބިރުދައްކާ ކޮމެޓީތަކަށް ހާޒިރުކޮށް ! މީނަގެވެރިކަމެއްކަން މޯދީ އަށް ދެއްކުން\nއިބޫ އެބަޖެހޭ މީނަސައިޒް ކުރަން !\nމިހާރު3ބާރަކީވެސް އަންނި !. މީޖަޒީރާ ޑިމޮކްރެޓިކްއޮޅާލާފަ\nބޮޑުއީދުގެ ފަހުން އޮތީ ވަޒީރުންގެ ނޯކޮންފިޑެންސް !!!\nޖުލައި 17, 2019 19:37\nދުނިޔެއިން އެންމެސޯލިހު މީހާގެ ބޮލަށް ކަނޑާލުން މާ މުހިއްމު ސަބަބަކީ ކަރަންޓުބިލުގެެ އަގު ކުޑަނުކޮށް ކުޑަކޮށްފީމޭ ބުނެ ރައްޔަތުންނަށް އޮޅުވާލުން.......!!!!!!\nޖުލައި 17, 2019 19:54\nވަރަށްފުރިހަމަ، މިކަމާދެކޮޅުހަދާނީ ވަގުން، ޤައުމައް އަދިދިވެހިރައޔިތުންނައް ހަރާންކޯރު ޙާއިނުން!\nޖުލައި 17, 2019 20:03\nމަޖިލީހުގައި ދޮގު ހަދާނަމަ ދައުވާ ކުރާނަން ކަމަށް މަޖްލީހުގެ ރައީސް ބުނުން އެއީ މާ ބޮޑަށް ރަނގަޅު ކަމެކޭ އެބަޖެހޭ މިރާއްޖޭގެ މިނިސްޓަރުން ހަދާ ދޮގު ތައް ފަޅާ އަރުވާ އެމެންނަށް ނޭގޭ ކަންކަމުގެ ތެެރެއަށް އެމެން ބޭނިގަނެގެން ކަނޑުކޮސް އަނގަތަޅުވާނަމަ އެމެން ސައިޒުން ކަނޑާލަން މީ މާބޮޑަށް ވެސް ރަނގަޅަށް ސަރުކާރުން ކުރަން ޖެހޭނެ ކަމެކޭ އަދި މަޖްލީހުން ވެސް އެކަން ކުރަން ޖެހޭނެއޭ ....\nޖުލައި 17, 2019 20:26\n"ސަރުކާރުގެ ވެރިންނަށް ނަޝީދުގެ އިންޒާރެއް" ކަނާތުން ވާތުގަ ޖަހަނީތަ؟ ނޫނީ މަވެސް ހެދެނީއުތަ؟ އޮޑިތާންކަލޭގެ ކޮންމެ އެއްޗެކޭވެސް ވިދެފާނެ. .\nޖުލައި 17, 2019 21:30\nވަރަށް ރަނގަޅު ނިންމުމެއް..\nޖުލައި 18, 2019 09:52\nއިންޒާރެއް ދެވޭނީ ވެސް ތިމާ ނަމޫނާ އަކަށް ވެގެންތާދޯ


ތުނބުޅި ދިގުކުރުމުގެ ޙުކުމް – DhiSalafiyyah\nﷲ ސުބުހާނަހޫ ވަތަޢާލާ ގެ ދީނަށް ލޯބިކުރާ އަދި ނަބިއްޔާ ޞައްލަﷲ ޢަލައިހި ވަސައްލަމަ ގެންނެވި ނަމޫނާއަށް ލޯބިކުރާ ޒުވާނުންނަށް ﷲ އާއި ރަސޫލާ ޞައްލަﷲ ޢަލައިހި ވަސައްލަމަގެ ސުންނަތުގެ މަގުގައި ފައިތިލި ސާބިތުކޮށްދެއްވުން އެދި ދުޢާކުރާ ހާލު މި ސިޓީއާއިގެން ފަށައިގަންނަމެވެ\nމާނައިގެ ތަރުޖަމާއި: އަދި ރަސޫލާ (ﷲގެ ރަސޫލާ މުޙައްމަދު ޞައްލަﷲ ޢަލައިހި ޥަސައްލަމަ) ގެންނެވި އެއްޗެއްކަމުގައި ވާނަމަ އޭގައި ހިފާށެވެ. އަދި އެކަލޭގެފާނު މަނާކުރެއްވި ކަމެއްކަމުގައިވާނަމަ އެކަމުން ދުރުވެގަންނާށެވެ.”\nއަލްބަރާއު ރަޟިޔަﷲ ޢަންހު ވިދާޅުވިއެވެ. ((كَانَ رَسُولُ الله رَجُلَا مرْبُوْعَا, عَرِيْضَ ما بَيْنَ المَنْكِبَيْنِ, كثَّ اللِّحْية )) صححه الألباني މާނައީ: ރަސޫލުﷲ އަކީ އިސްކޮޅުގައި މެދުމިނުގެ ބޭކަލެކެވެ. އެކަލޭގޭފާނުގެ ބައިމަތިފުޅު ފުޅަލެވެ. އަދި ތުނބުޅިފުޅު އިސްތަށިން ބޯވެފައިވެއެވެ.”\n((لَعَنَ رَسُوْلُ اللهِ المُتَشَبِّهِيْنَ مِنْ الرِّجَالِ بِالنِّسَاءِ وَ المُتَشَبِّهَاتِ مِنْ النِّسَاءِ بِالرِّجَالِ)) رواه البخاري މާނައީ: “ފިރިހެނުންގެ ތެރެއިން އަންހެނުންނާއި އެއްގޮތްވާ މީހުންނަށާއި އަންހެނުންގެ ތެރެއިން ފިރިހެނުންނާއި އެއްގޮތްވާ މީހުންނަށް ﷲ ގެ ރަސޫލާ ޞައްލަﷲ ޢަލައިހި ވަސައްލަމް ލަޢްނަތްލެއްވިއެވެ.”\nއޭ އަޚާއެވެ. ﷲ ތިބާއަށް ރަޙުމަތް ލައްވައި އަޅުގަނޑަށާއި ތިބާއަށް ހިދާޔަތު ދައްކަވާށިއެވެ. ތިބާ މިކަމާއި މެދު ވިސްނާލައި ނަބިއްޔާ ޞައްލަﷲ ޢަލައިހި ވަސައްލަމަގެ ނަމޫނާ އަމަލީ ގޮތުން ދައްކަން ފަށަމާ ހިނގާށެވެ. އަންހެނުންނާއި ވައްތަރުވެ ގަންނަ މީހުން ކަމުގައި ނުވާށެވެ. ކާފަރުންހެން އޮފުކުރި ދަޅައަޅާ ދަތްދޮޅިއެއްގެ ބަދަލުގައި ﷲ ގެ ރުއްސެވުން ލިބެނިވި ތުނބުޅިން ޖަރީވެފައިވާ ދަތްދޮޅިއެއްގެ ވެރިއެއްކަމުގައިވާށިއެވެ.